
Hepr. 12:1-3 

S entähden, kun meillä 
on näin suuri pilvi to¬ 
distajia ympärillämme, 
pankaamme mekin pois kaikki, 
mikä meitä painaa, ja synti, jo¬ 
ka niin helposti meidät kietoo, 
ja juoskaamme kestävinä edes¬ 
sämme olevassa kilvoituksessa, 
silmät luotuina uskon alkajaan 
ja täyttäjään, Jeesukseen, joka 
hänelle tarjona olevan ilon si¬ 
jasta kärsi ristin, häpeästä vä¬ 
littämättä, ja istui Jumalan val¬ 
taistuimen oikealle puolelle. 
Ajatelkaa häntä, joka syntisiltä 
on saanut kärsiä sellaista vas¬ 
tustusta itseänsä kohtaan, ettette 
väsyisi ja menettäisi toivoanne.. 

Lehti on perustettu joulu¬ 
kuussa 1991 suomen- ja 
venäjänkielisenä versiona. 

Suomenkielinen Inkerin 
Kirkko välittää uutisia ja 
tietoa kirkon nykypäivästä 
suomea puhuville inkeri¬ 
läisille sekä suomalaisille 
seurakunnille, järjestöille ja 
yksityisille tukijoille. 


Tässä numerossa: 


3 Pääkirjoitus 

4 60 vuotta täyttänyt piispa Aarre 
Kuukauppi: Jumalan antamat 
lahjat tulee olla seurakunnassa 
käytössä 

7 Piispa Kuukaupin 
syntymäpäiväjuhlat 

8 Inkerin kirkon uutisia 

12 Seurakunta pienten j a heikko 
jen asialla 

14 Rovastikunnat tutuiksi 
Länsi-Inkerin rovastikunta 

17 Taivasta kohti matka vie 


60 vuotta täyttänyt 
piispa Aarre Kuukauppi: 
Jumalan antamat lahjat 

Piispa Aarre Kuukauppi 
Inkerin ev.lut. kirkko Venäjällä 


Evankeliumissa 
on voima 



E lämme paastonaikaa, edessäm¬ 
me suuri juhlien juhla: Ylös¬ 
nousemus - Pääsiäinen. Tänä 
vuonna on varhainen pääsiäinen, vasta 
vietimme joulua. Sitä vahvemmin tulee 
eteemme se totuus, ettei ylösnousemusta 
ilman joulua ja päinvastoin. 

Sitä varten Jumalan Poika ilmestyi, 
että Hän tekisi tyhjäksi perkeleen teot (1. 
Joh. 3:8). Paastonaika auttakoon meitä 
ymmärtämään, kuinka suuren työn Her¬ 
ramme teki meidän autuutemme tähden. 
Miten Kuningas ja Herra otti orjan muo¬ 
don, alensi itsensä kuolemaan asti. Hän 
oli kuuliainen ja nöyrä, puhdas karitsa. 
Hän otti meidän kuormamme, syntim¬ 
me, sairautemme. Kristus vapautti mei¬ 
dät synnin ja kuoleman vallasta, että me 
saisimme iloiten tunnustaa: ”Kristus on 
ylösnoussut! Totisesti ylösnoussut!” Tä¬ 
mä sanoma kaikukoon sydämestä sydä¬ 
meen, talosta taloon, kylästä kylään, kau¬ 
pungista kaupunkiin. Herran käskyjä toi¬ 
vomus oli, että me olisimme Hänen to¬ 
distajaan maailman ääriin asti. 

Siksi ei saa uskoa, että evankeliumin 
ja lähetystyön aika on ohi ja tänään mu¬ 
ka riittäisi vain aineellinen auttaminen. 
Maailman loppuun asti Herra on kans¬ 
samme ja siunaamassa sitä lähetystyötä, 
joka vastaa Hänen käskyään. Lapsukai¬ 
set älköön kukaan saako teitä eksyttää. 
Se, joka vanhurskauden tekee, on van¬ 
hurskas, niinkuin hän on vanhurskas. 
Joka syntiä tekee, se on perkeleestä... 
(1. Joh. 3:7) 


Nykypäivän ihminen, joka ei enää us¬ 
ko niin kuin kirkko opettaa, joka ei tunne 
Jumalan sanaa, tietäköön, että kaikki mi¬ 
kä ei ole uskosta Jeesuksen lupaukseen 
ja käskyyn, on syntiä. Kaikki taas, mikä 
noudattaa Herran käskyä, on siunauksek¬ 
si. Lähetystyössä siunaus on kaksinker¬ 
tainen: sekä se, joka vie evankeliumia, 
että se joka sen kuulee, saa siunauksen. 

Hiljattain Keiton kirkossa kastettiin 
nuori mies, joka tuli uskomaan Jeesuk¬ 
seen Kristukseen. Hän valmistui kiinan- 
kielen maisteriksi ja edessä hänellä oli 
jatko-opinnot Kiinassa. Hän tahtoi läh¬ 
teä sinne kristittynä, että voisi tunnustaa 
Herraa kiinalaisille. Hän itse kun tuli Pie¬ 
tariin opiskelemaan Ulan-Udesta, Burja- 
tiasta, ollessaan buddhalainen. 

Näin Herra on ihmeellinen. Evanke¬ 
liumi on voima jokaiselle, joka uskoo 
pelastukseksi. 


Jumalan rauhaa ja iloa 
ylösnousemuksen sanomasta! 






vuotta 

täyttänyt Inkerin kirkon 

piispa Aarre Kuukauppi: 

“Jumalan antamat lahjat tulee 
olla seurakunnassa käytössä ” 

Piispa Aarre Kuukauppi on kulkenut yhteistä matkaa Inkerin kirkon kans¬ 
sa reilut kaksi vuosikymmentä. Hän haluaa vaalia kirkossaan herätys- 
kristillistä perinnettä ja vahvistaa lähetystyötä Inkerin kirkon omassa 
ympäristössä. Tyynenä ja vaatimattomana tunnetun piispan sydäntä lä¬ 
hellä ovat kirkon lapset ja nuoret. Nuoria vastuunkantajia hän rohkaisee: 
“Virheitä ei tarvitse pelätä.” 



T ärkein koulu, mitä koskaan olen käynyt, on se kasvatus 
ja opastus, mitä äiti antoi kuolemaansa asti. Äiti kasvatti 
meitä lapsia kristillisessä nöyryydessä ja Jumalan sanan tun¬ 
temisessa. Hän istutti meihin myönteisessä mielessä Ju¬ 
malan pelkoa, kiittelee Aarre Kuukauppi äitiään. 

Kuukauppien perhe karkotettiin sotavuosina Siperiaan. Sieltä 
he palasivat Karjalan kautta takaisin kotiseudulle Keittoon Stali¬ 
nin kuoleman jälkeen. Kierroksen aikana yksi sisaruksista hau¬ 
dattiin Krasnojarskin alueelle ja lapsista toiseksi nuorin, Aarre, 
syntyi Petroskoissa 1953. 

Armeijan jälkeen Aarre Kuukauppia alkoivat kiinnostaa su¬ 
kunsa suomalaiset juuret. Sitten koitti hengellinen herääminen. 
Aktiivinen uskovien nuorten joukko kokoontui kodeissa, kun¬ 
nes viranomaiset antoivat Pushkinin kirkon luterilaiselle seura¬ 
kunnalle vuonna 1977. Nuoret olivat siinä määrin täynnä intoa 
ja paloa, että seurakunnassa kehkeytyi kriisi, joka laukaisi kir¬ 
kon voimakkaan kasvun. Nuoret olivat etunenässä, kun Inkerin 
kirkko antoi vuonna 1989 Kupanitsan kirkossa julistuksen, jossa 
se totesi yhä olevansa olemassa. 

Taiteilijasta papiksi 

Aarre Kuukauppi valmistui Leningradin Taidekorkeakoulus¬ 
ta muotoilijaksi vuonna 1981. Aluksi hän työskenteli graafikko¬ 
na, myöhemmin suomalaisen rakennusfirman sihteerinä. 

Pushkinin kirkossa alkoi joulukuussa 1989 ensimmäinen dia- 
konikurssi rovasti Leino Hassisen vetämänä. Aarre Kuukauppi 
oli yksi “Pushkinin akatemian” suorittaneista, jotka saivat ke¬ 
väällä 1990 pappisdiakonivihkimyksen. Elokuussa 1992 Kuu¬ 
kauppi vihittiin Kupanitsan kirkossa papiksi ja hänestä tuli In¬ 
kerin kirkon johtava pastori. 

- Kun tuli kutsu papiksi, minulle ei ollut mikään tragedia jät¬ 
tää taiteilijan kutsumusta ja siirtyä uuteen tehtävään. En koe, et¬ 


tä mikään suuri taiteilija kuoli minussa, Kuukauppi nauraa. 

Hän löytää jotain yhteistä taiteilijan ja papin työstä; luovuu¬ 
den. Sitä tarvittiinkin, sillä Inkerin kirkko rakentui kiihkeällä 
tahdilla. 

- Se oli ainutlaatuista aikaa, joka ei tule koskaan enää toistu¬ 
maan kirkkomme historiassa. Tartuimme iloisesti mihin tahansa 
asiaan. Ihmiset kirjaimellisesti juoksivat hengellisiin kokouk¬ 
siin, kuvaa Kuukauppi. 

Kirkon hallinnon, toimivien rakenteiden, luominen osoittau¬ 
tui todella vaikeaksi. 

- Olimme kaikki aika epäkypsiä. Meillä ei lainkaan ollut kä¬ 
sitystä, miten pitäisi toimia. Olimme eläneet totalitaarisessa jär¬ 
jestelmässä, jossa vuosikymmenien ajan pidimme suumme kiin¬ 
ni. Kun ilmaantui mahdollisuus sanoa mielipiteensä, ihmiset ei¬ 
vät malttaneet kuunnella toisiaan, vaan halusivat - ja haluavat 
edelleen - sanoa kiivaasti oman mielipiteensä. 

Piispan monet haasteet 

Aarre Kuukaupista tuli Inkerin kirkon piispa tammikuus¬ 
sa 1996. Piispuus merkitsee hänelle ennen kaikkea hengellistä 
johtajuutta, ihmisten sytyttämistä sanalla. Leijonanosan ajasta 
ja voimista vie kuitenkin kirkkopoliittisten suhteiden rakentami¬ 
nen läntisten ja itäisten kirkkojen kanssa. 

- Toisinaan joutuu hyvin ahtaalle, sillä liberalismin ainekset 
ovat hyvin suuressa määrin läsnä kirkkopolitiikassa. Rukouk¬ 
semme on, että Herra antaisi meille viisautta tehdä oikeita pää¬ 
töksiä ja välttyisimme toimimasta omaatuntoamme vastaan. 
Joskus tahtoisi polkea jalkaa ja sanoa jyrkästi, mutta on pakko 
pidättäytyä. Juuri kaikkein vaikeimmilta vaikuttavissa tilanteis¬ 
sa on etsittävä hyväksyttävää ratkaisua. 

- Vaikeinta työssäni ovat talouteen liittyvät kysymykset: mis- 

Piispa ennen ja nyt. Vasem¬ 
massa kuvassa piispallises¬ 
ta huolenpidosta nauttii kes¬ 
kustoimiston työntekijöiltä 
syntymäpäivälahjaksi saatu 
kissanpentu Musti. 

Kuva Kristiina Paananen 


Pastori Harri Mötsnik siimasi Alina ja Aar¬ 
re Kuukaupin avioliiton Pushkinin kir¬ 
kossa 18.1.1980. Neljästä lapsesta nuo¬ 


rinkin on jo saavuttanut aikuisiän. Aarre 
Kuukauppi antaa tunnustusta vaimolleen: 
"Alina on kantanut ansiokkaasti äidin ris¬ 
tiä ja iloa. Hän on hyvin turvallinen sekä 
äitinä että puolisona. Kotoa on ollut aina 
hyvä lähteä ja vielä parempi palata.” 



"Pushkinin nuoret" Keitos¬ 
sa vuonna 1975. Vas. Valter 
Viikki, Lempi Laukkonen 
(Husu), Ella Kimmel (Husu), 
Aarre Kuukauppi, Ira Sauk¬ 
konen tyttärensä Helin kans¬ 
sa, Alina Kuukauppi (Parkki¬ 
nen) ja Ira Kuukauppi. Edes¬ 
sä Paavo Parkkinen. 



Aarre Kuukauppi vihittiin pa¬ 
piksi Kupanitsan kirkossa elo¬ 
kuussa 1992. Vas. lääninrovas- 
ti Jouko Sihvo, Alina ja Aar¬ 
re Kuukauppi, pastori Pentti 
Smeds, pastori Arvo Survo, 
diakoni Simo Smirnov sekä 


lääninrovasti Reijo Arkkila. 


tä hankkia varat palosammutusjärjestelmään, joka vastaa palo¬ 
kunnan meille esittämiä vaatimuksia; mistä raapia kokoon rahat 
kirkkorakennuksen remontoimiseksi niiden vaatimusten mukai¬ 
sesti, joita viranomaiset esittävät. He palauttavat kirkon surulli¬ 
sessa kunnossa ja vaativat meiltä korkealaatuista restaurointia. 
Tai neljännesvuosittaiset tilikertomukset - tämä kaikki uuvuttaa, 
Aarre Kuukauppi huokaa. 

Lopulta vaakakupissa painaa enemmän ruohonjuuritason 
työn hedelmien näkeminen, kun ihmiset tulevat joukolla kirk¬ 
koon jouluna tai pääsiäisenä ja seurakunnissa pidetään kon¬ 
firmaatioita. Se synnyttää piispassa ilontunteen ja halun tehdä 
työtä. 

Kirkko muutoksessa 

90 % kirkon perinteisestä luterilaisesta väestä on muuttanut 
Suomeen. Heidän tilalleen tulee ”nuoria luterilaisia”, joille moni 
asia on uutta. Piispa Kuukauppi huomauttaa, että toisaalta myös 
he tuovat jotain uutta, ehkä enemmän missionaarista näkökul¬ 
maa kirkolliseen elämään. 

- Meidän on tultava vielä avoimemmiksi kirkon lähetysteh¬ 


tävälle ja sosiaaliselle työlle uusien ihmisten parissa. Tässä on 
omat myönteiset puolensa. Varsin usein traditiot estävät uusi¬ 
en ihmisten pääsemistä kirkon elämään, erityisesti hallintoon. 
Niinpä siellä, missä tämä muutos on ajoissa huomioitu, työ on 
yleensä tehokkaampaa. Siellä taas, missä ei vieläkään huomata 
tilanteen muuttumista, on pelkkiä ongelmia. 

Piispa tuomitsee jyrkästi 
kansallisuusajattelun kirkossa 

Kansallisuusajattelu on mitä turmiollisin intohimo, mikä kir¬ 
kon helmassa voi olla. Ilmiötä selitetään sillä, miten joku on lap¬ 
suudessaan tai nuoruudessaan kärsinyt vainoa. Jumalan rakkau¬ 
den kanssa sillä ei ole mitään tekemistä. Jos ihminen on oppinut 
tuntemaan Herran hyvyyden, hän ei enää siedä itsessään kaunaa 
jotakin ihmistä kohtaan. Sen sijaan hän etsii hyvää uskossa ja 
löytää vastauksia siihen, miksi Herra antaa meille koettelemuk¬ 
sia, joskus jopa todella kovia. Uskoa ilman koettelemuksia ei 
yksinkertaisesti voi olla. 

Inkerin kirkossa käy myös voimakas teologinen keskustelu. 
Inkeriläistaustainen herätyskristillisyys vähenee jossain määrin 

ja konservatiivinen tunnustuksellisuus kasvaa. 

- On pappeja ja seurakuntia, jotka hyvin selvästi haluavat 
kehittää jumalanpalvelusta ja liturgista perinnettä. Toinen teo¬ 
loginen haara tutkii ja vaalii opillista näkemystä. Tähän kes¬ 
kusteluun on syytä paneutua. Herätyskristillisyys on voimava¬ 
ra, jonka varassa Inkerin kirkko on säilynyt vainojen läpi. Sen 
säilyttämiseksi pitää tehdä työtä. 

- Oppia voisi verrata ihmisessä olevaan luurankoon, joka pi¬ 
tää koko kehoa koossa. Sen pitää olla selkeä. On myös tärkeää 
kiinnittää huomiota tiettyihin käytäntöihin, kuten esimerkiksi 
yleiseen pappeuteen. Meidän on vahvistettava maallikoiden 
kouluttamista ja Raamatun opettamista. Ihmisille on opetet¬ 
tava, että Kristuksen ruumis on monipuolinen, siinä on useita 
lahjoja. Ei riitä, että vain yksi lahja toimii papin tai saarnaajan 
välityksellä. Kaikki Jumalan antamat lahjat pitää olla seura¬ 
kunnassa käytössä, painottaa piispa Kuukauppi. 


Tulevaisuuden kysymykset 

Piispan haaveena on Inkerin kirkon hengellinen kasvuja si¬ 
tä kautta sen aseman ja itsenäisyyden vahvistaminen. 

- Viime vuosina lännestä on alkanut kuulua ajatuksia, ettei 
lähetystyötä enää tarvita, vaan sen voi korvata humanitaarisel¬ 
la työllä. Tämä haastaa meitä paneutumaan kirkon tehtävään 
julistaa evankeliumia ja kasvattaa omia seurakuntalaisiamme 
uhraamaan. 

Vaikka kiivaimmat rakentamisen vuodet ovat takanapäin, 
Inkerin kirkossa on katkeamaton ketju uusia rakennusprojek¬ 
teja myös tulevaisuudessa. 

- Meidän oloissamme seurakunnan omasta kokoustilasta 
riippuu paljon sen kehitys ja tulevaisuus. Se näkyy esimerkik¬ 
si Pietarissa Pyhän Marian seurakunnassa samoin kuin Petros¬ 
koissa. Kirkkotilojen myötä seurakunnat ovat saaneet ikään 
kuin uutta voimaa hengittämiseen. 

- Inkerin kirkolla on suuri tehtävä Venäjällä ja hyvät työ¬ 
mahdollisuudet, vaikka byrokratia lisääntyy. Virkavalta on ys¬ 
tävällistä ja halukasta kehittämään yhteistyötä kirkon kanssa. 
Se antaa suuria mahdollisuuksia avoimeen evankeliointiin, vie¬ 
dä eteenpäin kirkon sanomaa ja Kristuksen evankeliumia, to¬ 
teaa Kuukauppi iloiten yhteiskunnassa vallitsevasta vapauden 
ilmapiiristä. 


Eväitä nuoremmille 


Piispa Kuukauppi myöntää, että eläkepäivät alkavat siintää 
mielessä ja tahtia haluaisi jo rauhoittaa. 

- On kai luonnollista jossain vaiheessa alkaa tuntea, että 
olisi hyvä, jos nuorempi ja energisempi ottaisi kapulan, hän 
myhäilee. 

Nuoria vastuunkantajia Inkerin kirkossa jo palveleekin pal¬ 
jon. Heille piispa on isällinen kaitsija, joka antaa tilaaja mah¬ 
dollisuuksia toimia. 

- Nuorten työntekijöiden tulee oppia keskustelemaan vai¬ 
keistakin asioista. Virheiden myöntäminen ja avun pyytäminen 
on hyvin vaikeaa venäläisille, sitä pitää opettaa. Täällä osataan 


Kirkollinen vahvistus jääkiekkokau- 
kalossa. Kuva Lasse kuukauppi 


Lapset ja nuoret ovat lähellä piispan sydäntä. Kuvassa piispa 
Viipurissa sijaitsevan päiväkeskus Dikonin lasten kanssa ju¬ 
malanpalveluksessa Pyhän Pietarin ja Paavalin kirkossa. 
Kuva Kristiina Paananen 


riidellä ja katkoa välejä poikki, mikä johtaa joskus hyvin vaikei¬ 
siin tilanteisiin. Tarvitaan vastuullista toimintaa ja rehellisyyttä 
itseä kohtaan. Haluan rohkaista erityisesti nuoria työntekijöitä, 
etteivät he pelkäisi tehdä virheitä, sillä niiden kautta oppii ja 
kehittyy. 


Teksti: Tanja Paas, Kristiina Paananen 
Suomennos: Anu Saari 

Nämä sanat lau¬ 
suttiin 16.2. Kei¬ 
ton kirkossa Inke¬ 
rin kirkon piispa 
Aarre Kuukaupin 
60-vuotissyntymä- 
päiväjuhlassa, joka 
kokosi yhteen sekä 
suomalaisia että 
paikallisia ystäviä 
ja yhteistyökump¬ 
paneita. Juhla jat¬ 
kui 17.2. Pietarin 
Pyhän Marian kir¬ 
kossa juhlajuma¬ 
lanpalveluksella. 


“Hengellinen johtaja, 
jolla on suuri sydän” 


Keiton seurakunnan koirakerholaiset yllät¬ 
tivät piispan ”sydänpuUalla” syntymäpäivä- 
juhlassa. Vas. kerhon vetäjä Nadezda Laptev. 

Kuva Tuulikki Vilhunen 


iispa Aarre Kuukauppia muis¬ 
tivat sekä Suomen, Viron että Is¬ 
tanbulin luterilaiset kirkot, suu¬ 
ri joukko suomalaisia yhteistyöjärjestöjä, 
Suomen Pietarin pääkonsulaatti, Teologi¬ 
nen Instituutti sekä monet muut. 

Inkerin Liiton Pietarin osaston johta¬ 
ja Wladimir Kokko muisteli omassa ter¬ 
vehdyksessään yhteistä aikaa keskikou¬ 
lussa ja Viron kirkon asessori Tiit Salu- 
mäe 30-vuotista ystävyyttä ja aikaa, jol¬ 
loin hän hoiti Inkerin kirkon seurakuntaa 
Pushkinissa 1980-luvun Neuvostoliitos¬ 
sa. Herzenin yliopiston professori Andrei 
Grigorenko kiitteli yhteistyötä Keiton 


Teologisen Instituutin kanssa. Suomen 
Raamattuopiston toiminnanjohtaja Timo 
Junkkaala kiteytti monen suomalaisen 
tuntemukset: 

- Moni Suomen puolella pitää Sinua 
melkein kuin omana piispanaan. 

Sunnuntain juhlajumalanpalveluksen 
jälkeen onnittelunsa toivat Pietarin kuver¬ 
nöörin ja ulkosuhdekomitean edustajat, 
Leningradin piirin kuvernööri, Valtion 
uskontotieteellinen museo, muut kristil¬ 
liset kirkkokunnat, Pietarin hengellinen 
akatemia sekä Pyhän Marian seurakunta. 

Tervehdyksissä tuli esille, miten piis¬ 
pa Kuukaupin työ on heijastunut yhteis¬ 


kuntaan ja kuinka kirkko yhdessä viran¬ 
omaisten kanssa pyrkii tekemään työtä 
nuorten hyväksi. Inkerin kirkon kautta 
monet eri tavoin ajattelevat ihmiset ovat 
tulleet lähemmäksi toisiaan. Ekumeeni¬ 
suus on saanut kasvot Aarre Kuukaupissa. 

Syntymäpäiväsankarin toiveena oli, 
että henkilökohtaisten lahjojen sijasta on¬ 
nittelijat muistaisivat Teologisen Instituu¬ 
tin stipendirahastoa. Lahjoituksia kertyi 
24.2. mennessä yhteensä 15 800 euroa. 


Teksti: 

Tuulikki Vilhunen/Kristiina Paananen 




Juhlajumalanpalvelusta vietettiin Pietarin Pyhän Marian kirkossa 
17.2. Vas. pastori Jukka Paananen, piispa Aarre Kuukauppi, pastori 
Mihail Ivanov sekä Viron kirkon asessori Tiit Salumäe. 

Kuva Kristiina Paananen 


Sydämelliset kiitokset kai¬ 
kille ystävillemme lukuisista 
muistamisista ja erityisesti 
suurenmoisesta lahjasta Teo¬ 
logisen Instituutin hyväksi 


Aarre Kuukauppi 
Inkerin kirkon piispa 

KIRKKOHALLITUKSEN PÄÄTÖKSIÄ 

14.12.2012 25.01.2013 


Musiikki- 
festivaali soi 
Kontupohj assa 


- Pastori Aleksei Krongolm ni¬ 
mitetään Karjalan rovastikunnan 
lääninrovastiksi. 

- Juristi Tujana Petushkejeva pal¬ 
kataan hoitamaan Inkerin kirkon 
dokumentteja. 

- Seurakuntaneuvoston edustaja Vik¬ 
tor Mutanen jatkaa Segezan seurakun¬ 
nan johtajana. 

- Pastori Viktor Vorontsov jatkaa 
Tuutarin kirkkoherrana. 

- Toimittaja Tanja Paas jatkaa Tser- 
kov Ingri -lehden toimittamista. 

- Diakoni Vladimir Jakushov vi¬ 
hitään pastoriksi Pyhän Marian seura¬ 
kuntaan Revdaan (Muurmansk). 

- Jevgenija Mihailov siunataan ka¬ 
tekeetaksi Hatsinan seurakuntaan. 

- Lähetystyöntekijä Kai Lappalai¬ 
nen (SEKL) kutsutaan konsultoimaan 
Inkerin kirkon venäjän- ja suomenkie¬ 
listen verkkosivujen uudistamisessa 
vuoden 2013 loppuun asti. 

- Lähetystyöntekijät Liliann ja Han¬ 
nu Keskinen (SEKL) kutsutaan työ¬ 
hön Virolaiseen Pyhän Johanneksen 
seurakuntaan Pietariin. 

- Kirkkohallituksen kokoontumis- 
päivät vuonna 2013 ovat 25.1., 15.3., 
24.5., 13.9., 11.10. ja 13.12. 

Tiivistä 
yhteistyötä 
Viron kirkon 
kanssa 

R yhmä Viron evankelis-luterilaisesta 
kirkosta tapasi joulukuussa Pieta¬ 
rissa piispa Aarre Kuukaupin sekä tu¬ 
tustui Keiton Teologiseen Instituuttiin ja 
Pietarissa olevaan virolaiseen Pyhän Jo¬ 
hanneksen kirkkoon. 


- Pastori Olav Pantshu jatkaa vikaari- 
na vuoden 2015 loppuun saakka. 

- Lääninrovasteina jatkavat vuoden 
2019 loppuun saakka Sergei Shanin 
(Moskovan rk), Pavel Krylov (Länsi-In- 
kerin rk) ja Olav Pantshu (Volgan rk). 

- Konstantin Volkov vihitään diako¬ 
niksi Gurez-Pudgan udmurtialais-venä- 
läiseen Pyhän Pietarin seurakuntaan. 

- Pastori Ville Melanen (SLEY) nimi¬ 
tetään Krasnojarskin Pyhän Kolminai¬ 
suuden seurakunnan kirkkoherraksi. 

- Lähetystyöntekijät Mari ja Markus 
Aitamäki (SEKL) kutsutaan nuoriso¬ 
työhön Siperian rovastikuntaan kolmeksi 
vuodeksi. 

- Lähetystyöntekijät Kirsti ja Pertti 
Salonen kutsutaan nuorisotyöhön Kolp- 
panan Pyhän Pietarin seurakuntaan kol¬ 
meksi vuodeksi. Pertti Salonen vihitään 
diakoniksi. 


K ontupohjassa järjestettiin 9.-10.2. 

neljättä kertaa hengellisen musii¬ 
kin festivaali Karjalan tasavallan tuel¬ 
la. Avajaiset olivat Taiteiden palatsis¬ 
sa, jossa esiintyi kuoroja Petroskoista, 
Kontupohjasta ja Karhumäestä. Lu¬ 
terilaisessa kirkossa kuultiin seuraa- 
vana päivänä kuoroja ja musiikillisia 
kokoonpanoja eri tunnustuksellisista 
ryhmistä. 

Inkerin kirkkoa edustivat Kontupoh¬ 
jan ja Petroskoin seurakuntien kuorot. 
Osanottajien joukossa oli myös esiin¬ 
tyjiä ortodoksikirkosta, evankelisen 
uskon kirkosta sekä adventtikirkos¬ 
ta. Lisäksi esiintyivät lasten kantele- 
ryhmä ”Pikkurilli” ja käsikelloyhtye 
”Edelweis”. 

Oksana Dyba 

Suomennos: Kristiina Paananen 


Piispa Kuukauppi lahjoitti Viron 
kirkon lähetyskeskuksen johta¬ 
ja Leevi Reinarulle Inkerin kir¬ 
kon juhlakirjan. 


Piispa Kuukaupin ja Viron lähetyskes¬ 
kuksen johtaja Leevi Reinarun keskus¬ 
telun painopiste oli virolaisessa seura¬ 
kunnassa, joka hallinnollisesti kuuluu In¬ 
kerin kirkon alaisuuteen. Reinaru totesi, 
että Inkerin kirkolla on tärkeä rooli Py¬ 
hän Johanneksen seurakunnan kaitsen¬ 
nassa. Piispa Kuukauppi on seurakunnan 
kirkkoherra ja Inkerin kirkon pastori käy 
pitämässä jumalanpalveluksia kahdesti 
kuussa. Seurakunnalla on toiveissa saada 
vakinaiset työntekijät vuonna 2013, mis¬ 
tä sekä Kuukauppi että Reinaru iloitsivat. 

Viron kirkolla on intressejä myös Si¬ 
periassa, missä tietyillä alueilla on van¬ 
haa virolaista asutusta ja yhä edelleen vi¬ 



ronkieltä puhuvia ihmisiä. Leevi Reinaru 
kertoi, että Viron kirkolla on suunnitel¬ 
missa tukea jollain tavalla Inkerin kirkon 
käynnissä olevia rakennusprojekteja Si¬ 
perian virolaisalueilla. 

Kristiina Paananen 

Inkerin kirkon uutisia 


Diakoniatyön kysymykset 
esillä Odessassa 


Inkerin kirkon 
tuoreimmat uutiset 

www. inker inkirkko. fi 
www.elci.ru 


E uroopan maiden diakonia- ja sosi¬ 
aalipalveluja koskeva tapahtuma 
järjestettiin 16.-19.1. Ukrainan Odes¬ 
sassa. Tapahtuman järjestivät Luteri¬ 
lainen Maailmanliitto sekä tsekkiläinen 
Kansainvälinen diakonia- ja sosiaali- 
palveluakatemia ja siihen osallistui 14 
Euroopan maata. 

Kansainvälisen tapaamisen pääta¬ 


voitteena oli diakoniatyön perusasia- 
kirjan valmistelu. Kyse on eräänlaises¬ 
ta metodisesta oppikirjasta, joka käsit¬ 
telee diakonian käytännön kysymyksiä. 
Yhtenä aiheena oli yhteiskunnan muut¬ 
tuminen, joka liittyy siirtolaisuuteen ja 
maastamuuttoon. 

- Erityisen mielenkiintoista oli käydä 
huono-osaisten perheiden lasten päivä¬ 


keskuksessa. Inkerin kirkolla on vastaa¬ 
vaa työtä Viipurissa Dikoni-keskuksessa, 
ja kokemusten vaihto on suorastaan vält¬ 
tämätöntä, kertoo Inkerin kirkkoa edus¬ 
tanut diakoniaosaston johtaja Aleksan¬ 
dra Seliverstova. 

IK 

Suomennos: Anitta Lepomaa 



Inkerin kirkko sai 
uusia teologian 
kandidaatteja 


T eologian kandidaattien tutkielmi¬ 
en julkistamistilaisuus järjestettiin 
Instituutissa 15. helmikuuta. 

Opintonsa päätti viisi opiskelijaa: 
Valeri Stepanin (Omsk), Jelena Hyp¬ 
pönen (Tihkovitsa), Jefim Kudrjashov 
(Sortavala), Aleksei Belousov (Pietari) 
ja Mihail Savikin (Pietari). 

Tutkielmissaan opiskelijat käsitte¬ 
livät mm. globaalia kysymystä kristil¬ 
listen kirkkokuntien yhdistymisestä, 
tieteen ja teologian perusteluita uskon¬ 


to -termille ja reformaation edellytysten 
historiallis-teologista analyysiä. 

“Teologian opiskelu ei ole vain älyllis¬ 
tä, vaan myös hengellistä työtä, kun Ju¬ 
mala muovaa kirkon työntekijää”, totesi 
Instituutin rehtori Aleksandr Prilutskij 
onnitellessaan opiskelijoita. Opiskelijat 
vahvistivat, että Instituutti ei ole kasvat¬ 
tanut heitä ainoastaan teologisesti, vaan 
myös hengellisesti. Teologisen koulutuk¬ 
sen päätavoite on siten saavutettu: hioa 
uskon timantti niin, että se loistaa kaikis¬ 
sa väreissään. 

Kandidaatiksi valmistunut Valeri Ste¬ 
panin aloitti opintonsa joulukuussa 2006 
diakoniakurs silla. 

Hänellä ei ollut suunnitelmia jatkaa 
opintoja diakoniakurssin jälkeen, mutta 
Instituutin silloinen dekaani, nykyinen 
rehtori Aleksandr Prilutskij, kehotti pyr¬ 
kimään teologiselle kurssille. 


Uudet teologian 
kandidaatit vasemmalta: 
Mihail Savikin (Pietari), 
Jelena Hyppönen (Tihkovitsa), 
Aleksei Belousov (Pietari), 
Valeri Stepanin (Omsk) sekä 
Jefim Kudrjashov (Sortavala) 


- Iloitsen siitä, että Jumala on suonut 
minulle mahdollisuuden opiskella teolo¬ 
giaa. Olen saanut tietoa, jota ilman olisi 
paljon vaikeampaa selvitä palvelutyös¬ 
säni omassa seurakunnassani, toteaa Ste¬ 
panin, joka on palannut Siperian rovasti¬ 
kunnan vahvistukseksi Omskiin. 

Teksti: Natalja Shirjajeva, Valeri Stepanin 
Suomennos: Anu Saari, Miina Makkonen 
Kuva: Konstantin Sutorius 


Inkerin Kirkko 9 






Inkerin kirkon uutisia 


Siperian 
seurakunnille 
uusia toimitiloja 


Minusinskin k 
seurakun¬ 
ta Siperian 
rovastikun¬ 
nassa sai vii¬ 
me syksy¬ 
nä omat tilat, 
jotka siunat¬ 
tiin käyttöön 
marraskuussa 


t 


vk,k 

* * m * , 

K 




Loppiaisillan 

konserteilla suuri suosio 


S ajanskin pieni seurakunta Irkutskin 
alueella vietti viime vuonna mon¬ 
ta juhlaa. Viime kesänä Ivan Pavlo- 
vets vihittiin seurakuntaan diakoniksi. 
Syksyllä Irkutskin kirkkoherra Albert 
Masurenko vihki seurakunnan vuok¬ 
raamat tilat. Kokoontumistilat olivat 
melko huonossa kunnossa. Siperian 
lääninrovasti Juha Saari vauhditti re¬ 
monttia vieraillessaan Sajanskissa ja 
niin 17.11.2012 seurakunta sai viettää 
kastejuhlaa uusituissa tiloissaan. 

Minusinskin seurakunnan uudet toi¬ 
mitilat siunattiin käyttöön 17.11.2012. 
Riemullisessa juhlassa oli väkeä Minus- 
inskista, Krasnojarskista, Karatusasta ja 
Verhne Sujetukista. Juhla alkoi Verhne 
Suj etukin puhallinorkesterin soittamal¬ 
la Enkeli taivaan -virrellä. Seurakunnan 
kodin siunauksen toimitti Minusinskin 
kirkkoherra Vjatseslav Shadrin yhdes¬ 
sä diakoni Joose Pitkäsen, pastori Ville 
Melasen ja pastori Vitali Lutshagovin 
kanssa. 

Seurakunta on ollut vuodesta 2007 
lähtien kodittomana. Kokoontumispai¬ 
kaksi on vuokrattu autokoulun ja tyh¬ 
jillään olevan Internet-kahvilan tiloja. 
Viimeisen vuoden seurakunta on ko¬ 
koontunut enimmäkseen Pitkästen lä- 
hetystyöntekijäperheen kodissa. Vaih¬ 
tuvan paikan takia ihmisten on ollut 
vaikea sitoutua seurakunnan toimintaan 
ja kokea seurakuntaa kodikseen. 

Minusinskin seurakunta osti syksyl¬ 
lä 2012 kaupungin keskustasta neljän 
huoneen asunnon kerrostalon ensim¬ 
mäisestä kerroksesta. Asunnon muun¬ 
taminen seurakunnan käyttöön tehdään 
kahdessa osassa. Viime syksynä remon¬ 
toitiin olohuone ja eteinen kirkkosalik¬ 
si, johon mahtuu 30-50 ihmistä. Ke¬ 
väällä on vuorossa oman uloskäynnin 
puhkaiseminen suoraan kadulle ja jäl¬ 
jellä olevien kolmen huoneen uudelleen 
järjestelyt. 

Kiitos esirukoilijoille, lahjoittajille ja 
työmiehille! 

Juha Saari, Joose ja Johanna Pitkänen 


K ansainvälinen evankelisen kulttuu¬ 
rin festivaali alkoi 13.1. Pietarin 
Pyhän Marian kirkossa, jossa esiintyi¬ 
vät Pietarin eri protestanttisten kirkko¬ 
jen ja seurakuntien kuorot. Avajaiskon¬ 
sertissa esiintyi kahdeksan kuoroa, jois¬ 
sa oli yhteensä lähes 200 laulajaa. 

14.1. konsertin järjestivät Pyhän Ma¬ 
rian seurakunnasta urkuri Marina Väi- 
sä ja pastori Mihail Ivanov. Mihail Iva¬ 
nov esitteli luterilaisen kirkon ainutlaa¬ 
tuisena laulavana kirkkona, jossa kaikki 
saavat laulaa. Marina Väisä oli koonnut 
ohjelman, jossa mukana olivat Pyhän 
Mihailin luterilaisen seurakunnan Cre¬ 
do -kuoron lisäksi Pietarin oopperan 
johtava solisti, mezzosopraano Elena 
Eremeeva, harvinaista matalaa bassoa 
laulava basso-profundo Vladimir Mil¬ 
ler ja trumpetisti Andrei Medvedev. 


Pyhän Marian seurakunnan pastori Mi¬ 
hail Ivanov kertoo, että konserttisarja on 
protestanttisten seurakuntien yhteinen 
ponnistus kutsua ihmisiä Jumalan Sanan 
kuuloon. Siinä se tuntuu onnistuvan hy¬ 
vin, sillä Pyhän Marian kirkko oli täyn¬ 
nä sekä 13. että 14. päivän konserteissa. 
Kahdeksan päivää kestänyt festivaali jär¬ 
jestettiin kahdeksannen kerran ja se päät¬ 
tyi 20.1. saksalaisessa Pietarin ja Paava¬ 
lin luterilaisessa kirkossa. 

Ensimmäisen kerran loppiaisillan kon¬ 
sertteja järjestettiin Pietarissa jo vuonna 
1817. Hengellisen musiikin konsertteja 
järjestettiin kuitenkin jo Pietari Suuren 
aikana, mitä Loppiaisilta-konserttisarja 
nyt uudistaa ja elvyttää. 


Tuulikki Vilhunen 

Kazanin 

kirkkohanke etenee 
lähes aikataulussa 


U ralin rovastikuntaan kuuluvan Ka¬ 
zanin seurakunnan kirkon raken¬ 
taminen käynnistyi alkuhankaluuksien 
jälkeen lokakuussa 2012, jolloin töiden 
hidasteena ollut kaasuputki saatiin siir¬ 
rettyä toiseen paikkaan. Urakoitsija on 
selviytynyt haastavasta tehtävästä erit¬ 
täin hyvin. Työt ovat olleet pysähdyk¬ 
sissä vain yli -18 asteen pakkasilla yh¬ 
teensä noin kymmenen päivää. 

Projekti jakautuu kahteen osaan. Nyt 
meneillä olevaan ensimmäiseen vai¬ 
heeseen kuuluu seurakuntasiiven ra¬ 
kentaminen vanhan kirkkorakennuksen 
taakse. Vesikatto valmistuu maaliskuun 
loppuun mennessä, minkä jälkeen alka¬ 
vat sisätyöt. Kun siipiosa saadaan val¬ 
miiksi elokuussa, jumalanpalvelukset 
siirtyvät sinne. 


Etualalla vanha, purettava kirkko¬ 
rakennus, jonka paikalle tulee uusi 
kirkkosali. Taustalla kohoaa seura- 
kuntasiipi, joka myöhemmin yhdis¬ 
tetään saliin. 


siirtotyöt toista vaihetta eli uuden kirk¬ 
kosalin rakentamista varten. Tavoitteena 
on saada sali valmiiksi syyskuussa 2014. 
Seurakuntasiipi ja kirkkosali tulevat ole¬ 
maan valmiina yksi yhtenäinen rakennus. 


I nkerin kirkko on vastaanottanut 
Suomesta kaksi testamenttia. Jou¬ 
lukuussa 2012 ja tammikuussa 2013 
saadut testamentit on osoitettu kirk¬ 
kojen rakennusprojekteihin. 


Testamentteja 
Inkerin kirkolle 


Syyskuussa aloitetaan nykyisen kirk¬ 
korakennuksen purkaminen ja maan- Jorma Laine 


IK 


"Puolimatkan koti” 


tuhoutui 

tulipalossa 

Novosibirskissä 


I nkerin kirkolle kuuluva "Puolimatkan 
koti”, jossa on asunut juuri vankilasta 
vapautuvia miehiä ja naisia, paloi maan 
tasalle 6.-7.2. välisenä yönä. Palon sytty¬ 


missyynä pidetään sähköjohdoissa tapah¬ 
tunutta oikosulkua. Talon kaikki kymme¬ 
nen asukasta pelastui liekeistä, mutta me¬ 
netti kaiken omaisuutensa. Asukkaat ovat 
tällä hetkellä Novosibirskin kirkolla. 



Vapautuvi¬ 
en vankien 
keskus paloi 
maan tasalle 
Novosibirskissä. 


Vankilatyöstä vastaava Novosibirskin 
seurakunnan pastori Slava Ostanin on 
viimeisen vuoden aikana tehnyt suuren 
työn toimitilan hankkimiseksi ja kunnos¬ 
tamiseksi. Tilat siunattiin käyttöön viime 
marraskuussa. 

Talo oli vakuutettu täydestä arvos¬ 
ta, mutta vakuutuskorvausprosessi tulee 
kestämään pitkään. Lähitulevaisuudessa 
pohditaan, etsitäänkö myytävänä oleva 
talo vai lähdetäänkö nykyiselle tontille 
rakentamaan kokonaan uutta rakennusta. 
Tulipalo on kova takaisku Inkerin kirkon 
ja Siperian rovastikunnan koko työn tu¬ 
levaisuuden kannalta. Esirukouksia ja ta¬ 
loudellista apua tarvitaan kipeästi. 


Juha Saari 

Kaukolan kirkkoherra Viktor Ruzhinskin Seurakunnan monipuolinen lap- 
takana alttarimaalaus "Pyhä pienokainen’’. sityö tavoittaa koko kylän lapset. 


aukola - venäjäksi Sevastjanovo - sijait¬ 
see Karjalankannaksella alueella, joka kuu¬ 
lui Suomelle ennen sotia. Nykyinen Kau¬ 
kolan luterilainen kirkkorakennus lienee jo viides ja 
se valmistui vuonna 1933. Talvisodan jälkeen kirkko 
jäi Neuvostoliitolle, kellot ja irtaimisto vietiin Suo¬ 
meen. Jatkosodassa kirkon tornin ylin osa tuhoutui 
suomalaisten pommituksessa. Sodan jälkeen rakennus 
oli karjasuojana ja varastona. Vuonna 1988 sitä alet¬ 
tiin kunnostaa nuorisotilaksi, jolloin uusittiin katto ja 
ikkunat. 

Yhteisvoimin kappeli kuntoon 

Nykyisen luterilaisen seurakunnan lähihistorian 
alkuna voidaan pitää vuonna 1995 syntynyttä kristit¬ 
tyjen rukousryhmää, jota johti Kaukolan luterilaisen 
seurakunnan nykyinen kirkkoherra Viktor Ruzhin- 
ski. Seurakunta rekisteröitiin vuonna 1996. 

Seurakunnan kokoontumispaikka on vaihtunut 
useita kertoja. Kotikokoontumisista siirryttiin vuokra¬ 
tiloihin paikalliseen kulttuuritaloon ennen kuin seura¬ 
kunta sai kirkkotilan vuonna 2004. Vuonna 2011 vi¬ 
hittiin vanhan kirkkorakennuksen yhteydessä oleva 
kappeli. 

Käyttöönottoa edelsi puolentoista vuoden konser¬ 
vointityö koko rakennuksessa sekä kirkon sakariston 
kalustaminen kappeliksi jumalanpalvelustarpeisiin. 
Konservointi ei olisi ollut mahdollista ilman ”Granit- 
Kuznetshnoje” tehtaanjohtaja Kostritsin apua. Hänen 
johtamansa tehdas lahjoitti metallilevyjä ja -kulmia 
kirkon ovien ja ikkunanpuitteiden valmistamiseen. 
Paikallishallinto otti myös osaa töiden rahoittamiseen. 

Viime kesänä seurakunta siisti kirkon ympärillä 
olevan tontin. Varat tähän saatiin yksityishenkilöiden 
lahjoituksina. Alue aidattiin ja siihen istutettiin puita 
sekä kukkia. Paikasta tuli hyvinhoidetun näköinen, 
kaunis ja viihtyisä - sellainen, joka houkuttelee tule¬ 
maan kirkkoon. 

Aktiivista lapsityötä 

Seurakunnan olemassaoloaikana on kastettu ja 
konfirmoitu kymmeniä ihmisiä ja evankeliumin sa¬ 
naa on julistettu sadoille. Lasten houkuttelemiseksi 
Jumalan sanan kuuloon on käytetty monenlaisia työ¬ 
muotoja. Pyhäkoulu, jossa käy paljon lapsia, on toi¬ 


minut seurakunnan perustamisesta saakka. Sen kautta 
on jokainen kylän lapsi kuullut evankeliumin Jeesuk¬ 
sesta. Seurakunnassa aktiivisesta toimiva Valentina 
Ruzhinskaja on myös pitänyt muutaman vuoden ajan 
lapsille askartelu-ja kokkikerhoa. 

Viime vuosien aikana Kaukolan seurakunnassa on 
aloitettu uusia työmuotoja, kun kuntoiluja liikunta on 
alkanut kiinnostaa lapsia. Seurakunnalla on välineitä 
jääkiekon pelaamiseen, hiihtämiseen ja pyöräilyyn. 
Niiden harrastamiseen kutsutaan mukaan kaikkia ha¬ 
lukkaita lapsia kylältä. 

Äänettömien äänitorvi 

Seurakunnalle on tullut tärkeäksi asiaksi puolustaa 
vielä äitinsä kohdussa olevia avuttomia ja äänettömiä 
lapsia. Asiaan vaikutti taiteilija Petri Niemelän maa¬ 
laama alttaritaulu ”Pyhä pienokainen”, joka hankittiin 
seurakuntaan viime vuonna. Käsky ”älä tapa” koskee 
yhtälailla häntä, joka ei ole vielä syntynyt, eikä välttä¬ 
mättä sovi niiden pelokkaiden naisten ja miesten elä¬ 
män suunnitelmiin, joilta kuitenkin puuttuu Jumalan 
pelko. 

Seurakunnassamme opetetaan, että abortti on vas¬ 
toin Jumalan tahtoa ja siitä on väistämättömät seuraa¬ 
mukset sekä yksityisten naisten ja miesten elämässä 
että yhteiskunnassa, joka hyväksyy ja sallii abortit. Sa¬ 
malla julistetaan Jumalan lupaamaa anteeksiantoa kai¬ 
kille rikkomuksiaan katuville. Jumala siunaa perheitä, 
joissa eletään uskollisesti ja kasvatetaan lapsista kun¬ 
nollisia yhteiskunnan jäseniä. Tälle teemalle on omis¬ 
tettu kuukausittaiset perjantai-jumalanpalvelukset. 

Yhteisen hyvän puolesta 

Oman kirkkotilan ansiosta seurakuntalaiset tunte¬ 
vat ylpeyttä uskostaan ja ovat saaneet rohkeutta tun¬ 
nustaa Kristusta ja kuulumistaan luterilaiseen kirk¬ 
koon. Kappelin valmistuttua paikallisten asukkaiden 
ja hallinnon suhtautuminen seurakuntaan on muuttu¬ 
nut entistä kunnioittavammaksi. 

Seurakunnan kirkkoherra Viktor Ruzhinski on Se- 
vastjanovin alueen koulutoimen edustaja. Hänen kaut¬ 
taan luterilainen seurakunta on saanut mahdollisuuden 
pitää esillä paikallisen väestön etuja ja ihmisarvoa. 
Näin luterilaisten positiivinen ja aktiivinen elämän¬ 
asenne leviää ja tulee tunnetuksi lähiympäristössä. 

Rovastikunnat tutuiksi 



Länsi-Inkerin 

rovastikunta 


- Hatsinan Pyhän Nikolain seurakunta 

- Hietamäen seurakunta 

- Jaaman seurakunta (Kingisepp) 

- Kolppanan Pyhän Pietarin seurakunta 

- Kosemkinan Pyhän Andreaksen seurakunta 

- Kupanitsan Pyhän Johanneksen seurakunta 

- Lugan Pyhän Maria Magdalenan seurakunta 


MENNYT JA TULEVA 
LEIKKAUSPISTEESSÄ 


- Skuoritsan Pyhän Karariinan seurakunta 

- Volosovan seurakunta 


Länsi-Inkeri on historialli¬ 
sesti Inkerin kirkon ydintä, 
sitä aluetta, johon inkeri- 
läisseurakunnat ennen vai¬ 
noja keskittyivät. Tänään 
Länsi-Inkeri on kirkon seit¬ 
semästä rovastikunnasta 
maantieteellisesti pienin. 
Maalta- ja maastamuutto 
ovat ravistelleet sitä rajusti 
viimeisen kahdenkymme¬ 
nen vuoden aikana. Mihin 
Länsi-Inkerissä suunna¬ 
taan katseet? 


H ietamäen, Skuoritsan, Kupa¬ 
nitsan ja Kosemkinan seu¬ 
rakuntien historia ulottuu 
1600-luvulle aikaan, jolloin Inkerinmaa 
oli Ruotsin provinssia. Hatsinassa, Kolp- 
panassa, Lugassa ja Jamburgissa (nyk. 
Kingisepp) luterilaiset seurakunnat syn¬ 
tyivät Venäjän keisarikunnan aikana. 
Kaiketi vain Volosovon seurakunnan 
voidaan sanoa syntyneen täysin uutena 
1990-luvulla, koska itse kaupunkikin on 
kehittynyt 1900-luvun j älkipuoli skolla. 


Historiallinen 
perintö 

Evankelis-luterilaisen 
tunnustuksen perinteestä 
Länsi-Inkerin rovastikun¬ 
nan alueella todistavat useat vanhojen 
kirkkojen rauniot ja hautausmaat, joista 
löytyy hautakirjoituksia suomen ja sak¬ 
san kielillä, sekä tänä päivänä toimivat 
kirkot, olivat ne sitten uusia (Kingisepp, 
Luga, Hietamäki, Volosovo) tai histori¬ 
allisia rakennuksia, jotka on palautettu 
käyttöön osittain tai kokonaan. 

Historiallinen perintö on samaan ai¬ 
kaan sekä kultakaivos että raskas taak¬ 
ka. Kirkolliset rakennukset, olivat ne sit¬ 
ten hajotettuja, uudelleen rakennettuja tai 
uusia, ovat totuttu osa maisemaa, johon 
on Venäjän oloissa ainutlaatuisella taval¬ 
la, luonnollisesti sulautettu eurooppalai¬ 
seen tyyliin luotuja, hallitsevia arkkiteh¬ 
tuurisia elementtejä. 

Eräs venäjänkielinen runoilija Ter¬ 



volasta (kylä Skuoritsan kirkon lähel¬ 
lä) on omistanut runonsa maalle, jolla 
niin venäjän kuin suomenkin kieli kuu¬ 
lostaa omalta. Perinteisten juhlien - jou¬ 
lun, laskiaisen, pääsiäisen ja juhannuk¬ 
sen - vietto otetaan lämpimästi vastaan 
eri taustoista olevan väestön parissa ja 
niihin osallistuu myös paikallishallinnon 
edustajia. 

Hatsinassa on kahtena viime vuonna 
pidetty joulumarkkinat Paavali I:n pa¬ 
latsin edessä sijaitsevalla aukiolla. Nä¬ 
mä markkinat ovat yhdistäneet uuden ja 
vanhan tavan viettää joulua. Markkinoi¬ 
ta avaamaan ja siunaamaan on kutsuttu 
Inkerin kirkon pastori, joka puheessaan 
kertoi juhlan merkityksestä. 

Inkerin kirkon 400-vuotisjuhla huo- 

* V 




Länsi-Inkerissä on 
tarvetta liikkuville 
pastoreille 


Juhannusjuhlat ovat 
perinne Länsi-Inke- 
rin rovastikunnas¬ 
sa. Kesäkuussa 2012 
juhlia vietettiin satei¬ 
sessa säässä Skuo- 
ritsan vanhassa 
parakkikirkossa. 


mioitiin joidenkin kuntien kalentereissa 
ja sitä vietettiin näyttelyiden, konserttien 
ja konferenssien muodossa. Tilaisuuksia 
pidettiin seurakuntien lisäksi myös mu¬ 
seoissa ja kulttuurikeskuksissa. Tämän 
vuoden lokakuussa vietetään Kolppa- 
nan opettajaseminaarin 150-vuotisjuhlaa 
Hatsinassa ja Kolppanassa. 

Tyhjenevä maaseutu 

Venäjällä maaseudun väestö jättää ko¬ 
tipaikkakuntansa ja muuttaa kaupunkei¬ 
hin. Länsi-Inkerissä tällainen muuttokes- 
kus on Pietari. 

Toinen tekijä on Suomeen muutto. In¬ 
kerin Liiton puheenjohtaja Aleksandr 
Kirjasen antamien tietojen mukaan ve- 
näjänsuomalaisten määrä on pienentynyt 


vuosien 2002ja 2010 välisenä aikana 34 000 
hengestä 20 300 henkeen, mikä on 40 %. 

Tänä päivänä Venäjältä Suomeen 
muuttavat eivät kuitenkaan ole pelkäs¬ 
tään suomalaisia sukujuuria omaavia, 
vaan myös muita kansallisuuksia. Valin¬ 
tansa he ovat tehneet suomalaisesta kult¬ 
tuurista ja kielestä, elämäntavasta, ter¬ 
veydenhuollon mahdollisuuksista, kou- 
lutussysteemistä ja sosiaaliturvasta saa¬ 
mansa käsityksen pohjalta. 

Näissä oloissa Länsi-Inkerin rovasti¬ 
kunnan maalaispaikkakuntien seurakun¬ 
nat väistämättä pienenevät jäsenmääräl¬ 
tään. Tilannetta pahentaa ongelma kul¬ 
kuyhteyksissä kylien välillä, mikä tekee 
vaikeaksi pääsyn sunnuntain jumalan¬ 
palvelukseen, erityisesti iäkkäiden seura¬ 
kuntalaisten kohdalla. 

Länsi-Inkerissä on tarvetta liikkuville 
pastoreille, jotka voisivat käydä sairaiden 
ja vanhusten luona pitämässä jumalan¬ 
palveluksia kotioloissa seuranaan avusta¬ 
jia ja diakoniaryhmien jäseniä. Toisaalta 
kaupungeissa - Kingiseppissä, Lugassa, 
Hatsinassa ja Volosovassa - sijaitsevilla 
seurakunnilla on hyvät tulevaisuuden¬ 
näkymät työlle lähietäisyydellä asuvien 
paikallisten asukkaiden parissa. 

Hatsinan seura¬ 
kunnalla on kor¬ 
keatasoinen kuo¬ 
ro, joka esiin¬ 
tyy erilaisissa 
juhlissa. 


Ilosanomaa kaikille 


Kirkkoherra ja 
Länsi-Inkerin lää- 
ninrovasti Pa¬ 
vel Krylov kas¬ 
taa Skuoritsan 
kirkossa uuden 
seurakuntalaisen. 


Kielen suhteen on mielestäni välttä¬ 
mätöntä toimia kahdella kielellä pitämät¬ 
tä hinnalla millä hyvänsä kiinni suomen 
kielen säilymisestä, mutta myöskään siir¬ 
tymättä kokonaan venäjän kieleen. Yleis¬ 
maailmallisen kirkollisen saarnan luonteen 
ja suomalaisten juurten muiston oikean¬ 
laisen yhdistämisen pitäisi auttaa Inkerin 
kirkkoa säilyttämään asemansa Venäjän 
perinteisenä tunnustuskuntana. 

Erityistä huomiota tulee kiinnittää työ¬ 
hön niiden ihmisten parissa, joita kiinnos¬ 


taa Länsi-Inkerin menneisyys; sen muisto¬ 
merkit, hautausmaat sekä kulttuurinen ja 
hengellinen perintö. Tähän ryhmään tulee 
suhtautua lojaalisti ja yhteistyöllä. On kui¬ 
tenkin painotettava, että ilosanoma, jota 
Kristuksen kirkko julistaa, on tarkoitettu 
kaikille. 

Teksti: Pavel Krylov - Länsi-Inkerin 
lääninrovasti 

Suomennos: Miina Makkonen 
Kuvat: Kristiina Paananen 


Kosemkinan seu¬ 
rakunta kokoon¬ 
tuu pienessä huo¬ 
neessa Pyhän 
Andreaan kirkon 
etuosassa. 

Rovastikunnat tutuiksi 


TAIVASTA KOHTI MATKA VIE 



L änsi-Inkerin lumivalkoiset pel¬ 
lot kimaltelevat sydäntalven 
auringossa, kun saattoväki vei- 
saa Maa on niin kaunis -virttä suomeksi 
ja venäjäksi. Maria Parfejeva siunataan 
kotikylässään haudan lepoon. 

Maria o.s. Penttinen syntyi Kreplan 
kylässä inkeriläiseen kotiin melkein 82 
vuotta sitten. Inkeriläis-venäläinen avio¬ 
mies Aleksander Parfejev löytyi naa¬ 
purikylästä Karstalasta, johon nuoripari 
asettui asumaan. Perheeseen syntyi yksi 
tytär. 

Parfejevit olivat ahkeria. Maria pi¬ 
ti kodin aina puhtaana ja siistinä. Hänen 
näppärissä käsissään valmistui herkul¬ 
lisia piirakoita, joita ystävät ja naapurit 
yhä muistelevat. Aleksander oli taitava 
puuseppä. 

Koti avoinna Jumalan sanalle 

Hietamäen kirkkoherra Väinö Kuos- 
ti on kotoisin Korotsan kylästä, lähel¬ 
tä Karstalaa. Väinön äiti ja Maria olivat 
ystäviä keskenään. Parfejevit auttoivat 


Kuostin perhettä, jossa oli monta lasta 
ja elanto hukilla. Väinö oli Marialle ja 
Aleksanderille kuin oma poika. 

Karstalan ja lähialueiden inkeriläiset 
kokoontuivat Neuvostoliiton aikana hen¬ 
gellisiin kotikokouksiin Väinö Kuostin 
kotitaloon. Kun Väinön äiti kuoli vuonna 
2003, hengellisiä tilaisuuksia alettiin pi¬ 
tää Marian ja Aleksanderin kotona. 

Monet kerrat on Parfejevin talossa 
kuultu Jumalan sanaa, veisattu virsiä - 
Maria aina suomeksi - ja nautittu pyhää 
ehtoollista. Seurojen päätteeksi pöytään 
kannettiin kaunis teekalusto ja emännän 
valmistamat tarjottavat. 

Marian terveys heikkeni pikku hiljaa, 
kunnes muutama vuosi sitten hänellä ei 
enää ollut voimia ottaa vastaan seuravie- 
raita. Tänä vuonna, tammikuun lopussa, 
Marian ajallinen taival päättyi omassa 
kodissa, tyttären käsivarsilla. 

Uusia versoja 

Viimeiset jäähyväiset Marialle on jä¬ 
tetty. Hautajaisvieraat siirtyvät haudalta 


Karstalan kylässä asuneen inkeri¬ 
läisen Maria Parfejevan silmäsivät 
haudan lepoon helmikuussa kirk¬ 
koherra Väinö Kuosti ja pastori Juk¬ 
ka Paananen. Etualalla Marian puo¬ 
liso Aleksander Parfejev. 

kävellen vainajan kotiin, jossa odottavat 
aviopuoliso ja juhlavasti katetut pöydät. 
Ruokailun lomassa muistellaan vainajaa 
ja menneitä vuosia. Ilmassa on kaipausta 
ja kiitollisuutta. 

Vanhoista seuravieraista paikalla on 
vain kaksi. Yksi ei ole päässyt tulemaan, 
muut ovat kuolleet. Näinkö hyvä perinne 
lopullisesti päättyy, kun vanha sukupolvi 
kuolee? 

Tyttären apuna hautajaisjärjestetyissä 
on kaksi nuorta naista. He kertovat, että 
äiti kävi vielä eläessään Parfejevillä seu¬ 
roissa. Tyttäret ovat käyneet joskus Pie¬ 
tarissa Pyhän Marian kirkossa. Väinö 
Kuosti tokaisee, että seuroja voitaisiin 
jatkaa jonkun kotona niin kuin ennen. Si¬ 
sarukset ja Marian tytär ilahtuvat. Jätäm¬ 
me heille yhteystietomme ja kirkkom¬ 
me lehtiä. Nuorempaa sukupolvea ei saa 
unohtaa. 

Teksti ja kuvat: Kristiina Paananen 

Rovastikunnat tutuiksi 



Jaaman seurakun¬ 
nassa kasvaneet 
rippikoulukaverit 
Sima (vas.) ja Mas- 
ha Kingiseppissä 
syksyllä 2008. 



• Teksti: Sima Tshernyseva 

• Kuvat: Kristiina Paananen, lapsi- ja nuorisotyön arkistot 

• Suomennos: Miina Makkonen/Kristiina Paananen 


Serafima Tshernyseva: 



'Lasten ja nuorten palveli 


on minulle suuri siunaus 


21-vuotias Serafima “Sima” Tshernyseva opiskelee viidettä 
vuotta Pietarissa ja valmistuu tänä keväänä laivanraken- 
nusinsinööriksi. Opintojensa ohessa hän on työskennellyt 
noin kaksi vuotta Inkerin kirkon lapsi- ja nuorisotyön toimi¬ 
kunnassa. Reilun vuoden ajan hän on keskittynyt erityisesti 
lapsi- ja nuorisotyön tukemiseen Länsi-Inkerin rovastikun¬ 
nassa, Kingiseppin ja Lugan seurakunnissa. 


O len syntynyt ja kasvanut Kingiseppissä. Ensim¬ 
mäisen kerran kuulin Jeesuksesta lastentarhas¬ 
sa, kun Suomesta tulleet vieraat kertoivat ad¬ 
ventin aikana Vapahtajan syntymästä, lauloivat Jee¬ 
suksesta ja antoivat lahjoja. 

Pyhäkoulua kävin Inkerin kirkkoon kuuluvassa 
Jaaman seurakunnassa. Vähän vanhempana osallis¬ 
tuin nuorten toimintaan ja kävin rippikoulun. Vuon¬ 
na 2008, kun olin 17-vuotias, seurakunnassamme 
työskennellyt lähetystyöntekijä Jukka Paananen 
lähetti minut nuortenleirille Keittoon. Sydäme¬ 
ni avautui siellä Jumalalle ja siitä alkoi aktiivinen 
uskonelämäni. 

Kutsu palvelemaan 

En osannut aluksi ajatella, että voisin itse tehdä 
jotakin evankeliumin leviämisen hyväksi. Kului pa¬ 


ri vuotta, kunnes Jumala antoi minulle pienen tehtä¬ 
vän: Petroskoissa työskentelevät Aleksei ja Nadezh- 
da Krongolm pyysivät minua avuksi lastenleirille 
Karjalaan. Sitten eräänä iltana Inkerin kirkon lap¬ 
si-ja nuorisotyön johtaja Veronika Shutova soitti ja 
tarjosi työtä toimikunnasta. 

Kaikki ei työssä aina onnistu, mutta Jumala kan- 
nattelee ja siunaa erilaisin tavoin. Olen kiitollinen 
työtovereistani. Erityisesti iloitsen siitä, että meillä 
on yksi ja sama päämäärä: palvella lapsia, nuoria, 
kaiken ikäisiä ja siten palvella itse Kristusta. 

Nuorteniltoja ja pyhäkoulua 

Pääosa työstäni on Länsi-Inkerin rovastikunnan 
lapsi- ja nuorisotyön tukemista kahdessa seurakun¬ 
nassa. Lauantaisin avustan nuortenilloissa Kingisep¬ 
pissä ja sunnuntaisin pyhäkoulussa Lugassa. 

Jaaman seurakun¬ 
taan on jälleen 
muodostumassa 
nuorten ryhmä. 


Ylä- ja alakuvassa Lu- 
gan seurakunnan 
pyhäkoululaisia. 


Sima auttoi jo nuo¬ 
rempana Jaaman 
seurakunnan py¬ 
häkoulussa. Kuva 
pääsiäiseltä 2007. 


Musikaalinen Sima 
on esiintynyt Inke¬ 
rin kirkon erilaisis¬ 
sa kokoonpanoissa. 


Iloitsen siitä, että Jaaman seurakunnassa vähitel¬ 
len on taas muodostumassa pysyvä joukko nuoria. 
On ihmeellistä, miten Jumala yhdistää eri-ikäisiä ja 
eri tavalla ajattelevia ihmisiä elämään ja toimimaan 
yhdessä. 

Jumala antaa minulle jatkuvasti ihmettelyn aiheita 
myös Lugan työssä. Lapset ovat siellä erityisiä. Lä¬ 
hes kaikki kasvavat yksinhuoltajaperheissä tai ko¬ 
konaan ilman vanhempia. On hienoa, että he voivat 
saada seurakunnassa edes hiukan sitä rakkautta, jota 
ilman jäävät kotona. 

Suuri esimerkki kärsivällisyydestä on Lugan seu¬ 
rakunnan pastori Igor Sherbaha. Jumala on antanut 
hänelle paljon rakkautta näitä lapsia kohtaan - erityi¬ 
sesti niissä tilanteissa, joissa he käyttäytyvät huonos¬ 
ti. Joidenkin lasten vanhemmatkin saattavat pilkata 
heidän uskoaan, mutta kiitos Jumalalle, lapset silti tu¬ 
levat seurakuntaan sydämet palaen Jumalan puoleen. 

Kirkon aika 


Inkerin Kirkko -lehti vuonna 1993: 


"INKERIN KIRKKO ON 


KASVANUT 

Näin otsikoi lehtemme kak¬ 
sikymmentä vuotta sitten 
uutisen, jossa kerrottiin 
uudelleen rekisteröityneen 
Inkerin kirkon ensimmäi¬ 
sestä kirkolliskokouksesta. 
Historiallisessa kokoukses¬ 
sa tehtiin useita kauaskan¬ 
toisia päätöksiä. Yksi niis¬ 
tä oli suomalaisen rovasti 
Leino Hassisen kutsuminen 
Inkerin kirkon piispaksi. 


/ nkerin Kirkko 2 (6)/1993 kuvaa 
ensimmäisen kirkolliskokouksen 
tunnelmaa: Inkeriläisille kokous 
oli merkittävä. Tunnelma niin seurakun¬ 
nissa kuin edustajienkin keskuudessa oli 
innostunut. Inkeriläisille tuntui olevan 
innostava ja jossain mielessä käsittämä¬ 
tönkin ajatus, että he vihdoinkin voivat it¬ 
se päättää oman kirkkonsa asioista. De¬ 
mokratia on käsite, jossa niin inkeriläiset 
kuin suomalaisetkin saavat kasvaa. 

Uuteen itsenäiseen alkuun 

Inkerin kirkko julistautui itsenäisek¬ 
si vuoden 1992 alusta lähtien. Tarkoitus 
oli pitää kirkolliskokous saman vuoden 
maaliskuussa ja piispanvaali toukokuus¬ 
sa, mutta aikataulu venyi. Kirkolliskoko¬ 
us pidettiin 19.-20.3.1993 Keiton uudes¬ 
sa kirkossa. Paikalla oli Inkerin kirkon 
26:sta seurakunnasta kaksi edustajaa kus¬ 
takin sekä 17 työntekijää. Kokousta johti 
johtava pastori Aarre Kuukauppi. 

Rovasti Leino Hassinen kiteyt¬ 
ti avauspuheessaan Inkerin kirkon 
siihen astisen toiminnan suhteessa 
yhteiskuntaan: 

- Inkerin kirkko ei ole ollut koskaan 
lähes 400-vuotisen historiansa aikana 
niin itsenäinen kuin nyt. Aikaisemmin 
se on toiminut osana Ruotsin kirkkoa, 
venäläisen hallinnon alaisena tai sitten 


RÄJÄHDYSMÄISESTI” 

Kuvat: Inkerin kirkon arkistot 


Inkerin kirkon en¬ 
simmäinen kirkol¬ 
liskokous yli kuu¬ 
teenkymmeneen 
vuoteen pidettiin 
maaliskuussa 1993 
Keiton kirkossa. Vas. 
johtava pastori Aar¬ 
re Kuukauppi, ko¬ 
kouksen puheen¬ 
johtaja rovasti Leino 
Hassinen ja sihteeri 
Marja-Liisa Aarnio. 



osana saksankielistä luterilaista kirkkoa 
Koskaan aikaisemmin Jumalan kansa ei 
ole vaeltanut siinä maastossa missä me 
nyt: 1990-luvun Venäjällä, marxismi- 
leninismin jälkeisessä yhteiskunnassa. 
Tässä tilanteessa emme voi kopioida isi¬ 
en ja äitien neuvoja, kirkon aikaisempia 
ratkaisuja. 

Ilmassa oli pohdintaa siitä, missä 
määrin Inkerin kirkon on hyvä ottaa mal¬ 
lia Suomesta. 

- Inkerin kirkon ei tule niellä sellai¬ 
senaan kaikkia Suomen kirkon tekemiä 
ratkaisuja, vaan meidän on annettava ai¬ 
kaa itsellemme kasvaa kirkkona omaan, 
itsenäiseen teologiaan. Vasta tuolloin 
kykenemme tekemään itsenäisiä päätök¬ 
siä, joiden takana myös pystymme seiso¬ 
maan, osallistujat painottivat. 

Kansainvälistyminen ja 
koulutus 

Inkerin kirkko halusi olla kansainvä¬ 
lisesti avoin. Niinpä kirkolliskokous teki 
päätöksen liittymisneuvottelujen aloit¬ 
tamisesta Luterilaisen maailmanliiton, 
Kirkkojen maailmanneuvoston ja Euroo¬ 


pan kirkkojen konferenssin kanssa. 

Toinen merkittävä, tulevaisuu¬ 
teen vahvasti suuntaava päätös liittyi 
koulutukseen. 

Yksi Inkerin kirkon polttavimmista on¬ 
gelmista on ollut koulutettujen työnteki¬ 
jöiden puute. Nyt tähän ongelmaan on 
tulossa valoa, sillä kirkolliskokous teki 
päätöksen Kirkon koulutuskeskuksen pe¬ 
rustamisesta. Kirkkohallituksen aiemmin 
tekemän päätöksen mukaan Espoon seu¬ 
rakunnilta saatavien rakennuslahjoitus- 
ten sijoituspaikaksi tulee Keitto, jonne 
myös Kirkon koulutuskeskus toistaiseksi 
perustetaan. 

Kirkko tarvitsee piispan 

Inkeriläisten odottama päätös oli piis¬ 
pan viran täyttäminen. Kirkolliskokous 
päätti yksimielisesti kutsua piispakseen 
suomalaisen rovastin, teologian lisensi¬ 
aatti Leino Hassisen. Hassinen on pal¬ 
vellut Inkerin kirkkoa vuodesta 1989 läh¬ 
tien useassa eri tehtävässä ja oppinut 
tuona aikana tuntemaan kirkon elinolo¬ 
suhteita ja sen työntekijöitä. 

- Työ Inkerin kirkossa on mittava. Tär- 

Piispa Leino Hassisen läksiäisiä 
vietettiin Pyhän Marian kirkossa 
j ouluna 1995. Vikaari Aarre Kuu- 
kauppi ojensi kantoraketiksi it¬ 
seään verranneelle piispa Has¬ 
siselle Inkerin kirkon läksiäis- 
lahjana puusta veistetyn Sputni¬ 
kin, jonka sisällä on Hyvä Paimen 
lampaineen. 


Lääninrovasti Leino Hassi¬ 
nen piti 11.5.1991 Hietamäen 
seurakunnan ensimmäisen 
jumalanpalveluksen 53 vuo¬ 
teen. Hassisen vieressä va¬ 
semmalla diakonissa Helvi 
Simonen Suomesta. 


"Nöyryyttä ei ole se, että sanoo: 
ei minusta ole ja vetäytyy syrjään. 

Nöyryyttä on se, että tuntee riit¬ 
tämättömyytensä ja sanoo siitä 
huolimatta: minä yritän, tulen mu¬ 
kaan.”, kirjoittaa kirjassaan Leino 
Hassinen (oik.), joka vihittiin Inke¬ 
rin kirkon piispaksi keväällä 1993. 

Vihkimisen toimitti Viron kirkon 
arkkipiispa Kuno Pajula (vas.). 


keintä on vahvistaa seurakuntia hengel¬ 
lisesti, jotta ihmiset uskaltaisivat elää 
tässä jälkimarxilaisessa yhteiskunnas¬ 
sa kristittyinä. Toinen tärkeä tehtävä on 
luoda Inkerin kirkosta yhtenäinen kirk¬ 
ko, jonka kaikki seurakunnat kokevat 
omakseen, Hassinen kommentoi tulevia 
haasteitaan. 

Hassisen suostumusta piispaksi edelsi 
epäröinti ja vakava pohdinta siitä, miten 
järkevää olisi vielä 68-vuotiaana tarttua 
uuteen, vaativaan toimeen. Mutta kuten 
hän itse vuosien ajan oli muille opetta¬ 
nut: ”Kristityn on kuluttava siinä, missä 
tarvitaan, eikä hakeuduttava sinne, missä 
on mieluisaa.” 

- Ehdotin kuitenkin, että harkittaisiin 
vanhaa kirkollista käytäntöä, jossa piis¬ 
panvirkaa hoitaa tilapäisesti ns. mode- 
raattori. Siihen Aarre Kuukauppi tuumasi 
ykskantaan: ”Kuule, Leino, mei mummot 
ymmärtäät paremmin separaattorin kuin 
moderaattorin. Mut sen hyö tietäät, mikä 
piispa on; eikä sitäpaitsi kirkkojärjestys 
tunne mittää moderaattoria, piispan kyl¬ 
lä. ” Siinä vaiheessa minun generaattori¬ 
ni lakkasi tuottamasta vastaväitteitä. 


Piispallinen kantoraketti 

Sortavalassa syntynyt Leino Has¬ 
sinen vihittiin Inkerin kirkon piispak¬ 
si 23.5.1993 Keiton kirkossa. Läsnä oli 
noin 800 ihmistä. Vihkimyksen toimitti 
Viron kirkon arkkipiispa Kuno Pajula, 
joka paria vuotta aikaisemmin oli ollut 
rohkaisemassa Inkerin rovastikuntaa ir¬ 
rottautumaan Viron kirkosta ja itsenäis¬ 
tymään omaksi kirkokseen. 

Saamassaan vasta vihitty piispa ku¬ 
vaili tehtäväänsä avaruustermein: 

- Olen - tietysti yhdessä toisten kanssa 
- kantoraketti, jonka tehtävänä on auttaa 
Inkerin kirkko radalleen ja sitten pudota 
avaruusromuna Suomeen Kantoraketista 
ei kysytä, kuinka kauan se paloi, vaan pa- 
loiko se kyllin voimakkaasti niin, että sa¬ 
telliitti pääsi radalleen. 

Inkerin kirkon nykyinen piispa Aarre 
Kuukauppi sanoo olevansa tyytyväinen, 
ettei piispaa aikoinaan ryhdytty valitse¬ 
maan omasta joukosta. Aarre Kuukaupin 
mielestä piispa Leino Hassinen ja kir¬ 
kon pääsihteerinä toiminut Isto Pihkala 
suuntasivat kirkon kehitystä hyvin oike¬ 


aan suuntaan. 

- Kun Leino Hassisesta tuli piispa, 
hän julkaisi asiakirjan nimeltä ”Inkerin 
kirkon kompassi”, jossa sanottiin, että 
kirkon täytyy työskennellä yhteiskun¬ 
tamme elämässä kaikkiin suuntiin. Kir¬ 
kon on reagoitava, vastattava, se ei saa 
takertua suomalaisuuteensa tai johonkin 
muuhun ominaisuuteensa, vaan sen on 
oltava avoimena täydet 360 astetta. Tämä 
oli omalla tavallaan vaikea prosessi, joka 
kesti pitkään, kymmenisen vuotta. On¬ 
neksi kirkon näyn toteuttaminen yhteis¬ 
kunnassamme alkoi jo edeltäjäni aikana, 
Kuukauppi iloitsee. 

Teksti: Kristiina Paananen 
Kuvat: Inkerin kirkon arkistot 

Lähteinä käytetty Inkerin Kirkko -lehteä 
2(6)/1993 sekä Leino Hassisen teosta Idän 
uusi aamu (Karisto Oy 1997), joista myös 
tekstissä olevat lainaukset. 

Inkerin 
kirkon 

pastorille voitto 
elokuvafestivaaleilla 


N euvostoliittolaiselle laulaja-ru- 
noilija-näyttelijä Vladimir Vy- 
sotskille (1938-1980) omistetut 
dokumenttielokuvien festivaalit pidettiin 
11. kerran Koshalinin kaupungissa Puolas¬ 
sa. Festivaalit päättyivät palkintojenjakoon 
21.1.2013. 

Inkerin kirkon taholta festivaaleilla esi¬ 
tettiin dokumenttielokuva ”Vladimir Vy- 
sotskin muistoja: luterilainen näkökulma”. 
Elokuva voitti ensimmäisen palkinnon ja sai 
lisäksi Grand Prix -pääpalkinnon. Elokuvan 
on tehnyt Moskovan Pyhän Kolminaisuu¬ 


den seurakunnan kirkkoherra Igor Alisov. 

Vladimir Vysotski -museonjohtaja Mar- 
lena Zimna oli sattumoisin löytänyt eloku¬ 
van Internetistä ja ehdotti kilpailuun osallis¬ 
tumista. Luterilaisen pastorin amatöörifilmi 
ohitti suurella äänimäärällä muut kilpailuun 
osallistuneet elokuvat, joiden joukossa oli 
myös ammattilaisten tekemiä filmejä. Sekä 
kirjallisuuden ammattilaiset että tavalliset 
katsojat olivat erittäin ihastuneita elokuvan 
kristilliseen näkökulmaan sekä sen anta¬ 
maan tarkkaan informaatioon runoilijan luo¬ 
mistyöhön liittyneistä tapahtumista. 


Onnitte Cemme yastori 

‘Igor ‘Afisovia 
hienosta saavutuksesta! 


Tilaa Inkerin kirkko -lehti! 

Tule mielenkiintoiselle matkalle Inkerin kirkon tapahtumiin Pietarista Siperiaan, 
Viron rajalta Muurmanskiin, Pohjois-Ossetiaan, Saratoviin, Baskinaan ja moniin 
muihin paikkoihin. 

Lehden vuosikerta (4 numeroa) maksaa vuoden 2013 alusta jatkuvana tilauksena 19,95e 
Suomeen ja Venäjälle, muihin maihin 25,95 e. Tilaamalla tuet Inkerin kirkon työtä. 
Postita tämä kuponki osoitteella: Inkerin Kirkko -lehti, Ristikankaankatu 7, 53600 
Lappeenranta. Lasku lähetetään myöhemmin. 

Tilauksen saaja:_ 

Lähiosoite:_ 

Postitoimipaikka:_ 

□ Suomenkielinen Inkerin kirkko □ Venäjänkielinen Tserkov Ingrii (hinta Suomeen 25,95 e) 

I nkerin kirkon jumalanpalveluksessa pappi joskus kirkollisten 
ilmoitusten yhteydessä lukee jonkun seurakuntalaisen yhden 
tai useamman kuolleen omaisen nimet sekä syntymä-ja kuo¬ 
linajat. Tämän jälkeen lauletaan virsi seisaaltaan. Lopuksi pastori 
lausuu raamatunjakeen tai rukouksen. Jumalanpalveluksen päätyt¬ 
tyä omaisiaan muisteleva joskus jakaa suklaakonvehteja muulle 
seurakunnalle. Kyse on niin sanotusta jälkimuistosta. 

Katolisen kirkon oppiin sisältyy mahdollisuus rukoilla vaina¬ 
jien puolesta ja helpottaa heidän osaansa kuoleman jälkeen. Or¬ 
todoksikirkon oppi kuolemanjälkeisistä tapahtumista perustuu 
Pyhän Feodoran näkyyn. 700-luvulla elänyt Feodora näki näyssä 
kuolleen hengellisen isänsä Vasilin sekä oman kuolemansa. Enke¬ 
lit saattoivat hänet maasta taivaaseen ja suojelivat vastaantulevilta 
pahoilta hengiltä. Kahdesti hänet vietiin Jumalan tarkasteltavaksi 
- kolmantena ja neljäntenäkymmenentenä päivänä kuoleman jäl¬ 
keen. Pikku hiljaa Feodora kohosi korkeuksiin kulkien koettele¬ 
muksesta toiseen kuin läpi tulliasemien. 

Feodoraa saattavat enkelit kantoivat aarrearkkua. Siinä säi¬ 
lytettiin isä Vasilin rukouksia ja hyviä tekoja, joita tämä oli teh¬ 
nyt paljon enemmän kuin hänen itsensä pelastamiseksi tarvittiin. 
Niinpä eri tulliasemilla enkelit ottivat arkusta tarpeellisen määrän 
Isä Vasilin hyviä tekoja täyttämään Feodoran puutteita. Tämä yk¬ 
sityiskohta vastaa katolisen kirkon oppia, jonka mukaan pyhien 
hyvät työt voivat sovittaa muiden ihmisten tekemiä syntejä. 

Feodoran näystä on peräisin ortodoksien käytäntö rukoilla vai¬ 
najan puolesta kolmantena ja neljäntenäkymmenentenä päivänä. 
He uskovat, että rukoukset, kolehdit ja erilaiset hyvät työt, joita 
ihminen tekee kuolleen muistoksi, vaikuttavat edullisesti hänen 
sielunsa tilaan iankaikkisuudessa. Nämä käsitykset ilmestyivät 
kirkon historiaan 500-luvulla ja puhkesivat kukoistukseen keski¬ 
ajalla. Raamatussa ei tällaisesta lue sanaakaan, ei myöskään kirk¬ 
koisien kirjoituksissa. 


Luterilaisen kirkon oppi ihmisen pelastuksesta on selkeä: yk¬ 
sin uskosta, yksin armosta, yksin Kristuksen kautta. Hyvät teot 
ovat uskon tuottamaa hedelmää. Raamattu ei opeta meitä rukoi¬ 
lemaan vainajien puolesta. Martti Luther hyIkäsi sen paheellisena 
käytäntönä reformaation aikana. Hän jätti vain hyvän tavan muis¬ 
taa kuolleita. Tämä tapa välittyikin kaikkiin luterilaisiin kirkko- 
käsikirjoihin ja on ollut myös Inkerin kirkon kirkkokäsikirjassa 
vuodesta 1617 asti. 

Inkerin kirkossa luetaan viikon aikana kuolleitten seurakunta¬ 
laisten nimet tai niiden nimet, joita ei ole koskaan aikaisemmin 
kirkossa muistettu. Käytännössä lisäksi luetaan myös niiden ni¬ 
met, joiden kuoleman vuosipäivä on lähellä. Tapa lienee lähtöi¬ 
sin ortodoksisesta ympäristöstä, jonka keskellä Inkerin kirkko toi¬ 
mii. Sitä pidetään hyväksyttävänä, luonteeltaan sielunhoidollisena 
käytäntönä. Kun omaiset muistelevat kuolleitaan, he samalla to¬ 
distavat, että Jumalalle ei ole olemassa kuolleita, Hänelle kaikki 
ovat eläviä. Tämä antaa toivon pikaisesta jälleennäkemisestä kaik¬ 
kien niiden rakkaitten kanssa, joista on jouduttu ajassa eroamaan. 

Vainajien muistaminen palvelee todistuksena siitä, että on ole¬ 
massa maanpäällinen, vielä taisteleva kirkko, joka tähyää taivai¬ 
siin, ja Taivaallinen Kirkko, jossa nyt ovat kaikki Jumalan lapset. 
Meitä erottaa vain näkymätön raja, kuolema, jonka läpi me elä¬ 
vätkin kerran menemme, ja yhdistymme Taivaalliseen Kirkkoon. 

Jos elämme, elämme Herran omina, ja jos kuolemme, kuo¬ 
lemme Herran omina . Elämmepä siis tai kuolemme, me kuu¬ 
lumme Herralle . Juuri sitä vartenhan Kristus kuoli ja heräsi 
elämään, että hän olisi niin kuolleiden kuin elävienkin Herra. 
(Room. 14:8-9) 

Teksti: Ivan Hutter - Keiton seurakunnan pastori 
Suomennos: Anu Saari 
Kuva: Kristiina Paananen 

Kuva Kristiina Paananen 


pjyL ft4A*wy/ux, 'je* kLiCofr 


Melchior Vulpius 1609 


Soi kunnia ja kiitos 
nyt kuninkaallemme, 
se raikuu lasten suusta 
Daavidin Pojalle. 


Soi riemu luomakunnan, 
ylistys enkelten, 
kun Luoja saapuu maahan, 
näin nöyrä, hiljainen. 


Ja Israelin kansa 
nyt palmunoksillaan 
tervehtii kuningasta 
ja laulaa kiitostaan. 


Oi terve, auttajamme, 
kärsivä Messias 
ja orjantappuroilla 
kruunattu kuningas! 


Laulamme hoosiannaa, 
tahdomme kumartaa 
anteeksiantamuksen 
ja rauhan valtikkaa. 


TA/lfrv 60 

Theodulph Orleansilainen n. 820. Suom. Leena Suutaria ja Anna-Maija Raittila 1979. Virsikirjaan 1986. 









Vankilatyötä 

Siperiassa 


Inkerinsuomalaisten 

kielenkäyttö 


Kolppanan 
seminaari 150 v. 


v 


... ja kodeissaan he yhdessä mursivat leipää ja aterioivat riemuisin ja vilpittömin mielin. Ap.t. 2:46 












Äp.t. 2:9-12 



Pyhän Marian kirkossa lauloivat 25.4.2013 nenetsit, udmurtit, permiläiset, tsuvassit, pietarilaiset, jne. 


^ ^ Meitä on täällä parti- 
w w laisia, meedialaisia ja 
elamilaisia, meitä on Mesopo¬ 
tamiasta, Juudeasta ja Kappa- 
dokiasta, Pontoksesta ja Aasian 
maakunnasta, Frygiasta, Pam- 
fyliasta, Egyptistä ja Libyasta 
Kyrenen seudulta, meitä on tul¬ 
lut Roomasta, Frygiasta, Pam- 
fyliasta, Egyptistä ja Libyasta 
Kyrenen seudulta, meitä on tul¬ 
lut Roomasta, toiset meistä ovat 
syntyperäisiä juutalaisia, toiset 
uskoomme kääntyneitä, meitä 
on kreetalaisia ja arabialaisia — 
ja me kaikki kuulemme heidän 
julistavan omalla kielellämme 
Jumalan suuria tekoja.” He eivät 
tienneet, mitä ajatella. Ihmeis¬ 
sään he kyselivät toinen toisel- 
taan: ”Mitä tämä oikein on?” 

Tässä numerossa: 



Iloiten laulakaa 
- Shir sameach! 


Lehti on perustettu joulu¬ 
kuussa 1991 suomen- ja 
venäjänkielisenä versiona. 

Suomenkielinen Inkerin 
Kirkko välittää uutisia ja 
tietoa kirkon nykypäivästä 
suomea puhuville inkeri¬ 
läisille sekä suomalaisille 
seurakunnille, järjestöille ja 
yksityisille tukijoille. 


3 Pääkirjoitus 

4 ’ 1 Vankilatyössä pärjää se 
joka on itse lusinut” 

7 Inkerin kirkon uutisia 


12 Rovastikunnat tutuiksi 
Siperian rovastikunta 

14 Suomalais-virolainen 
kahvikomppania 


15 Kirkon aika 

Kolppanan seminaari 150 v. 

18 Väylämerkkejä 

2 0 Pyhän Marian kirkossa 
suuri Pääsiäisjuhla 
2 3 Mielessä pyhät matkat 

2 4 Iloiten laulakaa 
- Shir sameach! 

Piispa Aarre Kuukauppi 
Inkerin ev.lut. kirkko Venäjällä 


Terveisiä Pietarista 
Inkerin kirkosta 


T äällä eletään tiiviissä hengelli¬ 
sessä tunnelmassa. Suuri orto¬ 
doksikirkko viettää laajasti ja 
juhlallisesti Pääsiäistä. Me taas odotam¬ 
me Helluntaita ja Pyhän kolminaisuuden 
päivän juhlaa. 

Hiljattain saimme viranomaisilta vies¬ 
tin, että Muurmanskin kirkkohankkeelle 
on nyt myönnetty rakennuslupa. Myös 
Omskissa Siperiassa näyttää siltä, et¬ 
tä viranomaiset ovat pikkuhiljaa valmiit 
antamaan meille vanhan kirkon, ja uusi 
työnäky alkaa muodostua. Pihkovan alu¬ 
eella ja Petserissä on pieni virolais-inke- 
riläinen kuihtuva seurakunta, jonka toi¬ 
vomme syntyvän uudelleen venäjänkie¬ 
lisen työn kautta. 

Hyvä on Herra! Kun Pyhä Henki tu¬ 
lee teihin, te saatte voiman ja te tulette 
olemaan minun todistajiani maan ääriin 
asti. (Ap.t. 1:8). Tämä todistajan tehtävä 
meidän tulee muistaa myös käytännössä. 
Siinä onkin tehtävää koko elämäksi. Se ei 
ole meidän työtämme, mutta Pyhä Hen¬ 
ki, Kristuksen Henki, tekee sitä meissä 
ja meitä käyttäen. Pyhä Henki kirkastaa 
meille Kristusta, se kirkastaa meille mil¬ 
lä hinnalla meidät on ostettu ja sovitettu 
pelastukseksemme. Pyhä Henki herättää 
meidät synnin unesta, käännyttää meidät 
ja lähettää meidät iloiten työhön. 

Mutta te ette ole lihan vallassa, vaan 
Hengen, jos kerran Jumalan Henki teissä 
asuu. Mutta jolla ei ole Kristuksen Hen¬ 
keä, se ei ole hänen omansa. (Room. 8:9) 
Ilman Kristuksen Henkeä me toteutam¬ 
me vain omaa itseämme ja palvelemme 
syntiä, koska emme pelkää Jumalaa. Em¬ 
me tarvitse evankeliumia, emme tarvitse 
lähetystyötä, pelkkä auttaminen riittää. 
Mieleen tulee Raamatun ajatus, että kaik¬ 
ki mikä ei ole uskosta on syntiä, ja ettei 
voi olla otollinen Jumalalle ilman uskoa. 
Usko on Jumalan lahja, joka tulee Sa¬ 
nan kuulemisesta. Siksi kaikki ajatukset 
ja mielipiteet on perusteltava Raamatul¬ 
la. Eräässä lehdessä toimittaja vetosi et¬ 


tei luterilaisille avioliitto ole sakramentti 
ja siksi luterilaisen kirkon pitää hyväksyä 
uusi sukupuolineutraali avioliittolaki, jos 
valtio sen hyväksyy. On hyvä muistaa, 
että avioliitto on Raamatussa hyväksytty 
miehen ja naisen väliseksi liitoksi ja vie¬ 
lä mahdollisesti koko elämän kestäväksi. 
Se on Pyhä. On kunnioitettava ja pelättä¬ 
vä ensisijaisesti Jumalaa. 

Me kaikki olemme heikkoja ja synti¬ 
siä, ja Jumalan armosta olemme hänen 
lapsiansa. Pitäisikö hyväksyä aviorikok¬ 
set, koska nekin luokitellaan Rakkau¬ 
deksi”. Lihan mieli haluaa kaiken pii¬ 
lottaa rakkauteen, mutta Paavali opettaa 
selvästi, että lihan mieli on vihollisuutta 
Jumalaa vastaan, sillä se ei alistu Juma¬ 
lan lain alle. 

Mutta jos Kristus on teissä, niin ruu¬ 
mis tosin on kuollut synnin tähden, mutta 
Henki on elämä vanhurskauden tähden. 
Jos nyt hänen Henkensä , hänen, joka 
herätti Jeesuksen kuolleista, asuu teissä, 
niin hän joka herätti kuolleista Kristuk¬ 
sen Jeesuksen, on eläväksitekevä myös 
teidän kuolevaiset ruumiinne Henkensä 
kautta, joka teissä asuu. (Room.8:11) 

Niinpä tämä ei ole mitään muuta kuin 
taistelua Hengen ja synnin, se on sie¬ 
lunvihollisen välillä. Henki vie elämään 
kuolettaen meissä vanhan Aatamin niin, 
että Kristus kasvaa meissä ja sen kaut¬ 
ta uusi ihminen. Tai me rakastamme li¬ 
han himoja ja päätöksiä Rakkaudessa” ja 
omistamme kuoleman. 

Olemme Kristuksen kanssaperillisiä, 
jos kerran yhdessä hänen kanssaan kär¬ 
simme, että me yhdessä myös kirkastui¬ 
simme. (Room. 8:17) 

Amen. Hallelujaa! 





Diakoni Slava Ostanin: 


Teksti: Anu Saari - Lähetystyöntekijä,Omskin seurakunta 
Kuva: Juha Saari 

Vankilatyossa parjaa se 

V jatsheslav, Slava, oli 8 kk:n ikäi¬ 
nen, kun hänen äitinsä kuolija sa¬ 
moihin aikoihin perheen isä jou¬ 
tui 15 vuodeksi vankilaan. Eräs mummo 
Tsitassa otti hoitaakseen Slavan ja tämän 
isosiskon. Sieltä he siirytivät myöhem¬ 
min mummon pojan perheeseen. Muis¬ 
tot kasvattina olosta ovat S lavalla hyviä. 
Lapsia kohdeltiin hyvin. 

Lopetettuaan koulun Slava pääsi opis¬ 
kelemaan merimieskouluun Vladivosto¬ 
kiin, ja muutti asumaan koulun asunto¬ 
laan. Asuntolaolot ja epämääräiset kave¬ 
ripiirit vetivät S lavaa magneetin tavoin 
puoleensa. Porukassa nuoret miehet tou¬ 
husivat kaikenlaista laitonta. Parikymp¬ 
pisenä Slava yhdessä toisen nuoren mie¬ 
hen kanssa jäi kiinni aseellisesta ryös¬ 
töstä muiden jengin jäsenten päästessä 
pälkähästä. 

Oikeuden päätöstä odottaessaan Slava 
muisti, miten mummo oli heille lapsille 
kertonut Jumalasta ja kuinka he olivat yh¬ 
dessä viettäneet pääsiäistä. Hän rukoili: 


dmori rötöstelijä sai vankilassa kä 
siinsä Raamatun. Sana synnytti us 
kon ja antoi elämälle uuden suunnan 
Siitä kumpusi vahva näky vankila 
työstä. Slava auttaa sanoin ja teoin. 


”Herra vapahda minut vankilasta!” Nuo¬ 
ri sellikaveri näytti repivän Uutta testa¬ 
menttia, mutta Slava oli kova lukemaan, 
ja pyysi mieheltä tuon kirjasen. Hän luki 
sen monta kertaa läpi. Vaikka Uusi testa¬ 
mentti oli kiinnostava, Slava ei omien sa¬ 
nojensa mukaan ymmärtänyt siitä mitään. 
Hän siirtyi Psalmeihin, joissa on paljon 
sellaista, mihin tavallinen ihminen voi 
tarttua ja alkoi rukoilla Psalmien sanoin, 
Slavaa muistelee. Usko syntyi, elämään 
syttyi toivoja sille löytyi suunta. 

Vangittuna, mutta vapaana 

Slava sai lopulta kuuden vuoden tuo¬ 
mion ja joutui työsiirtolaan. Siellä hän 
alkoi heti käydä baptistien hengellisissä 
kokouksissa. Seuraavassa vankileirissä, 
jonne Slava siirrettiin, kokoontuivat hel¬ 
luntailaiset. Heidän parissaan Slava sai 
kasvaa hengelliseen vastuuseen, ja kol¬ 
mannessa siirtolassa, jossa Slava vietti 
viimeiset kaksi vuotta tuomiostaan, seu¬ 
rakunnan virkaa toimittivat karismaatik- 
kojen kokoukset. 


Työsiirtoloissa Slava tutustui myös 
vankiloissa vieraileviin uskoviin ja alkoi 
kirjeenvaihtoon heidän kanssaan. Kerran 
Slava sai yllättäen Suomesta paketin, jos¬ 
sa oli Raamattuja luterilaista kirjallisuut¬ 
ta. Slava luki kaiken, ja piti lukemastaan. 
Vuonna 2002 Slava pääsi Reijo Loikka¬ 
sen eli Klinun kutsumana käymään Suo¬ 
messa ja sai tavata paketin lähettäneen 
miehen. Kohtaaminen oli molemmille 
unohtumaton! 

Vapauduttuaan vankilasta v. 1999 Sla- 
valla oli heti montaa rautaa tulessa. Hän 
kävi öisin töissä, ja auttoi päivisin hel- 
luntaipastoria ruokkimaan katulapsia se¬ 
kä vieraili tämän kanssa myös lastenko¬ 
deissa ja opiskeli. Puolen vuoden kulut¬ 
tua Slava sai tilaisuuden tutustua Novosi- 
birskissä luterilaiseen pappisseminaariin, 
jonka rehtori kutsui hänet aloittamaan 
teologian opinnot mahdollisimman pian. 

Työ kaltereiden takana 

Vaikka teologian opinnot jäivät 2,5 
vuoden jälkeen kesken, ne antoivat Sla- 

valle hyvän luterilaisen oppipohjan. Ko¬ 
vinkaan moni ei ole innokas seurustele¬ 
maan vankien kanssa. Heitä pelätään ja 
usein heidän koetaan vain tuovan ongel¬ 
mia seurakunnille. Seminaariin tullut kir¬ 
je annettiin Slavalle, joka oli opiskelijois¬ 
ta ainut, jolla oli vankilahistoria. - "Ju¬ 
malan kiitos, mies jonka kanssa aloin kir¬ 
joitella, on nykyään Novosibirskin seu¬ 
rakunnan jäsen”, Slava toteaa. Tuolloin 
alkanut kirjeenvaihto vankien kanssa oli 
alku S lavan myöhemmälle vankilatyölle. 

Slava löysi hengellisen kodin Inkerin 
kirkon Novosibirskin seurakunnasta, jos¬ 
sa palveli ensin katekeettana seitsemän 
vuotta, minkä jälkeen hänet vihittiin dia¬ 
koniksi. S lavalla oli vahva näky vankila- 
työstä, ja pikkuhiljaa hän käynnisti van- 
kilatyön leipätyönsä ohella. Kirjoitettu¬ 
aan useita anomuksia hän löysi työlleen 
taloudellista tukea Suomesta, Ruotsista 
ja USA:sta. Tuon tuen turvin hän pystyi 
säännöllisesti vierailemaan neljällä eri 
vankileirillä sekä tuberkuloosia ja HIV- 
virusta kantavien lasten parantolassa. 

Vankiloiden ovet avautuivat 

Slava kertoo, että hänet on vankiloissa 
otettu vastaan ilman ongelmia. - Yhteen 
vankiloista minulla on avoin kulkulupa, 


ja siellä kokoonnumme kirjastossa. Muu¬ 
alla saan käydä tietyillä osastoilla, joissa 
tapaan vankeja henkilökohtaisesti. Van¬ 
kilassa on saarnattava vapautta synnin, 
perkeleen ja kuoleman vallasta. Ker¬ 
ron heille Jeesuksesta ja uuden elämän 
mahdollisuudesta. 

Vangit suhtautuvat S lavaan hyvin. - 
Olen itse ollut vankeudessa, ja tiedän mi¬ 
tä se on, tunnen olosuhteet ja puutteet - 
niistä ei minulle tarvitse puhua mitään. 
Ymmärrän, miksi vangit ajattelevat ja 
puhuvat, niin kuin tekevät. Joka ei ole 
vankilassa istunut, ei näe eikä kuule si¬ 
tä, minkä minä automaattisesti näen ja 
kuulen. 

Vankien luona vierailevan on oltava 
kuitenkin neutraali eikä asettua kumman¬ 
kaan, henkilökunnan tai vankien puolel¬ 
le. Siitä on vain haittaa työlle. - Joskus 
minulle tietenkin käy niin, että olen van¬ 
kien puolella. 

Slava kertoo esimerkin, miten ei tu¬ 
le saarnata. Eräät veljet opettivat nuor¬ 
ten työsiirtolassa vapaudesta Kristuk¬ 
sessa ja aiheuttivat lähes mellakan, kun 
nuoret alkoivat paheksua sitä, että ovat 
vangittuina. 

Toisinaan minulla on vangeille tuo¬ 
misia, ja kristillisten juhlien aikaan vien 



Kuntoutumiskeskuksen portailla. Kuva: Slava Ostanin 


lahjoja. Varsinkin työn alkuaikoina per¬ 
heidensä hylkäämät vangit kaipasivat ki¬ 
peästi mm. hygieniatarvikkeita. Nykyään 
niiden suhteen on vähän helpompaa. 

Slava ei karsasta vierailuja myöskään 
HIV-positiivisten tai tuberkuloosia sai¬ 
rastavien vankien luona. Hän istuu juo¬ 
maan teetä kuin keiden tahansa kanssa. 
HIV-positiivisille vangeille, jotka usein 
sairastavat myös tuberkuloosia, on omat 
osastonsa, joille pääsyä Slava odotteli lä¬ 
hes vuoden. Edes henkilökunta ei välit¬ 
tänyt olla tekemisissä heidän kanssaan ja 
ruokakin annettiin ovessa olevan aukon 
läpi. Vankeja pidettiin vihamielisinä, ja 
kun Slava sai lopulta luvan vierailla hei¬ 
dän luonaan, hänet suorastaan pökättiin 
sisään ja ovi lyötiin perästä kiinni. Var¬ 
tijat tarkkailivat kurkistusluukusta, miten 
mahtaa miehen käydä. Mutta vangit otti¬ 
vat Slavan sydämellisesti vastaan. 

Lapset murtavat vankien 
sydämiä 

Vankileireillä Slava vierailee lähes 
aina yksin, mutta HIV-positiivisten ja 
tuberkuloosia sairastavien lasten paran¬ 
tolaan hän vie kaikki vieraansa, niin ve¬ 
näläiset kuin ulkomaalaisetkin. Usein 
hän ottaa mukaan jonkun entisistä van¬ 
geista. Kun vankilaelämän kovettama 
mies ojentaa pikkulapselle lahjan, ja tä¬ 
mä hyppää kaulaan hihkaisten "Kiitos, 
Andrei-setä!”, murtuu kyynelten pato ja 
sydämet sulavat. Se on vammautuneen 
sielun hoitamista. 

Unelmana kuntoutumiskeskus 

Vankien on vaikeaa vapauden saa¬ 
tuaan löytää paikkaansa yhteiskunnas¬ 
sa. Venäjällä suku usein kääntää selkän¬ 
sä vangille, ja elämän on vaikea päästä 
kiinni vaikka vanki olisi löytänyt uuden 
elämän. Liian usein käy niin, että siivet 
eivät kannakaan, ja entinen elämä vie 
mukanaan. 

Entinen vanki kertoo: - Istuin vanki¬ 
lassa 14 vuotta ryöstöistä ja huumeista. 
Kun pääsin pois, en ollut vielä uskossa. 
Aivan humalluin vapaudestapa luulin et¬ 
tä siirrän vaikka vuoria, mutta huumeet 
palauttivat minut nopeasti entiseen, ri¬ 
kolliseen elämään. (Sergei,52v). 

Kuntoutuskeskus aloitti 

Slavan unelmana oli perustaa puo¬ 
limatkan koti, kuntoutumiskeskus, jos¬ 
sa vapauteen päässeet saisivat rauhassa 
valmistautua uuteen elämänvaiheeseen. 
Vuodesta 2002 lähtien Slava etsi talou¬ 
dellista tukea sopivan talon hankkimisek¬ 
si. Hän kirjoitteli anomuksia eri tahoil¬ 


Sopiva, isokokoinen kesämökki löy¬ 
tyi. Talo remontoitiin omin voimin perin¬ 
pohjaisesti, lämpöeristettiin ja putkitet- 
tiin keskuksen tarpeiden mukaan. Kaikki 
näytti erinomaiselta. Vapaaehtoisia apu¬ 
voimia ilmaantui koko joukko, ja kaikki 
puhalsivat yhteen hiileen. 

Keskuksesta haluttiin kehittää talou¬ 
dellisesti riippumaton ja suunnitelmissa 
oli kanitarhausta, perunanviljelyä, mehi¬ 
läisten hoitoa, rengaskorjaamon avaami¬ 
nen jne. 

Monipuolista apua 

Slava on toistaiseksi keskuksen ainoa 
työntekijä. Hän auttaa asukkaita tarvit¬ 
tavien asiakirjojen hankkimisessa sekä 
työn ja asunnon löytämisessä. Kaikilla 
asukkailla on omat vastuualueensa ja työ¬ 
tehtävänsä. Työ perustuu avoimuuteen ja 
keskinäiseen luottamukseen. Slava ko¬ 


kee, että hänen on helppo työskennellä 
näiden ihmisten kanssa. Jos ongelmia il¬ 
maantuu, ne selvitetään avoimesti yhdes¬ 
sä. Ihmiset tarvitsevat aikaa, eikä ketään 
yritetä puristaa mihinkään muottiin. 

- Työterapia ja hengellisen elämän 
hoitaminen ovat molemmat yhtä tärkei¬ 
tä kuntoutumisessa. Meillä on joka aa¬ 
mu aamuhartaudet ja iltajumalanpalve- 


Palavilla raunioilla 

Helmikuun 6. oli kuntoutumiskes¬ 
kuksessa tavallinen päivä. Illalla oli pi¬ 
detty jumalanpalvelus ja saunottu. Oli jo 
myöhä, kun Slava lähti kotiinsa, vaimon¬ 
sa ja poikansa luo. Hänellä oli mukana 
yksi miehistä, jolle piti tulostaa asiakir¬ 
joja työhön menoa varten. Heidän olles¬ 
saan paluumatkalla tuli soitto: ”Keskus 
palaa!” Tulipalo oli saanut alkunsa oi¬ 
kosulusta sähköjohdossa ensimmäisessä 
kerroksessa. Kun palokunta tuli paikalle, 
kesti aikansa, ennen kuin sammutustyöt 
pääsivät käyntiin. Lisäksi kesken sam¬ 
mutustöiden loppui vesi, ja palo eteni 
kerroksesta toiseen. Mitään ei ollut teh¬ 
tävissä. Koko rakennus tuhoutui ja talon 
asukkaat menettivät jälleen kaiken. Pak¬ 
kasta oli -25°C. Naapuri kuljetti asukkaat 
Volgallaan Novosibirskin seurakunnan 
tiloihin suojaan. 


Tuhkasta versoaa uutta 

Uuteen vuoteen 2013 mennessä ta¬ 
lossa oli työskennellyt parikymmentä 
kuntoutujaa, ja siellä asui vakituisesti 2 
naista ja 9 miestä. Keskuksessa viivy- 
tään 2-8 kk, riippuen työllistymisestä, 
asunnon löytymisestä, vahvistumisesta 
yleensäkin. 

Tulipaloa katsellessaan Slavan ensim¬ 
mäinen ajatus oli: Se oli siinä. Enää täs¬ 
tä ei tule mitään. Mutta toivo syttyi no¬ 
peasti, samoin kiitosmieli siitä, ettei ih¬ 
mishenkiä menetetty. Slava toteaa, ettei 
hänen elämänsä ole muutenkaan mennyt 
suorinta tietä. Hän on jo oppinut suhtau¬ 
tumaan rauhallisesti vaikeuksiin. Kuten 
sanotaan, yhteinen hätä yhdistää ihmisiä. 
Keskuksen väki pitää toisistaan huolta. 
Amerikkalaisten antaman tuen turvin saa¬ 
tiin asukkaille vuokrattua tilava kolmio 
läheltä seurakuntaa. Työ jatkuu toistai¬ 
seksi siellä. Kun vakuutusyhtiö maksaa 
korvaukset ja lisärahoitusta löytyy, ovat 
kaikki valmiita ryhtymään rakennustyö¬ 
hön uuden keskuksen rakentamiseksi. 

Keskuksessa asunut 
Sergei (59) kertoo: 

- Olin vankilassa 22 vuotta tapos¬ 
ta. Tulin uskoon Slava Ostaninin kaut¬ 
ta työsiirtolassa v. 2001. Ajattelin aina, 
että kun vapaudun vankilasta, voin elää 
oikeaa elämää kun siskot ja veljet tuke¬ 
vat minua uudella tielläni. Kun kuntou¬ 
tumiskeskus alkoi palaa, olimme melkein 
unessa, ja minäkin juoksin ulos short¬ 
seissa ja sandaaleissa, vain takin ehdin 
vetää ylleni, mutta passiani en löytänyt. 
Oli kamalaa katsoa keskuksen palamista 
ja tuntui, että kaikki toivoni haihtuu sa¬ 
vuna ilmaan. Sitten ymmärsin olla kiitol¬ 
linen Jumalalle, että olimme kaikki hen¬ 
gissä! Tärkeintä elämässä on luottaa Her¬ 
raan Kristukseen, siinä on elämäni toivo. 
Haluan tulevaisuudessa palvella Juma¬ 
laa, ja auttaa veljiä ja sisaria, jotka ovat 
kulkeneet saman tien kuin minä. Tahdon 
auttaa sanoin ja töin. 

Kun teet työtä vankien kanssa, pet¬ 
tymysten tullen, väsytkö uskomaan ja 
toivomaan? 

Slava vastaa: ”Uskomaan ja toivo¬ 
maan ihmiseen - kyllä. Mutta Jumalaan 
- en koskaan.” 



le. Vankilatyötä tuettiin edelleen, Slava 
kulki vankiloissa, oli kirjeenvaihdossa 
70-100 vangin kanssa ja hankki heille 
välttämättömiä tarvikkeita ja lähetteli pa¬ 
ketteja. Ja hän jatkoi rukousta. Lopulta 
ruotsalainen Ljus i Öster -järjestö, joka 
oli jo vuosia tukenut Slavan työtä, päätti 
vuoden 2012 keväällä hankkia talon kun¬ 
toutumiskeskukseksi. Kymmenen vuo¬ 
den odotuksen jälkeen Slavan unelma al¬ 
koi toteutua. 


Tulipaloa katsellessa 
Slavan ensimmäinen 
ajatus oli: Se oli siinä. 
Enää tästä ei tule mi¬ 
tään. Mutta toivo syt¬ 
tyi nopeasti. 

Kuva: Slava Ostanin 

lukset. On tärkeää oppia, että Raamattu 
kuuluu yhteen tavallisen elämän kanssa. 
Joissakin kristillisissä kuntoutumiskes¬ 
kuksissa unohdetaan arkielämä ja kun ih¬ 
minen lähtee keskuksesta, hän palaa pi¬ 
an takaisin, koska ei osaa elää! Työllis¬ 
tyminen keskuksen ulkopuolella on vai¬ 
keaa, mutta mahdollista. Entisiä vanke¬ 
ja otetaan lähinnä likaiseen, raskaaseen 
työhön. Kuntoutujien työssäkäynti olisi 
turvattava. 

Hengellisen virkistymisen päivät 

Siperian rovastikunnassa 


KIRKKOHALLITUKSEN 

PÄÄTÖKSIÄ 

15.03.2013 

- Diakoni Vladimir Nikiforovin val¬ 
tuuksia Ulan-Uden Kristuksen armon 
seurakunnan kirkkoherrana jatketaan 
vuodella. 

- Diakoni Aleksandr Mitjakovin 
valtuuksia marilaisen Sorta-seurakun- 
nan kirkkoherrana jatketaan. 

- Diakoni Aleksandr Hlynovin val¬ 
tuuksia Tyrön Pyhän Johanneksen seu¬ 
rakunnan kirkkoherrana jatketaan kah¬ 
della vuodella. 

- Diakoni Vjatseslav Shadrinin val¬ 
tuuksia Minusinskin Kirkastumisen 
seurakunnan kirkkoherrana jatketaan 
kahdella vuodella. 

- Diakoni Aleksandr Hlynov vihi¬ 
tään pastoriksi Tyrön Pyhän Johannek¬ 
sen seurakuntaan. 

- Diakoni Antero Rasilainen vihi¬ 
tään pastoriksi Kemin seurakuntaan 
Karjalaan. 

- Pastori Sergei Tatarenkoa kiite¬ 
tään hänen palveluksestaan Pietarin 
rovastikunnan lääninrovastina. Uutena 
lääninrovastina jatkaa Haapakankaan 
kirkkoherra Ivan Hutter seuraavat 
kuusi vuotta. 


O mskissa pidettiin 25.2-1.3. Sipe¬ 
rian rovastikunnan paimenten ko¬ 
kous seitsemännen kerran. Kokous pi¬ 
dettiin saksalaistaustaisen luterilaisen 
kirkon ELK:n katedraalikirkossa ja sen 
yhteydessä olevassa kirkollisessa kes¬ 
kuksessa. Kokous alkoi ja päättyi juh¬ 
lavasti jumalanpalveluksella. 

Inkerin kirkon piispa Aarre Kuu- 
kauppi ja ELK:n Uralin, Siperian ja 
Kauko-Idän piispa Otto Schaude ter¬ 
vehtivät sydämellisesti yhteen kokoon¬ 
tuneita Inkerin kirkon pappeja, diako¬ 
neja ja katekeettoja. Siperian lääninro- 
vasti Juha Saari ilmaisi toiveensa, että 
kokous olisi yhtä aikaa sekä lepohetki 
että hengellisen tankkauksen paikka 
matkan varrella, jolla kukin voisi arvi¬ 
oida kulkemaansa matkaa ja tarkistaa 
reittinsä tulevaisuutta silmällä pitäen. 

- Meidän ei pidä kadehtia naapuriseu- 
rakuntiamme, mutta ei myöskään olla 
välinpitämättömiä toistemme ongelmil¬ 
le. Sen sijaan meidän tulee jatkuvasti 
olla keskenämme tekemisissä ja rukoil¬ 
la toistemme puolesta, Juha Saari sanoi. 

Kokouspäivät alkoivat rukouksella ja 


raamattutunneilla, jotka piti pastori Ville 
Melanen. 

Professori Naomichi Masaki Yhdys¬ 
valloista luennoi luterilaisesta opista. 
Hän käsitteli aidon kirkon tunnusmerk¬ 
kejä ja tutki pastorin roolia ja paikkaa 
seurakunnassa. Inkerin kirkon pastori 
Ivan Laptev luennoi vapaaehtoistyöstä 
ja seurakuntien kasvusta. 

Päivittäin kokoonnuttiin yhdessä aa¬ 
murukoukseen ja lounaspöytään. 

ELK:n Keski- ja Itäisen alueen vt. ro¬ 
vasti, Bradn Buerkle toimi professori 
Masakin tulkkina ja kiitti kokousta ta¬ 
savertaisuuden ja veljeyden ilmapiiristä. 
Lisäksi hän mainitsi myönteisestä koke¬ 
muksestaan yhteistyössä Inkerin kirkon 
Novosibirskin seurakunnan kanssa. 

Kokouksen tunnuslauseeksi tuli totea¬ 
mus: ”Jokaisen pastorin on rukoiltava, 
saarnattava ja luotava hyvä ilmapiiri seu¬ 
rakunnassaan. Missä on Kristus, pyhät 
sakramentit ja rakkaus, siellä on aito Ju¬ 
malan kirkko.” 

Teksti ja kuva: Oksana Dyba 
Suomennos: Anu Saari 



Siperian pappien kokouksessa arvioitiin kuljettua matkaa ja 
tarkistettiin reittiä. Kuvassa Valerra Stepanin, Vjatsheslav 
Ostanin, Sergei Silovskin ja Vladimir Nikiforov. 


Inkerin kirkkopyhä 

Lahdessa 

Joutjärven kirkossa 
9.-10.11.2013 

9.11. klo 16 venäjänkielinen messu 

klo 18 nuorten ilta 

10.11. klo 10 messu 

Mukana tapahtumassa 
piispa Aarre Kuukauppi, 
pastori Ivan Laptev ja 
Keiton kirkkokuoro. 

Järjestäjänä Joutjärven seurakunta. 
Tarkempi ohjelma syksyn numerossa. 

Inkerin kirkon uutisia 


Media ja työtapojen 
muutokset syynissä 

Idantyonpaivilla 


I däntyönpäivillä Kansanlähetysopis- 
tossa Ryttylässä 5.-7.4.2013 puhut¬ 
ti median uutisointi Venäjän tapahtu¬ 
mista. Esille tuli suomalaisten huoli 
Venäjän kristillisten kirkkojen ja seu¬ 
rakuntien puolesta. Inkerin kirkon nä¬ 
kökulmaa kysyttiin paljon julkisuutta 
saaneen moskovalaisen helluntaiseu¬ 
rakunnan kirkkorakennuksen tuhoami¬ 
seen. Piispa Aarre Kuukauppi kertoi, 
että rakennus oli aikoinaan pystytetty 
ilman rakennuslupaa ja se oli oikeuden 
päätöksen mukaan purkutuomion alai¬ 
nen. Luterilaisia ei Kuukaupin mukaan 
ahdistella, mutta kirkkojen ja tonttien 
paperit on hoidettava kuntoon. 


- Jopa kristillisen median Venäjään liit¬ 
tyvässä uutisoinnissa korostuu usein to¬ 
dellisuuspohjaa vailla oleva uhka ja dra¬ 
matiikka ja olennaisia faktoja jätetään 
kertomatta. Kristilliselle medialle tuli¬ 
si järjestää aiheesta seminaari, totesi In¬ 
kerin kirkon rovastikuntakoordinaattori 
Jukka Paananen. 

Katekeetta -kanavassa heräsi kysy¬ 
mys humanitaarisen avun viemisen 
periaatteista. 

- Diakoniaturismi pitää lopettaa ja kas¬ 
vattaa seurakuntaa tekemään omaa dia¬ 
koniatyötä. Jossain diakoniaturismi on 
johtanut siihen, että seurakunnasta tul¬ 


laan vain hakemaan erilaista tavaraa. 
Diakoniatyön pitää tapahtua seurakun¬ 
nan kautta, joten suomalaisten ei pidä 
vieä apua itse ihmisille. Näin avun saa¬ 
jat ymmärtävät, ettei apu tule suomalai¬ 
silta tai joulupukilta, vaan seurakunta on 
heitä auttanut. Siten he tulevat kunnioit¬ 
tamaan seurakuntaa ja kirkon diakoninen 
työ vahvistuu, vastasi piispa Kuukauppi. 

Aunuksen seurakunnan kirkkoherra 
Igor Pokormjaho kuvaili muutosta, jo¬ 
ka seurakunnassa on tapahtunut kahden 
vuosikymmenen aikana. 

- Kun 1990-luvulla monet ihmiset tuli¬ 
vat kirkkoon lähinnä humanitaarista apua 
hakemaan, niin nyt he kyselevät, mitä 
voisivat itse antaa kirkolle. Kirkossa kä¬ 
vijät ovat halukkaita ottamaan vastuuta ja 
palvelemaan. Ihmisillä on aitoja hengel¬ 
lisiä kysymyksiä, joihin he etsivät vas¬ 
tauksia kirkosta. He eivät tule kirkkoon 
hengellisten kampanjoiden myötä, vaan 
läheistensä mukana ja heidän esimerk¬ 
kinsä innoittamana. 

Kristiina Paananen 


"Erittäin salainen” 

julkaistiin venäjäksi 


Pentti Heinilä (oik.) lah¬ 
joitti "Erittäin salainen” 
-teoksen venäjänkie¬ 
lisen käännöksen en¬ 
simmäisen kappaleen 
Inkerin kirkon piis¬ 
pa Aarre Kuukaupil- 
le (vas.). Toisen kap¬ 
paleen painotuorees- 
ta kirjasta sai kääntäjä 
Tanja Shadrunova. 



R aamattujen salakuljetuksesta Neu¬ 
vostoliittoon ja Itä-Eurooppaan 
kertova Pentti Heinilän vuonna 1995 
julkaistu kirja Erittäin salainen on kään¬ 
netty ja painettu venäjäksi. Kirjan jul¬ 
kistamistilaisuus pidettiin Idäntyönpäi- 
vien yhteydessä Kansanlähetysopistos- 
sa Ryttylässä 6.4.2013. 

Käännöspyyntö venäjänkielisestä 
kirjasta tuli Venäjältä. Rautaesiripun ta¬ 
kana eläneiden kristittyjen mielestä oli 
tärkeää, että tämän päivän nuoret ja tu¬ 
levat sukupolvet Venäjällä saavat tietoa 
ajasta, jolloin maassa ei voinut vapaasti 
hankkia Raamattua. 

Pentti Heinilä toteaa, ettei näistä ta¬ 
pahtumista ollut alun perin tarkoitus 
tehdä kirjaa. - Ajatuksena oli, että työn 
salaisuudet menevät kuriirien muka¬ 
na hautaan. Mutta poliittisen tilanteen 
muututtua päädyimme pitkän harkin¬ 
nan ja monien neuvottelujen jälkeen 
julkaisemaan kuriirien kokemuksia. Ve¬ 
näläisen Veljestön johtajat antoivat tälle 
hankkeelle siunauksensa. Myös piispa 
Aarre Kuukaupin kanssa neuvoteltiin 
kirjan julkaisemisesta. 


Erittäin salainen ilmestyi suomeksi 
vuonna 1995 ja myytiin pian loppuun. Jo 
samana syksynä otettiin toinen painos. 
Pokkariversio julkaistiin vuonna 2002 ja 
seuraavana vuonna ilmestyi saksankieli¬ 
nen versio. Venäjänkielisessä käännök¬ 
sessä on hyödynnetty kahden kääntäjän 
tekstejä; Tanja Shadrunovan suomalai¬ 
sista kirjoista kääntämää ja saksankieli¬ 
sestä versiosta D. P. Vorbjovin kääntä¬ 
mää aineistoa. 


Kirja on painettu Venäjällä Suomen 
Evankelisluterilaisen Kansanlähetyksen 
ja amerikkalaisen Voice of peace -järjes¬ 
tön taloudellisella tuella. Painosmäärä 
on 20 000 kappaletta, josta on lahjoitettu 
oma kirjaerä Inkerin kirkon seurakunnil¬ 
le ja pastoreille. Voice of peace -järjestö 
painatti 4000 kappaletta Amerikassa asu¬ 
vien venäläisten seurakuntien jäsenille. 

Inkerin kirkon uutisia 


Perhetyön linjauksia 



I nkerin kirkon perhetyön työryhmä ko¬ 
koontui 12.-13. huhtikuuta Keitossa 
Teologisen Instituutin tiloissa. Tapaami¬ 
seen oli kutsuttu pariskuntia ja työnte¬ 
kijöitä, jotka tekevät perhetyötä omissa 
seurakunnissaan. Tilaisuuteen osallistui 
kymmenen henkilöä eri puolilta Venäjää. 

Perhetyötä tekevät keskustelivat seu¬ 
rakuntien perhetyön järjestämiseen liit¬ 
tyvistä kysymyksistä, materiaalien saa¬ 
tavuudesta, pariskunnille ja avioliittoon 
aikoville tarkoitetuista kursseista sekä 
ajankohtaisista lastenkasvatukseen liit¬ 
tyvistä kysymyksistä. Osallistujat mää¬ 
rittelivät perhetyön tukemisen ja kehit¬ 
tämisen päälinjat: perhetyöntekijöiden 
kurssien järjestäminen, kurssimateriaalin 
hankkiminen sekä projektien taloudelli¬ 
nen tukeminen. 

Teologisessa Instituutissa järjestettiin 
13.4. seminaari opiskelijoille ja muil¬ 
le perhetyöstä kiinnostuneille. Vetäjinä 
toimivat Olga ja Vjatsheslav Lebedev 
Nizhnij Novgorodista. Vetäjäpariskunta 


kertoi mahdollisuudesta järjestää erilai¬ 
sia seminaareja seurakunta- ja rovasti- 
kuntatasolla ja jakoi kokemuksiaan per¬ 
heleirien järjestämisestä. Lebedevit piti¬ 
vät myös miniseminaarin avioliiton kuu¬ 
desta vaiheesta. 


Perhetyöllä on suuri tarve Inkerin kirkossa. 
Kursseilla koulutetaan vapaaehtoisia vastuun¬ 
kantajia Inkerin kirkon seurakuntiin. 


Teksti: Olga Lebedeva, Christina Heikkilä 
Kuva: Christina Heikkilä 
Suomennos: Anitta Lepomaa 


Inkerin kirkko ja 
Luulajan hiippakunta 

neuvottelivat 

yhteistyöstä 


L uulajan hiippakunnan piispa Hans 
Stiglund ja kansainvälisten asioi¬ 
den sihteeri Roger Marklund vierai¬ 
livat Inkerin kirkon kirkon kutsumana 
Pietarissa 9. - 12.5.2013. Perjantaina 
10.5. käytiin neuvottelut, joissa kumpi¬ 
kin osapuoli esitteli työtään ja sen ajan¬ 
kohtaisia haasteita. Inkerin kirkon haas¬ 
teena on sekä työntekijöiden että talou¬ 
dellisten resurssien vähäisyys: työtä on 
paljon mutta työmiehiä vähän. Ruotsin 
lut. kirkon haasteena on teologia, sillä 
ihmiset ovat kadottaneet ymmärryksen 
seurakunnasta. Suuri kysymys on miten 
kohdata ihmiset, erityisesti nuoremmat 
sukupolvet. 

Inkerin kirkolla on useita kirkonra- 
kennusproj ektej a meneillään: Muur- 
manskissa, Kazanin kaupungissa Ta- 
tarstanissa ja Karatushassa Siperiassa. 
Luulajan hiippakunta on vuosia ollut 


yhteistyössä Barentsin meren 
kirkkojen kanssa ja sitä kautta 
myös Inkerin kirkon kanssa. 
Piispa Hans Stiglund vakuut¬ 
tikin, että se tulee tukemaan 
Muurmanskin kirkon rakennus¬ 
ta ja sitä tarkoitusta varten on 
hiippakunnassa kerätty jo va¬ 
roja. Luulajan hiippakunnassa 
pyritään tekemään Muurmans¬ 
kin seurakuntaa ja kirkkohanketta tun¬ 
netuksi ja luomaan toimivat suhteet kirk¬ 
kojen välille. Ihmisillä on valmiutta an¬ 
taa, mutta toistaiseksi Inkerin kirkko on 
tuntematon. 

Piispa Stiglundia puhutteli Inkerin kir¬ 
kon lapsi- ja nuorisotyö sekä lähetys- ja 


diakoniatyö. Hän toivoi, että niissä mer¬ 
keissä voitaisiin järjestää yhteistoimin¬ 
taa ja oppia toinen toisiltaan. Luulajassa 
esim. miehiä on ollut vaikea saada kir¬ 
kon toimintaan ja piispaa kiinnosti miten 
se onnistuu täällä esim. miesten päivien 
merkeissä. 

Luulajan hiippakunnan seurue tutustui 
vierailun aikana myös Levasovon jouk- 
kohautausmaahan, Keiton teologiseen 
seminaariin sekä historialliseen Inkerin¬ 
maahan Kupanitsassa, Moloskovitsassa 
ja Skuoritsassa. Piispa Stiglund saama¬ 
si sunnuntaina 18.5. Pyhän Marian kir¬ 
kon suomenkielisessä jumalanpalvelus¬ 
sa meän-kielellä, eli Ruotsin ja Suomen 
raja-alueen murteella. 

Inkerin kirkon uutisia 



Suomen kirkon ja Inkerin kirkon yhteistyöneuvottelut päättyi¬ 
vät Pyhän Marian kirkossa messuun, jossa liturgina toimi In¬ 
kerin kirkon piispa Aarre Kuukauppi (vas.) ja saarnasi Mik¬ 
kelin hiippakunnan piispa Seppo Häkkinen (oik.). Ristikul- 
kueeseen osallistuivat Inkerin kirkon vikaari Olav Pantsu (2. 
vas.), vs. työalasihteeri Ari Ojell ja ulkoasiain osastonjohtaja 
Kimmo Kääriäinen. 


Yhteistyöneuvotteluissa 

vilkasta keskustelua 


J oka toinen vuosi pidettävät Suomen 
evankelis-luterilaisen kirkon ja Inkerin 
evankelis-luterilaisen kirkon väliset yh¬ 
teistyöneuvottelut käytiin 19.-21.4.2013 
Pietarissa. Neuvottelut alkoivat tutus¬ 
tumisella Pyhän Annan kirkkoon, jon¬ 
ka kaupunki haluaa antaa Inkerin kirkon 
omistukseen. Kirkko on kunnostettu ul¬ 
kopuolelta, mutta sisätilat ovat raunioi¬ 
na. Pyhästä Annasta neuvotteluseurue 
siirtyi Suomen Pietarin pääkonsulaattiin. 
Pääkonsulin sijainen Päivi Peltokoski ja 
konsuli Kristiina Häikiö esittelivät kon¬ 
sulaatin toimintaa ja tarjosivat neuvotte¬ 
lukunnalle lounaan. 

Varsinainen työskentely lähti liikkeel¬ 
le katsauksella kirkkojen ajankohtaisiin 
asioihin. Suomen delegaatio johtanut 
Mikkelin hiippakunnan piispa Seppo 
Häkkinen toi esille Suomen kirkon toi¬ 
mintaympäristössä tapahtuneet muutok¬ 
set kirkkokriittisyyden lisääntymisestä 
median merkityksen voimistumiseen se¬ 
kä kirkon sisäiset kysymykset polarisaa¬ 


tiosta talouden heikentymiseen. Inkerin 
kirkon piispa Aarre Kuukauppi puoles¬ 
taan kuvasi Venäjän tämän hetkistä yh¬ 
teiskunnallista ilmapiiriä kirkon kannal¬ 
ta ”vapauden juhlana” ja nosti lapsi- ja 
nuorisotyön helmeksi, joka on aktivoinut 
kirkon tekemää sisälähetystyötä. 

Inkerin kirkon tunnustuksellisuudesta 
alusti pääsihteeri ja Teologisen Instituu¬ 
tin rehtori Aleksandr Prilutskij. Suo¬ 
men kirkon puolelta aiheesta esitelmöi 
teologisten asiain sihteeri Tomi Karttu¬ 
nen. Hyvässä ja avoimessa ilmapiirissä 
virisi vilkas teologinen keskustelu, jon¬ 
ka molemmat kirkot toivovat jatkuvan 
myös tulevaisuudessa eriävistä näkökan¬ 
noista huolimatta. Piispa Häkkinen totesi 
myös, että meillä on oman vaurautemme 
keskellä paljon opittavaa toisenlaisissa 
oloissa toimivilta kirkoilta. 

Lisäksi kuultiin lyhyet esitykset In¬ 
kerin kirkon lapsi- ja nuorisotyön, dia¬ 
koniatyön sekä lähetystyön tilantees¬ 
ta. Pääsihteeri Prilutskij kertoi Teologi¬ 


sesta Instituutista ja rakennuskonsult- 
ti Jorma Laine esitteli käynnissä olevat 
rakennusproj ektit. 

Syksyllä 2016 pidetään seuraava suo- 
malais-urgrilaisten kansojen parissa 
työskentelevien luterilaisten kirkkojen 
konferenssi. Järjestelyvastuussa ovat yh¬ 
teistyössä Suomen kirkkoja Inkerin kirk¬ 
ko. Konferenssin suunnittelemiseksi tul¬ 
laan muodostamaan sekä isännistä koos¬ 
tuva että kansainvälinen työryhmä. 

Kirkkojen välinen virallinen yhteistyö¬ 
sopimus on voimassa vuoteen 2016 saak¬ 
ka, mutta sen todettiin olevan päivittämi¬ 
sen tarpeessa. Molempien kirkkojen työ¬ 
ryhmät alkavat työstää sopimusta nyky¬ 
päivän tilannetta vastaavaksi. Seuraavat 
neuvottelut pidetään Suomessa keväällä 
2015. 

Teksti ja kuva: Kristiina Paananen 

Kuul imisia seurakunnista 



Moskovan Pyhän Kolminaisuuden seurakunnassa pidettiin 6.-7. huhtikuuta Moskovan rovas¬ 
tikunnan pappien kokous, jossa puhuttiin mm. hengellisen harjoituksen välttämättömyydestä 
ja palvelemisen kehittämisestä. Samaan aikaan olivat naistenpäivät teemoinaan diakoniatyö, 
naisten rooli kirkossa sekä naistyön mahdollisuudet seurakunnassa. Jumalanpalveluksessa 
palvelivat pastori Igor Alisov (vas.) ja lääninrovasti Sergei Shanin. Kuva Oksana Dyba 



K arjalan rovastikuntaan kuuluvan 
Ruskealan seurakunnan kirkkora¬ 
kennuksessa roihui 18.3. tulipalo, joka 
sai alkunsa kirkossa sijainneesta sähkö¬ 
laitteesta. Palosta koitui mittavat aineel¬ 
liset menetykset. Henkilövahingoilta 
säästyttiin. Rakennuksen peruskivi las¬ 
kettiin vuonna 2002 ja kirkko siunattiin 
seurakunnan käyttöön vuonna 2010. 
Kirkon korjausta varten Inkerin kirk¬ 


ko on nimennyt rakennustoimikunnan, 
jossa on edustajia Inkerin kirkosta, Rus¬ 
kealan seurakunnasta ja Suomesta. Ra¬ 
kennustoimikunta on valtuuttanut Inke¬ 
rin kirkon rakennuskonsultti, arkkitehti 
Jorma Laineen tekemään kirkon kor¬ 
jaussuunnitelman. Palaneen kirkon kor¬ 
jausta voi tukea Inkerin kirkon kautta. 

Kuva: Jukka Paananen 



Onnea 

J a 

siunausta! 


azanin Pyhän apostoli An¬ 
dreaan seurakunnan kirkkoherra 
Anatoli Pogasij väitteli tohto¬ 
riksi Pushkinille nimetyssä Le¬ 
ningradin oblastin yliopistossa 
17. huhtikuuta. Väitöstyön aihee¬ 
na oli ”Kilpailevat uskonnolliset 
diskurssit venäläisen ortodok¬ 
sisuuden sosiaalihistoriallisessa 
evoluutiossa”. Tutkimuksen oh¬ 
jaajana toimi Inkerin kirkon Teo¬ 
logisen Instituutin rehtori, hl. tri 
Aleksandr Prilutskij. 


Suomennos: Anitta Lepomaa 


Inkerin kirkon 
tuoreimmat uutiset 

www. inker inkirkko. fi 
www.elci.ru 

Rovastikunnat tutuiksi 




Siperian rovastikunta 


“LÄHETTÄKÄÄ 


Seurakunnat 

- Irkutskin Pyhän Marian seurakunta 

- Krasnojarskin Pyhän Kolminaisuuden seurakunta 

- Karatuzan alueen seurakunnat: Ala-Bulanka ja 
Ylä-Sujetuk 

- Minusinskin Kirkastumisen seurakunta 

- Novosibirskin Kristus Vapahtajan seurakunta 

- Omskin seurakunta 


MEILLE 
LÄHETYSTYÖNTEKIJÖITÄ” 


■ Ulan-Uden Kristuksen armon seurakunta 


Juha Saari 

- Siperian lääninrovasti 



Lastenleirillä Verhne Suje- 
tukista Karatusan kunnassa. 
Kuva: Ivan Laptev 


S iperiaan mahtuisi vielä satoja seura¬ 
kuntia. Sieltä löytyy laajoja alueita, 
joilla ei ole lainkaan toimivaa luterilais¬ 
ta seurakuntaa, vaikka alueella asuisi tu¬ 
hansia luterilaistaustaisia ihmisiä. Neu¬ 
vostoapa tuhosi seurakunnat, eikä uusia 
ole syntynyt kuin kourallinen entisten 
raunioille. Tarvittaisiin selkeä suunni¬ 
telma ja valtavasti resursseja, jotta edes 
kaupunkeihin voitaisiin perustaa ryhmät. 

Siperian rovastikunta on Inkerin kir¬ 
kon - ehkä koko maailman - laajin rovas¬ 
tikunta. Se alkaa Uralilta ja päättyy Tyy¬ 
neen valtamereen. Inkerin kirkon seura¬ 


kunnat ovat asettuneet alueen 
eteläosien suuriin asutuskes¬ 
kuksiin. Omsk, Novosibirsk, 
Krasnojarsk ja Irkutsk ovat mil¬ 
joonakaupunkeja, Ulan-Ude ja 
Minusinsk hieman pienempiä. 
Parhaiten luterilaisuus on kui¬ 
tenkin säilynyt pienissä luteri¬ 
laisissa kylissä, jotka syntyivät 
1800-luvun väestönsiirroissa. 
Moni ennen kukoistava seura¬ 
kunta on tänään kaupunkiseu¬ 
rakunnan kappeliseurakunta. 

Ovet auki lähetystyölle 

Siperian rovastikunta tarvitsee paitsi 
ulkomaalaisia, myös omia paikallisia lä¬ 
hetystyöntekijöitä. Sopivien henkilöiden 
rekrytointi, heidän koulutuksensa seura¬ 
kuntien j ohtaj iksi j a lähetystyöntekij öiksi 
on yksi kirkkomme tärkeimpiä haasteita. 

Sopivia henkilöitä on kuitenkin vai¬ 
keaa löytää. Luterilainen identiteetti on 
Siperiassa ohut ja pirstoutunut. Papit ja 
saarnaajat tapettiin, historialliset kirkot 
ja rukoushuoneet on tuhottu. Propagan¬ 
dan keskellä luterilaisuus kääntyi sisään¬ 
päin ja gettoutui kieli- ja kansallisuus¬ 
kysymykseksi. Uusi sukupolvi kasvoi 
neuvostoliittolaiseksi ja venäläiseksi. 


1960-luvun herätyksissä siperialaisesta 
pietismistä oli lyhyt matka babtisteihin ja 
perestroikan jälkeinen paluumuutto vei 
seurakuntien aktiivit Saksaan, Latviaan, 
Viroon ja Suomeen. Kirkon uudelleen- 
juurruttaminen vaatii vuosien työn. 

Joissakin paikoissa on syntynyt pie¬ 
niä ryhmiä, jotka pyytävät: “Lähettäkää 
meille lähetystyöntekijöitä! Aloittakaa 
työ kaupungissamme!” Joskus apua ovat 
pyytäneet viranomaiset, toisinaan joku 
kristillinen yhteisö tai kirkkokunta. Ve¬ 
näläiset ihmettelevät, mihin on hävinnyt 
luterilainen kirkko. Toisinaan 
kyseessä voi olla omien juu¬ 
rien etsintä, mutta toisaalta 
kaipaus on syntynyt Raama¬ 
tun äärellä. Pääosan lähetys- 
vastuusta kantavat luonnolli¬ 
sesti paikalliset seurakunnat. 
Evankeliumi leviää luonnol¬ 
lisia reittejä pitkin: ihmiset 
muuttavat, sukulaiset ja ystä¬ 
vät kertovat, naapuri rohkai¬ 
see mukaan kirkkoon tai lä¬ 
heisen kaupungin seurakun¬ 
ta on alkanut tehdä kylään 
matkoja. 

Siperian rovastikunnas¬ 
sa tekee työtä kolme suo- 

malaista lähetysjärjestöä. Kylväjä toimii 
Burjatiassa, Ulan-Udesta käsin. Kansan¬ 
lähetyksellä on lähettejä sekä Länsi-Sipe¬ 
riassa Omskissa että Krasnojarskin alu¬ 
eella. Minusinskissa. Evankeliumiyhdis¬ 
tys on ottanut vastuulleen Krasnojarskin 
kaupungin. 

Riippuvaisuus 
Inkerin kirkon tuesta 

Toimitilojen suhteen Siperian rovasti¬ 
kunta on suunnilleen samassa tilanteessa 
kuin Inkerin alue viisitoista vuotta sitten. 
Olemassa olevat seurakunnat tarvitsevat 
kokoontumistilat. Muutama seurakunta 
on sellaisen jo saanutkin. Omskissa seu¬ 
rakunta odottaa kaupungin vanhan, vuon¬ 
na 1792 rakennetun, Katariinan kirkon 
palauttamista. Karatusassa vanhaa hir¬ 
sistä kyläkirkkoa ollaan siirtämässä kun¬ 
nan keskustaan. Krasnojarskissa ja Ulan- 
Udessa seurakunnat pyrkivät löytämään 
tontit, jotta voisivat rakentaa pyhäköt. 

Rovastikunnassa toimii tällä hetkellä 
seitsemäntoista paimenta: neljä ulkomaa¬ 
laista, seitsemän palkallista paikallista ja 
kuusi oman toimensa ohessa työskentele¬ 
vää. Kirkon tuki seurakunnille tulee osin 
lähetysjärjestöiltä, osin Siperian rovas¬ 
tikunnan apukassan kautta. Helmikuus¬ 
sa pidettiin piispantarkastus, jossa seu¬ 
rakuntien tärkeät asiakirjat ja kirjanpito 
tarkastettiin. 

Virassaan toimivia paimenia on pyrit¬ 
ty kouluttamaan lyhytkursseilla. Rovas¬ 
tikunnan päätapahtuma on jokavuotinen 
paimenten tapaaminen. Viikon pituinen- 
seminaari rakentuu opetuksesta, yhteises¬ 


tä rukouksesta ja sielunhoidosta. Joinakin 
kesinä on järjestetty perhe- tai avioliitto- 
leiri. Paimenten perheet tarvitsevat tukea 
yksinäisillä paikoillaan. Yhteyttä pide¬ 
tään myös viikottain internetin välityk¬ 
sellä. Etäisyydet ovat Siperiassa pitkät, 
mutta moderni tekniikka mahdollistaa 
kokoontumisen Raamatun ja ajankohtais¬ 
ten kysymysten äärelle. Intemet-kokouk- 
sia järjestetään sekä paimenille että myös 
heidän puolisoilleen. 

Siperialla karu maine 

Monelle Siperia tuo mieleen vankilei¬ 
rit ja karkotukset. Alueella on yhä mo¬ 
nia vankiloita. Inkerin kirkko tekee pie¬ 
nuudestaan huolimatta Siperiassa erittäin 
laajaa vankilatyötä. Työn kautta on saa¬ 
vutettu viimeisen parinkymmenen vuo¬ 
den aikana tuhansia, ehkä kymmenen tu¬ 
hatta vankia. Heidän kanssaan käydään 
mm. säännöllistä kirjeenvaihtoa ja Jee¬ 
sus on tuonut muutoksen monen vangin 
elämään. 

Vapautuville vangeille Inkerin kirk¬ 
ko osti Novosibirskistä talon rehabilitaa- 
tiokeskukseksi. Tämä “puolimatkan koti” 
ehti palvella vain puolisen vuotta, kunnes 
se paloi viime talvena. Talo oli vakuutet¬ 
tu ja nyt kirkkomme etsii uutta taloa tai 
tonttia, jonne voisimme rakentaa uuden 
keskuksen. 

Vankilatyön lisäksi Novosibirskin seu¬ 
rakunta vierailee säännöllisesti lasten¬ 
kodeissa. Erityisen tärkeäksi ovat tulleet 
vierailut tubi- ja hiv-lastenkodeissa sekä 
vankileireillä. 


Luterilaisen kirkon 
tulevaisuus Siperiassa 

Toisinaan on esitetty, että kirkon työ 
Siperiassa kannattaisi lopettaa ja vähäiset 
voimavarat suunnata kirkkomme ydin¬ 
alueille. Siperian seurakunnat ovat pää¬ 
osin pieniä ja pitkät matkat kalliita, eikä 
alueella ole juuri inkeriläisiä. Toisaal¬ 
ta Siperian rovastikunta on ollut Inkerin 
kirkossa edelläkävijä: Rovastikunnan ko¬ 
koukset, intemet-seminaarit ja rovasti¬ 
kunnassa tehtävä lähetystyö kelpaa esi¬ 
merkiksi muille rovastikunnille. Pitkistä 
etäisyyksistä huolimatta rovastikunnan 
papisto muodostaa selvästi yhteiseen pää¬ 
määrään tähtäävän joukkueen. 

Samalla kun pyrimme vahvistamaan 
keskinäistä yhteyttämme, haluamme pyr¬ 
kiä kaikin tavoin rakentamaan ja vahvis¬ 
tamaan yhteyttä toisiin Siperiassa toi¬ 
miviin luterilaisiin kirkkoihin. Yhteinen 
tunnustuksemme, historiamme ja konser¬ 
vatiivinen raamattuteologiamme - johon 
mahtuu niin pietismi kuin luterilaisuuden 
korkeakirkolliset vivahteet - ovat se läh¬ 
tökohta, josta on hyvä rakentaa yhteyttä. 
Yhdistymisprosessi ei tule olemaan help¬ 
po. Teknisesti ei ole vaikeaa yhdistää kir¬ 
kot, mutta yhteen hiileen puhaltavan jou¬ 
kon luominen on haasteellista. 

Pietari on kaukana ja vaikka Teologi¬ 
sen Instituutin kursseilla on aina ollut si¬ 
perialaisia, on varsinkin perheellisten vai¬ 
kea lähteä useiksi vuosiksi Keittoon. Jot¬ 
ta työ Siperiassa voisi laajentua, rovasti¬ 
kunta tarvitsisi tulevaisuudessa oman 
koulutuskeskuksen. 



Perheleirillä Minunsinskissä mennään alas joelle, jossa pidettiin jumalanpal¬ 
velus ja samalla toimitettiin kaste. Kuva: Iisakki Saari 

K rasnojarskin seurakunta uneksii tulevasta suuruu¬ 
destaan kokoontuen harmaassa lähiökirjastossa alu- 
miinirikastamon kupeessa. Seurakuntalaisia on mel¬ 
ko vähän ja lapsia vielä vähemmän, mutta työikäiset löytävät 
ilahduttavan usein paikkansa jumalanpalveluksesta. Väriä seu¬ 
rakunnan elämään tuo torstaisin kokoontuva Suomalais-virolai- 
nen kahvikomppania - kuoro, jossa juodaan kahvia, vaihdetaan 
ajatuksia, nauretaan paljon ja toisinaan harjoitellaankin. Samal¬ 
la kuoronjohtajan pienet lapset saavat kaipaamaansa huomiota. 

Kuoromme on juuri syntynyt. Ydinporukan kanssa harjoit- 
telimme pari laulua viime vuoden pääsiäiseksi. Marraskuussa 
uudesta muutostamme toivuttuani aloimme harjoitella vakinai¬ 
semmin. Enimmillään meitä on paikalla yhdeksän 11-70- vuoti¬ 
asta naista. Laatu kuitenkin korvaa määrän! 

Kuorolaulussa on kyse paljosta muustakin, kuin äänen tuotta¬ 
misesta samaan tahtiin muiden kanssa. 

Musiikillisen annin lisäksi ainakin sosiaalinen ja hengellinen 
ulottuvuus ovat tärkeitä. Harjoittelemme kodissamme, mikä luo 
harjoituksiin kodikkuutta, mutta myös nostaa kynnystä uusille 
tulokkaille. Joukossamme on onneksi niitä, joilla on erityinen 
kyky Sulattaa jäätä’, ja viimeistään kahvinjuonnin jälkeen kie- 
lenkannat irtoavat. Välitön ilmapiiri ja lasten metkujen seuraa¬ 
minen rentouttavat. 

Ohjelmistomme rakentuu Inkerin kirkon nuorten sinisen lau¬ 
lukirjan (Molodezhnyj pesennik) sekä suomalaisen käännös- 
gospelin varaan. Tutuiksi ovat tulleet Taize-yhteisön laulut kol- 
miäänisinä sovituksina, Lasse Heikkilä, venäläinen melankolia 
sekä afrikkalainen meininki. Äänien lukumäärä on vaihdellut 
yhdestä kolmeen ja säestyssoittimet konserttikanteleesta ja ki¬ 


tarasta djembe-rumpuun. Aika usein lauletaan ilman säestystä. 
Seuraava tavoite on musiikillisesti lahjakkaiden nuorten kas¬ 
vattaminen omaksi säestysryhmäkseen, ennen kuin menetämme 
heidät muihin musiikkiporukoihin. 

Olemme avustaneet jumalanpalveluksissa, niin omassa seu¬ 
rakunnassamme kuin saksalaistaustaisella, ELKRAS -kirkolla. 
Jouluna ja pääsiäisenä meidät kutsuttiin esiintymään virolaisen 
kulttuurin yhdistyksen juhliin. Juhannuksena olemme menossa 
viemään evankeliumia virolaisen ja latvialaisen kulttuurin yh¬ 
distyksen juhlaan, joka pidetään Krasnojarskin takamailla las¬ 
kettelurinteen kupeessa. Epäkirkollisissa yhteyksissäkin meidät 
on otettu vastaan lämpimästi. Kansantanssien, juhannuskokon 
loimussa lämmittelyn ja yleisen jutustelun sekaan on tärkeää 
tuoda sanoma kaikkien kansojen Herrasta sekä näkökulma siitä, 
että meidät on kutsuttu viemään ilosanoma kaikkeen maailmaan. 

Olen yrittänyt löytää kuoroon sellaisia, jotka ovat aiemmin 
käyneet kirkossa, mutta syystä tai toisesta pudonneet seurakun¬ 
nan toiminnasta pois. Jumalan kiitos, tässä on onnistuttukin! 
Kaiken varalta harjoittelemme usein myös sunnuntaisin juma¬ 
lanpalveluksen jälkeen ja voimme tarvittaessa kutsua jonkun 
mukaan suoraan kirkonpenkistäkin. 

Kuoromme on saanut kiitosta eläväisestä esiintymisestä, vä¬ 
lillä myös kauniista laulusta. Kiitos kuuluu Luojallemme, joka 
on antanut meille laulun ilon ja lahjan, jolla voimme Häntä ylis¬ 
tää! Soli Deo Gloria. 

Teksti: Susanna Melanen (koollekutsuja ja kahvinkeittäjä) 

- Sley:n lähetystyöntekijä, Krasnojarsk 

Kuva: Ville Melanen 

Kirkon aika 


Jeesus antoi lähetyskäskyssään 
pysyvän velvoitteen seuraajil¬ 
leen opettaa kaikkea, mitä Hän oli 
käskenyt opetuslasten noudattaa. 
(Matt.28: 19 -20.). Raamatusta 
voimme havaita, että Jeesus si¬ 
teerasi jatkuvasti Vanhaa testa¬ 
menttia ja sen opetuksia ja avarsi 
kuulijoitaan ymmärtämään sitä 
syvällisemmin. Tässä on kansan 
opetuksen ja koko "kansakoulu- 
laitoksen” syntysanat jo kahden 
vuosituhannen takaa. Se kattaa 
tätä luomakuntaa koskevan "vil¬ 
jelyn ja varjelun” ja tietenkin 
myös iankaikkisuuteen katsovan 
evankeliumin julistamisen. 

O petusohjelma on hyvin selvä. 

Se ei kata ainoastaan Uskon¬ 
non oppiainetta” vaan koko 
laajan ajallisen ja iankaikkisen elämän alu¬ 
eet. Se avautuu meille Raamatun sanomas¬ 
ta, historiasta ja sen elämää rakentavista 
ohjeista. Kirkolla on siis aina ollut laaja- 
alainen opetussuunnitelma. Tietenkin sitä 
on ajan melskeissä muokattu ja painotet¬ 
tu eri tavoin vastaamaan arjen haasteisiin. 
Tähän jatkumoon liittyy myös Kolppanan 
opettajaseminaarin synty. 

Napoleonin sotien jälkeen Eurooppa 
etsi turvallisempaa tulevaisuutta Wienin 
konferenssissa 1815. Sitä vastaa 1900-lu- 
vulla Helsingin ETYK-kokous. Wienin 
konferenssi viitoitti tietä rauhalle, kansal¬ 
lisvaltioille, kansallisille kielille ja kulttuu¬ 
reille. Sotienjälkeistä pitkää jälleenraken¬ 
nuskautta seurasi Euroopassa kansallisro¬ 
mantiikan aika. Se oli vaikuttavimmillaan 
1800 luvun jälkipuoliskolla. Tuolloin kiin¬ 
nitettiin huomio erityisesti kansanopetuk¬ 
seen, ja kirkoilla oli siinä keskeinen sija. 

Kouluja jo 1600-luvulla 

Inkerinmaalla toimi jo Ruotsin vallan 
aikana useita kouluja. Niitä oli perustettu 
vuoden 1686 kirkkolain perusteella ainakin 



Kolppanan seminaarista val¬ 
mistunut Juho Marttinen. 
Kurssi IX (1892-1896). Hän 
palveli kuolemaansa asti 
Hietamäen Jamalaisin kylän 
kansakoulun opettajana. Ju¬ 
ho Marttinen on Isto Pihka¬ 
lan isoisä. 




Ivangoro- 
diin, Nar¬ 
vaan, Kaprioon, Jaamaan, 
Pähkinälinnaan ja Nyenin (Nevanlinnan) 
kaupunkeihin. Jo nuo paikkakunnat il¬ 
maisevat koulujen yläluokkaisuuden ja 
opetuskielenäkin niissä oli latina, ruotsi ja 
joissain myös suomi. Varsinainen kansan¬ 
opetus tapahtui rippikouluissa, kinkereil¬ 
lä ja lukkarinkouluissa. Polta van tappion 
jälkeen 1709 Ruotsi menetti Inkerinmaan 
Venäjälle ja kouluoloissa tapahtui vakavaa 
taantumista. 

Inkerinmaan uusi elpyminen alkoi, kun 
Suomi liitettiin Haminan rauhan 1809 ja 
Porvoon valtiopäivien jälkeen suuriruh¬ 
tinaskuntana Venäjään. Sen jälkeen Val¬ 
tiopäivät kokoontuivat vasta 1861 Hel¬ 
singissä ja sitten, ensin viiden- ja lopuksi 
kolmen vuoden välein. Tästä alkoi ennen 
kokemattoman hedelmällinen aika sekä 
Suomelle että Inkerinmaalle. Vuorovaiku¬ 


tusta vilkastutti valtiollisten olojen vakaus, 
yhteinen kieli ja kulttuuri, kansallisaate ja 
hyvät liikenneyhteydet. Kasvavan Pietarin 
markkinat vilkastuttivat kauppaa sekä In¬ 
kerinmaalta että Suomesta. Rautatie Hel¬ 
singistä Pietariin avattiin liikenteelle 1870. 
Uusia suomalaisia tuli maahanmuuttaji¬ 
na Pietarin alueelle suurin joukoin. Alu¬ 
een luterilaisuutta rikastuttivat tuolloin 
myös pietistiset herätys- ja lähetysliikkeet. 
Suomen Lähetysseuran perustamisen lupa 
1859 saatiin hyvän pietarilais- suomalai¬ 
sen yhteistyön tuloksena. Venäjän yhdisty¬ 
nyt luterilaisuus tuki noina aikoina kaikin 
puolin suomalaisten pyrkimyksiä sekä kir¬ 
kollisesti että kulttuurisesti. 

Lähetyskäsky velvoitti 

Kristillisen kirkon saamaan lähetys- ja 
kastekäskyyn sisältyy velvoite opettaa. Tä- 











tä opettamisen ja kasvatuksen tehtävää 
kirkko ei ole koskaan ymmärtänyt niin, 
että se koskee vain uskon tuonpuoleista 
ulottuvuutta. Se kattaa luomisessa anne¬ 
tun tehtävän viljellä ja varjella luoma¬ 
kuntaa ja tehdä se alamaisekseen. Tähän 
perustuu kirkon into myös opettaa luku¬ 
ja kirjoitustaidon ohella kaikkia ajankoh¬ 
taisia kansalaistaitoja jo parhaassa oppi- 
misiässä oleville lapsille. Tämä oli läh¬ 
tökohta ryhdyttäessä suunnittelemaan 
kasvavaa opetuksen tarvetta kirkon ky¬ 
läkouluissa. Pappien työpanos oli sidottu 
jumalanpalveluselämään, toimituksiin ja 
kirkolliseen hallintoon. Tarvittiin kikka¬ 
reita ja opettajia heidän avukseen. 

Opettajien odotettiin koulutyön ohel¬ 
la toimivan vuorollaan seurakuntiensa 
kanttoreina, kuorotoiminnan kantavina 
hahmoina, raittiusliikkeen aktiiveina ja 
monissa muissa yhteiskuntaelämää rikas¬ 
tuttavissa tehtävissä. 

Keisari Paavali I suosi 
suomalaista koulua 

Ajatus erityisen opettajia valmista¬ 
van seminaarin perustamisesta heräsi 
siis yhtäaikaisesti sekä Suomessa että In¬ 
kerinmaalla. Taustalla vaikutti vahvas¬ 
ti Suomen kansakoululaitoksen isä Uno 
Cygnaeus (1810 -1888), joka teki elä¬ 
mäntyönsä Inkerinmaalla ja Suomessa. 
Inkerinmaalla seminaarin perustaminen 
käynnistyi Venäjän luterilaisen kirkon 
konsistorin apukassan 1860 myöntämäl¬ 
lä rahallisella avustuksella. Seminaarin 
paikaksi valittiin Kolppana, koska siellä 
toimi jo Paavali I:n ajalta v. 1785 perus¬ 
tettu koulu. Se oli varattu alueen suomea 
puhuvia maaorjia ja heidän lapsiaan var¬ 
ten, ja oli sopiva perustettavan opettaja¬ 
seminaarin harjoituskouluksi. 

Maaorjuus kumottiin Venäjällä 1861 
ja se loi inkeriläisille kasvavat mahdol¬ 
lisuudet ohjata nuorisoaan opintielle. 
Kiinnostus myös vuonna 1863 toimin¬ 
tansa aloittanutta seminaaria kohtaan oli 
suuri, mutta opetustilat ja majoitus rajasi- 
vat alkuvuosina kurssien koon noin kym¬ 
meneen opiskelijaan. Apukassan varoilla 
rakennettu opetus- ja intemaattirakennus 
asetti heti omat rajansa. Ensimmäisek¬ 
si rehtoriksi seminaariin valittiin Oskar 
Groundstroem, joka linjasi oppilaitoksen 
hengen myös seuraajilleen. Ehkä vaikut¬ 
tavin rehtoreista oli Pietari (Pekka) Toik¬ 


ka (s. 11.1.1855). Hän oli itsekin semi¬ 
naarin kasvatteja (kurssi IV). Hänen ai¬ 
kanaan valmistui seminaarin uudisraken¬ 
nus v.1906. Se laajensi kurssien koot liki 
neljäänkymmeneen opiskelijaan ja myös 
harjoituskoulu saatiin omiin tiloihin. 

Kolppanan kurssit vietiin läpi yhtä¬ 
jaksoisina ja kestivät neljä vuotta. Uu¬ 
sia oppilaita otettiin siis vain joka neljäs 
vuosi. Valmistuneille opettajille pyrittiin 
osoittamaan heti työpaikka. Kirkon kan¬ 
sakouluja oli 1900 luvun lopulla Inkerin¬ 
maalla useita satoja ja niissä paljon oppi¬ 
laita. Esimerkiksi Hietamäen Jamalaisiin 
koulussa oli vuonna 1869 pidetyn tarkas¬ 
tuksen mukaan sata oppilasta. Työtä kyl¬ 
lä riitti. 

Venäläistäminen ja 
sosialisimin aatteet 

Venäjän tappio Japanin sodassa 1905 
lisäsi yhteiskunnan sisäistä jännitettä ja 
sillä oli ajan myötä vakavat seurauksensa 
inkeriläiselle kielivähemmistölle. Niko¬ 
lai II:n aikana viranomaisten käynnistä¬ 
mä venäläistämispolitiikka uhkasi kou¬ 
lujen opetuksen suomenkielisyyttä. Ve¬ 
näjälle saapui myös sosialismin aatteet, 
jotka saivat vastakaikua kansalaisissa, 
myös suomalaisten palveluammateissa 
ja teollisuudessa toimivien keskuudes¬ 
sa. Työväestön oloissa oli kiistatta epä¬ 
kohtia, jotka antoivat aihetta poliittiseen 
liikehdintään. 

Seminaarin rehtoriksi oli valittu val¬ 
lankumousten aikana 1917 Kaapre (Gab¬ 
riel) Tynni. Hänen harteilleen laskeutui 
ylivoimainen taakka aikana jolloin hän 
luotsasi kirkon omistamaa, kristillistä op¬ 
pilaitosta ateismiin taipuvaisen vallanku¬ 
mousliikkeen keskellä. Seminaarin joh¬ 
tokunta oli vuoteen 1905 asti koostunut 
konsistorin valitsemista pappishenkilöis- 
tä. Vuonna 1905 toteutettiin hallinnon 
uudistus, jonka mukaan puolet johtokun¬ 
nan jäsenistä oli maallikoita. Ratkaisu 
myötäili lähinnä sosiaalidemokraattien 
linjauksia ja lopulta vuodesta 1917 bol¬ 
shevikkien vaatimuksista koko hallituk¬ 
sen tuli olla neuvostojen valitsemien hen¬ 
kilöiden käsissä. 

Tynni oli valmistunut Kolppanan se¬ 
minaarista vuonna 1900 (kurssi X) ja 
hänen ensimmäinen paikkansa opetta¬ 
jana oli Pietarin eteläisellä esikaupunki¬ 
alueelle Volynkinon (Vallinki) kylässä. 


Kirkon aika 

Siellä asui inkeriläisten lisäksi Suomes¬ 
ta tulleita tehdastyöläisiä, koska kylä oli 
aivan liki Putilovin (Kiirovin)tehtaita. 
Siellä Tynni joutui kosketuksiin sosialis¬ 
min ja bolshevismin kanssa, ja hän osa¬ 
si aavistaa mihin suuntaan yhteiskunta ja 
kirkon koululaitos nyt ajautuu. Lopulta 
bolsevikit tuhosivat seminaarin kristilli¬ 
senä, suomenkielisenä oppilaitoksena ja 
liittivät sen Hatsinassa sijaitsevaan opin¬ 
ahjoon. Tähän päättyi Kolppanan semi¬ 
naarin toiminta. Lukuisat opettajat Tyn- 
nin tavoin muuttivat kuohunnan keskeltä 
Suomeen ja välttivät siten myöhemmät 
Stalinin vainot. 

Kolppanasta valmistui 
lähes 400 opettajaa 

Seminaari toimi yhteensä 54 vuotta. 
Siinä opiskeli tai valmistui opettajaksi lä¬ 
hes neljäsataa henkilöä. Heistä noin 250 
suoritti lisäksi urkuri- ja lukkaritutkin- 
non. Tämä jälkimmäinen opettajajoukko 
oli sitoutunut kirkon palvelukseen. Vii¬ 
meisimmät virassa toimineet Kolppanan 
opettajat teloitettiin Stalinin vainoissa 
1937. Seminaarin merkitys inkeriläisyy- 
delle ja luterilaiselle uskolle on ollut suu¬ 
ri ja sen vaikutus on vielä nähtävissä lä¬ 
hes sadan vuoden jälkeen. 

Samaa syväkylvöä rukoilemme nyt 
Inkerin Kirkon Keiton oppilaitokselle. 
Teologinen instituutti voi kunniakkaasti 
vaalia Kolppanan perintöä. Se on uuden 
aikakauden airut ja vasta rakentamassa 
merkitystään. Sillä on kaunis esikuva, 
jonka hedelmällisen työn katkaisi ateis¬ 
tinen vallankumous. 



Isto Pihkala 

Kirjoittaja, arkkitehti Isto Pihkala, toimi 
Inkerin kirkon ensimmäisenä pääsihteeri¬ 
nä (1993-1999) ja kirkkojen rakennus kon¬ 
sulina vv. 2002-2008) 

Kolppanan seurakunta perustettiin vuonna 1640. Seurakunnan 
väkiluku oli 2 460 vuonna 1928. Suomalainen väestö siirrettiin 
Suomeen vuonna 1943 saksalaismiehityksestä. Väestö oli enim¬ 
mäkseen äyrämöisiä. 

Pienessä Kolppanan kylässä toimi Inkerinmaan ensimmäinen 
koulu. Sen perusti vuonna 1785 Venäjän perintöruhtinas Paavali 
Petrovits. Hänen puolisonsa saksalainen prinsessa Maria Fjodo- 
rovna suhtautui luterilaisena suopeasti luterilaisuuteen. Paavali 
omisti Hatsinan linnan ja koulu oli tarkoitettu alustalaisten ja hovi- 
väen lapsia varten, jotka olivat enimmäkseen suomalaisia. 

Kolppanan opettaja-, lukkari- ja urkuseminaari aloitti toimin¬ 
tansa 15.9.1863. Ensimmäiset opettajat valmistuivat keväällä 
1866. Heidän joukossaan (yht. 11) oli Mooses Putro ja Abram Tiis- 
niekka. Kirjasto avasi ovensa vuonna 1884. 

Vuoteen 1917 mennessä Inkerinmaalla toimi 314 kansakoulua 
sekä Pietarin suomalainen yhteiskoulu. Vuosisadan vaihteessa ve- 
näläistämispolitiikan kiihtyessä venäjän kielistä opetusta lisättiin 
kansakouluissa ja suomen kielellä sallittiin ainoastaan uskonnon 
ja äidinkielen opetus. Vuonna 1919 Kolppanan opettajaseminaari 
lakkautettiin. 

Kolppanassa pidettiin kuudennet yleisinkeriläiset laulujuhlat 
1913. Esiintyjiä oli 771, soittokuntia oli seitsemän. Juhlakulkuee¬ 
seen osallistui 4000 ihmistä. 


Kolppanalaisia merkkihenkilöitä ovat näyttelijä Iisakki Lattu, 
sanomalehtimies Juhana Peräläinen sekä akateemikko Aale Tynni 
ja sanomalehtimies Kaapre Tynni. 



Yhteiskuvan teksti: Kurssi IX (1892-1896) päättäjäiskuva. Ylhäältä va¬ 
semmalta oikealle: Antti Henttulainen, Tyrö; Adam Hirvonen, TUuta- 
ri; Emil Suni.Tuutari; Adam (Aati) Granholm, Spankkova; Juho (Juha¬ 
na) Tikka, Spankkova; Aappo (Aaprami) Rappu, Hietamäki; Matti Ruot¬ 
si, Keitto ja Juho (Juhana) Marttinen, Spankkova (isoisäni). Keskellä istu¬ 
massa vasemmalta lukien: Taavi (Karl Edvard) Thalus.Kosemkina; Yrjö 
Beckman.Kaprio; Paavo Laamanen (kurssin opettaja); Pekka (Pietari) Toik- 
ka (koulun rehtori), kaksi opettajaa. Lattialla vasemmalta: Juho (Juhana) Pe¬ 
räläinen, Kolppana; Aleksanteri Tiisnekka, Tyrö ja Mikko Susi.Venjoki. 



Kolppanan seminaari 150 vuotta 


Inkerin Liitto tiedottaa kaikille yh¬ 
teistyökumppaneilleen, että vuosi 2013 
on kaikkien inkerinsuomalaisten merk¬ 
kivuosi. Lokakuussa tulee kuluneeksi 
150 vuotta siitä ajasta, kun Kolppanan 
opettajaseminaari perustettiin. Tästä 
oppilaitoksesta on valmistunut inke¬ 
rinsuomalaisten oma älymystö, jonka 


ansiosta inkerinsuomalaiset saivat tun¬ 
tea itsensä kansaksi. Venäjän vallanku- 
mousken jälkeen seminaarin aloittamaa 
siviistystoimintaa jatkoi Hatsinan peda¬ 
goginen opisto, jonka suomenkielisen 
osaston historia päättyi vuonna 1937. 

Lokakuussa 2013 myös inkerin¬ 
suomalaisten ”uuden ajan” kansallis¬ 


liike täyttää 25 vuotta. Se alkoi kehit¬ 
tyä lähes samanaikaisesti Inkerissä ja 
Virossa vuonna 1988 vielä Neuvos¬ 
toliiton aikana. Inkerin Liiton neuvos¬ 
to päätti, että tätä merkkivuotta juhli¬ 
taan Hatsinassa lokakuun alussa 2013 
näyttävästi. 


Ohjelmaa: 

3. lokakuuta 

12.00 Inkerinmaa -näyttelyn avajaiset Hatsinan kaupungin 
historian museossa. 

14.00 Kolppanan opettajaseminaari 150 vuotta -näyttelyn 
avajaiset Hatsinan piirikunnan kirjastossa. 

16.00 Dokumenttielokuvien festivaalien avajaiset Hatsi¬ 
nan kaupungin historian museossa (inkeriläisaiheisten do¬ 
kumenttien non-stop esitys). 

4. lokakuuta 

12.00 Dokumenttielokuvien festivaalit jatkuvat. 

13.00 Aleksanteri III -näyttelyn esittely Hatsinan palatsissa. 

15.00 Sivistystyö ja inkerinsuomalaisten historia - tieteelli¬ 
nen seminaari Hatsinan piirikunnan kirjastossa. 

18.00 Kansanpukutyöpaja Hatsinan kaupungin historian 
museossa. 


5. lokakuuta 

09.00 Linja-autokiertoajelu Hatsina-Taaitsa-Skuoritsa-Hat- 
sina. Suomenkielinen opastus. 

13.00 Pääjuhla. Kaksi juhlapuhetta - onnittelut - ansio¬ 
merkkien jakelu. Hatsinan Nuorten luomistyökeskus. 

15.00 Juhlakonsertti samassa paikassa. 

18.00 Vastaanotto. 

6. lokakuuta 

10.00 Juhlallinen jumalanpalvelus Kolppanan kirkossa. 
12.00 Kolppanan seminaarin muistolaatan paljastaminen 
kirkon edessä. 

Kutsumme teitä osallistumaan näihin tilaisuuksiin. Lisä¬ 
tietoja wkokko@mail.ru. Samaan osoitteeseen odotamme 
teiltä kysymyksiä ja toivomuksia tulevista tapahtumista. 

Kunnioittaen 

Wladimir Kokko IL:n Juhlavuosi -työryhmän pj 

Kuva: Tuulikki Vilhunen 


J o apostoli Paavali ymmärsi kult¬ 
tuurien merkityksen lähetystyössä. 
Meidän on tunnettava sen maan ta¬ 
poja, jossa työskentelemme. Inkerin 
kirkossa valmistui tänä keväänä ai¬ 
heeseen liittyvä käytännöllinen opas, jos¬ 
ta saa vinkkejä Venäjällä ja Inkerin kir¬ 
kossa toimimiseen. 

Pienen harjoittelun jälkeen venäläisten 
juhlapäivien muistaminen ja kyrillisten 
aakkosten lukeminen luonnistuvat kyllä 
meiltä suomalaisiltakin. 

Olimme saaneet kutsun uusien ystävi¬ 
emme kotiin. Tuttu nuorimies avasi oven 
ja sullouduimme tavallisen venäläisen 
kerrostalohuoneiston kapeaan eteiseen. 
Ystävämme toivotti meidät lämpimäs¬ 
ti tervetulleiksi ja kätteli miestäni. Odo¬ 
tin vieressä omaa vuoroani. Sitä ei tullut 
- isäntä viittoili meitä jo olohuoneeseen. 
En ollut ainoastaan hölmistynyt, vaan 
myös vähän ärsyyntynyt: Miksi minua ei 
kätelty?! 

Tapahtuneesta on aikaa yli kymmenen 
vuotta. Tuosta illasta lähtien olen tien¬ 
nyt, ettei Venäjällä yleensä kätellä naisia, 


vaikka miehet kättelevät toisiaan hyvin¬ 
kin tiuhaan. Vierailulla mukanamme ollut 
tulkki huomasi närkästykseni ja kiireh¬ 
ti selittämään paikallista tervehtimis- ja 
kättelykulttuuria. 

Yhteinen raja 

Sanotaan, että suomalaista ja venä¬ 
läistä yhdistää sama slaavilainen luonne. 
Elämmehän niin lähelläkin toisiamme, 
vain karttaan piirretyn rajaviivan erotta¬ 
mina. Kartassa näkyvä viiva erottaa kui¬ 
tenkin paljon enemmän kuin paperilla 
näyttää ja mitä uskottelemme itsellem¬ 
me. Suomen ja Venäjän raja tekee jaon 
itäiseen ja läntiseen kulttuuriin. Se jakaa 
tavan ajatella, toimia, tuntea, asennoi¬ 
tua. Takana oleva historia, joka maillam¬ 
me on hyvin erilainen, vaikuttaa kaikkiin 
edellisiin. 

Idäntyön veteraanit ovat joskus haas¬ 
tatteluissa todenneet, että kun rajat avau¬ 
tuivat ja suomalaiset kiirehtivät autta¬ 
maan idän sisaria ja veljiä, niin intoa oli 
välillä enemmän kuin taitoa. Turistimat¬ 
koilla töppäileviä turisteja katsotaan lä¬ 


pi sormien. Mutta kun olemme evanke¬ 
liumin asialla ja vierailemme samoissa 
seurakunnissa vuodesta toiseen, meidän 
tulee osata toimia oikein, paikallisia kun¬ 
nioittaen sekä seurakunnan kehittymis¬ 
tä tukien. Tarvitaan joku tai jotain, joka 
opastaa ja tulkkaa paikallisia tapoja. 

Käytännön suuntaviittoja 

Inkerin kirkossa tänä keväänä valmis¬ 
tunut ”Väylämerkkejä toimivaan yhteis¬ 
työhön” on 9-sivuinen tiivistelmä kult¬ 
tuurioppaaksi Inkerin kirkossa vierai¬ 
leville. Paketista on hyötyä esimerkiksi 
ystävyysseurakuntatoiminnassa. Mikään 
opas tai kirja ei tietenkään korvaa kom¬ 
munikointia seurakunnan ja sen kirkko¬ 
herran kanssa silloin, kun pohditaan, mil¬ 
laista ystävyystoimintaa molemmat osa¬ 
puolet toivoisivat. 

Oppaasta löytyy vinkkejä hyödyllises¬ 
tä kirjallisuudesta sekä tärkeitä yhteys¬ 
tietoja, mm. Suomen Venäjällä toimivien 
konsulaattien aukioloajat ja yhteystiedot. 
Tärkeimmistä juhlista ja vapaapäivis¬ 
tä on luettelo. Lisäksi on yritetty selittää 

hieman monimutkaista laskutapaa, miten 
pitemmät vapaat Venäjällä määräytyvät. 
Juhlat ja vapaat vaikuttavat olennaisesti 
siihen, milloin seurakunnissa kannattaa 
tai ei kannata järjestää ohjelmaa, esimer¬ 
kiksi leirejä. 

Venäläistä liikennekulttuuria on kä¬ 
sitelty pintaa raapaisemalla, olennaisim¬ 
pia asioita mainiten. Samoin ortodoksista 
kontekstia ja vaikutusta Inkerin kirkkoon 
käsitellään lyhyesti. 

Venäläisestä tapakulttuurista esitel¬ 
lään yleisimpiä piirteitä, joihin vieraili¬ 
ja idässä törmää. Kättelytapojen lisäksi 
on hyödyllistä tietää sekin, että Venäjällä 
vain hyvien tuttujen kesken sinutellaan. 
Tai että kukkia annetaan aina pariton 
määrä, sillä parillinen lukumäärä kuuluu 
hautajaisiin. 

Inkerin kirkon seurakuntien ongelmia 
on joskus yritetty ratkoa Suomesta kä¬ 
sin. Väylämerkeissä suomalaisia kehote¬ 
taan jättämään ongelmat Inkerin kirkon 
selvitettäviksi. Kiistatilanteissa on hyvä 
pyrkiä puolueettomuuteen, eikä asettua 
toisen osapuolen taakse. Kaikki ei ole ai¬ 
na sitä, miltä äkkiseltään näyttää. Kirkko¬ 
herrat yleensä tuntevat seurakuntalaisen- 
sa parhaiten. 

Taloudellisen avun perille toimittami¬ 
seen Inkerin kirkon kanta on ollut jo vuo¬ 
sia yksiselitteinen: kaikki taloudellinen 
tuki pyydetään ohjaamaan Inkerin kirkon 
oman pankkitilin kautta. Suomalaisten 
toiminnasta ei saa aiheutua seurakunnil¬ 


le ongelmia viranomaisten kanssa. Missä 
Suomen seurakunnassa raha liikkuu tilien 
sijasta kädestä käteen? 

Humanitaarisesta avusta todetaan, että 
sille on oltava tiedossa oleva tarve, siitä 
on sovittava seurakunnan kanssa etukä¬ 
teen ja apu on aina jaettava yhdessä seu¬ 
rakunnan kanssa. Tämä tukee seurakun¬ 
nan ja koko Inkerin kirkon tekemää omaa 
diakoniatyötä, jota meidän tulee kunni¬ 
oittaa. Inkerin kirkon ja sen seurakuntien 
tilanne ei ole tänään sama kuin 20 vuot¬ 
ta sitten. Muutoksen tulisi näkyä myös 
toimintatavoissamme. 

Oma lukunsa on suunnattu papeille ja 
maallikkosaarnaajille. Ohjeistuksissa pa¬ 
neudutaan mm. yhteistyöhön kirkkoher¬ 
ran kanssa, puheen sisältöön ja kuulijoi¬ 
den huomioimiseen. Tulkkauksen kautta 
puhuminen tekee saarnaamisesta tavallis¬ 
ta haasteellisempaa ja siksi siihen anne¬ 
taan joitakin käytännön neuvoja. 

Yhteisen työn hyväksi 

Inkerin kirkko on kahden vuosikym¬ 
menen aikana ihmeellisellä tavalla yh¬ 
distänyt Suomen eri taustaisia kristitty¬ 
jä. Niinpä myös nämä kulttuurivinkit on 
suunnattu laajalle joukolle suomalaisia, 
ei vain jollekin tietylle ryhmälle tai liik¬ 
keelle. Väylämerkit ovat kaikille niille, 
jotka tavalla tai toisella ovat mukana In¬ 
kerin kirkon työssä, joko ystävyysseura- 
kuntatoiminnassa, jonkin järjestön kautta 
tai yksityisesti. 


Inkerin kirkon paikalliset työntekijät 
arvostavat suomalaisten apua ja sanovat, 
että suomalaiset ovat tuoneet kirkkoon 
paljon hyviä toimintatapoja. Samaan ai¬ 
kaan he kokevat joskus, että me suoma¬ 
laiset kävelemme heidän ylitseen ja pää¬ 
tämme seurakuntia koskevista asioista 
omavaltaisesti. Asenteemme on joskus 
ylimielinen. 

Inkerin kirkon kirkkohallituksen maa¬ 
liskuussa 2013 hyväksymä ”Väylämer- 
kit toimivaan yhteistyöhön” on koottu 
suomalais-venäläisenä yhteistyönä Inke¬ 
rin kirkon seurakuntien tarpeesta. ”Nämä 
neuvot ohjaavat asennoitumistamme ja 
meidän on syytä ottaa ne vakavasti”, tote¬ 
si Inkerin kirkon emerituspääsihteeri Isto 
Pihkala huhtikuussa Inkerin kirkon suo¬ 
malaisten yhteistyökumppaneitten (IK- 
SY) neuvotteluissa Ryttylässä 5.4.2013. 

Opasta saa toistaiseksi suomen- ja ve¬ 
näjänkielisenä. Tulevaisuudessa se tullaan 
kääntämään myös ruotsiksi ja englannik¬ 
si. Väylämerkit -opas löytyy Inkerin kir¬ 
kon suomenkielisiltä verkkosivuilta. In¬ 
kerin kirkko toivoo, että kootut vinkit 
päätyvät kaikkien idäntyön ystävien kä¬ 
siin ja olisivat hyödyksi sekä siunauksek¬ 
si yhteistyölle. Tarvittaessa niitä tullaan 
päivittämään, joten palautetta ja lisäystoi- 
veita voi lähettää allekirjoittaneelle. 


Teksti: Kristiina Paananen 
kristiina.paananen@gmail.com 
www. inkerinkirkko.fi 

Pyhän Marian kirkossa 


Pääsiäisjuhla hui¬ 
pentui jo perinteek¬ 
si tulleella tavalla 
suureen konfirmaa¬ 
tioon Pyhän Marian 
kirkossa. Syksyllä 
rippikoulunsa aloit¬ 
taneet tulivat kulku¬ 
eena alttarin eteen, 
jossa he tunnustivat 
uskonsa kirkon täy¬ 
den osallistujajou¬ 
kon edessä. 




lemme pääsiäisenä kris¬ 
tinuskon ytimessä, ja 
siksi konfrimaatio sopii 
hyvin pääsiäisen jumalanpalveluksen yh¬ 
teyteen, totesi konfirmaatiota johtanut piis¬ 
pa Aarre Kuukauppi.- Siinä ylösnoussut 
Vapahtaja siunaa meitä. Tapahtuma on var¬ 
masti konfirmoidulle ikimuistoinen samal¬ 
la kun se vahvistaa ja tuo iloa seurakunta¬ 
laisten elämään. Niin kauan kuin uskom¬ 
me ylösnousseeseen Vapahtajaan, kirkolla 
kirkkona ei ole hätää vaikka monenlaisia 
ongelmia olisikin elämässämme, tähdentää 
Kuukauppi iloisena juhlan jälkeen. 

Inkerin kirkko ja sen Pyhän Marian seu¬ 
rakunta Pietarissa viettivät pääsiäistä länti¬ 
sen kalenterin mukaan keskellä venäläistä 
arkipäivää. Ortodoksinen pääsiäinen oli tä¬ 
nä vuonna niin myöhään kuin 5.5.2013. 

Pääsiäispäivää edeltävänä yönä valon 
tuloa pimeyteen symboloitiin yösydän¬ 
nä kynttilöiden sytyttämisellä pimeässä 
kirkossa. Valon tulon myötä kaksi nuorta 
miestä kastettiin pääsiäisyönä Pyhän Ma¬ 
rian kirkon jäseniksi. Kastetilaisuus muis¬ 
tuttaa meitä lähetyskäskystä, jonka Jeesus 
antoi ylösnousemuksensa jälkeen. Yöpal- 
veluksen jälkeen lähinnä nuorista kokoon¬ 
tuva joukko kulki laulaen ristisaattona lu¬ 
terilaisen korttelin ympäri tuoden näin to¬ 
distuksen jatkuvasti sykkivässä Pietarin 
yössä. 

Teksti ja kuvat: Tuulikki Vilhunen 



Tarvitsetko apua Venäjän 
vierailun järjestelyihin? 

nkerin kirkko tarjoaa edullista 

jalvelua matkaohjelman suunnitteluun 

‘ - ryhmien opastukseen ja tulkkaukseen Pietaris¬ 

sa ja lähialueilla, tarvittaessa kauempanakin 

- kuljetuksiin rautatieasemalta tai lentokentältä 
Pietarissa 

- majoitus- ja ruokailuvarauksien tekemiseen In¬ 
kerin kirkon seurakuntiin (maksuton palvelu) 




Pastori Aleksei Uimonen 
aleksei.uimonen@elci.ru 
puh. +7 921 971 9341 


20 Inkerin Kirkko 














Inkerinsuomalaisten 
kielenkäyttö on kokenut 


■ 

■ 



elsingin yli¬ 
opistossa tarkas¬ 
tettiin 15.3.2013 
Kaarina Mo¬ 
nosen väitöskir¬ 
ja, jonka aiheena on inke¬ 
rinsuomalaisten suomen 
kielen käyttö Pietarissa ja 
sen lähialueella. Väitös¬ 
kirjan aihe alkoi kehittyä 
jo vuonna 2005 tekijän 
työskennellessä yliopis¬ 
ton suomen kielen lehtori¬ 
na Pietarissa. Hän on jat¬ 
kanut aineiston keruuta ja 
tutkimustyötä sen jälkeen 
usean vuoden ajan. Kaik¬ 
kiaan tutkimusta varten 
kertyi ääni- ja videotallen¬ 
teita lähes 38 tuntia. 

Kaikki haastatelta¬ 
vat esiintyvät väitöskir¬ 
jassa peitenimellä, kuten 
tutkimusetiikka nykyisin 
edellyttää. Laaja tutkimus 
ulottuu kielitieteen lisäksi 
mm. etnografian ja kieli- 
sosiologian alueille. Vas¬ 
taväittäjä, professori Pirk¬ 
ko Nuolijärvi totesikin Kaarina Monosen työn olevan kuin 
monikaistainen moottoritie. 

Mononen lähtee tutkimuksessaan liikkeelle siitä tosiasi¬ 
asta, että suomen kielen käyttöalueet ovat nykyään entisel¬ 
lä Inkerinmaalla huomattavan kapeat ja puhujamäärät aivan 
toista luokkaa kuin aiemmin inkerinsuomalaisten kukoistus¬ 
kautena. Nykyisin keskeisenä tavoitteena on kommunikointi 
suomalaisten kanssa. Tutkimuksessa mukana olevat vanhain¬ 
kodin suomalaisasukkaat ovat oppineet suomen kieltä lapsuu¬ 
dessaan, mutta kielenkäytössä on tapahtunut heidän elämänsä 
aikana valtava muutos. Yksi haastatelluista ei ollut puhunut 
eikä kuullut sanaakaan suomea 35 vuoden aikana. 

Eräs tutkittava toteaa: ”Suomalaisil huastetaa suomii, ve- 
näläisil venättä.” Vanhusten jälkeen inkerinsuomen murteet 
sammuvat, Mononen toteaa. Kielenkäytön muutos on ollut 
suureksi osaksi poliittisista syistä johtuen huomattavan nopea, 
sillä kielitilanne on muuttunut suomenkielisestä vallitsevas¬ 
ti venäjänkieliseksi yhden yksilön elämän aikana. Vanhukset 
ovat käyneet läpi koko muutoksen kaaren. 


kuttivat sen tuottama ta¬ 
loudellinen tai älyllinen 
hyöty, status ja tunnearvo. 
Inkerinsuomalaisilla ti¬ 
lanne oli etenkin vuodesta 
1937 lähtien kielenvaih¬ 
toa venäjään vauhdittava, 
kun suomen kielen käyt¬ 
töalueet kapenivat nopeas¬ 
ti. Kodin merkitys on ollut 
ratkaisevan tärkeä: monis¬ 
sa tapauksissa vanhemmat 
päättivät luopua suomen 
kielestä ajatellen toimi¬ 
vansa lastensa parhaaksi. 
Varsinkin puolison olles¬ 
sa venäläinen perheen kie¬ 
leksi muodostui tavallisesti 
venäjä. Nykyisin oppimis¬ 
motivaatiota kasvattavat 
paluumuuttoaikeet. 

Väitöskirjassa viitataan 
myös Inkerin kirkon piis¬ 
pan Aarre Kuukaupin 
lehtihaastatteluun, jos¬ 
sa hän on todennut, ettei 
Neuvostoliitossakaan ollut 
mahdotonta säilyttää suomen kieltä, vaikka siitä saattoi joutua 
maksamaan. Hän on itse oppinut kielen kotona. Tutkimukses¬ 
sa todetaan, että Inkerin kirkko on viimeisiä saarekkeita, joilla 
vanhin polvi voi käyttää äidinkieltään. Menneiden yhteisöjen 
suomenkielisyys on luonut identiteettiä. Suomen kielen kuu¬ 
leminen on monille niin tärkeää, ettei haittaa vaikkei sisältö¬ 
äkään aina ymmärretä. Uskonnollinen kieli on vanhemmille 
osa perinnettä, jota ei haluttaisi muuttaa. Kuitenkin on ylei¬ 
sesti ymmärretty, että Inkerinmaan seurakuntien muututtua 
monikansallisiksi toiminnan on tapahduttava kaikille yhtei¬ 
sellä venäjän kielellä. 

Kaarina Mononen osallistui itse aktiivisesti Pyhän Marian 
seurakunnan toimintaan niinä vuosina, jotka hän työskenteli 
Pietarissa. Hänen opiskelijansa esittivät mm. suomenkielisen 
näytelmän Mikael Agricolasta kirkon kryptassa. Väitöskirja 
on vastaväittäjän mukaan herättänyt jo ennakkoon paljon kan¬ 
sainvälistä kiinnostusta kielentutkijoiden keskuudessa. 

Väitöskirjaa voi lukea myös osoitteessa: https://helda.hel- 
sinki.fi/handle/ 10138/38319 


Neuvostoaikana nuorten suomen kielen oppimiseen vai- Teksti ja kuva: Sisko Pörsti 

Pietarin työn kokemukset 
kuvapäiväkirj ana 



Tuulikki Vilhunen 


"OZ. 


Tuulikki Vilhunen: Keisarien kaupungissa 

Suomen Lähetysseura. 230 s. Hinta 32 e. 

Kirjaa voi tilata: 

b as aari@suomenlahety sseura. fi 


eisarien kaupunki” ja suomalaisten 
historia elävät ja kohtaavat nykyajassa 
yllättävillä tavoilla ja tasoilla - samoin 
ihmiset ja elämä. Kirjan tekijä Tuulikki 
Vilhunen on toiminut Inkerin evankelis¬ 
luterilaisen kirkon ja sen Pyhän Marian 
seurakunnan tiedottajana vuodesta 2007 
Suomen Lähetysseuran lähettämänä. Heti 
Pietariin saavuttuaan hän alkoi kirjoittaa 
päiväkirjaa. Keisarien kaupungissa -teos 
(Suomen Lähetysseura 2013) on kuvaus¬ 
ta Inkerin kirkon toiminnasta ja ihmisis¬ 
tä, työmatkoista kauemmas Venäjälle ja 
kodittomien lasten kohtaloista. Tuulikki 
Vilhunen kertoo myös värikkäästi arki¬ 
elämän kiemuroista ja sattumuksista se¬ 
kä suurkaupungin vaikuttavista kulttuuri- 
ja taide-elämyksistä. Teoksen pari sataa 
valokuvaa tempaavat lukijan mukaansa 
Pietariin. 


Käkiä valkata tavasta r feiiurrUtaalFj^ vaunut, 
vtirnpipiarfEL Dhjaks€| F lueltflrMuiIfftFEävÄ ^ 

Tilaukset ja osoitteenmuutokset 

Inkerin Kirkko -lehti 

Kuva: Lasse Kuukauppi 

Pyhiinvaellukset ovat kuuluneet kristinuskon 
historiaan jo sen alkuajoista lähtien. Hieron- 
ymuksen mukaan kristityt ovat aina ajatel¬ 
leet, että ”he ovat vähemmän uskovaisia, 
tietävät vähemmän, saavat vähemmän hen¬ 
gentiede lmiä, jos he eivät kumarra Kristusta 
paikoissa, jossa evankeliumi on ensikertoja kaikunut”. 
Ortodoksiseen perinteeseen pyhiinvaellukset kuuluvat 
vahvasti. Tarkoitus ei ole vain nähdä ja katsella kuin 
turisti, vaan kokea koko olemuksellaan yhteyttä Jumalan 
kanssa. 

Venäjällä pyhiinvaellukset luostareihin ovat suosittuja. 
Niitä tosin harvemmin tehdään jalkapatikassa, vaan ryhmä- 
matkoina bussilla. Näiltä matkoilta haetaan pyhän kokemus¬ 
ta arkielämän kiireen vastapainoksi, apua elämän ongelma¬ 
tilanteisiin esirukouksien muodossa, kiitetään menestykses¬ 
tä ja kumarretaan Jumalaa ihmeitä tekevien ikonien edessä. 
Venäjällä on vanhastaan ajateltu, että pyhissä paikoissa ru¬ 
kous on voimakkaampaa. Luostareiden oppaat ovatkin to¬ 
dellisia lähetystyöntekijöitä kertoessaan usein kristinuskosta 
hyvin vähän tietäville pyhiinvaeltajille paitsi luostarin histo¬ 
riaa, niin myös evankeliumia ja miten se ihmisen elämässä 
vaikuttaa. 

Itse olin viime kesänä telttailemassa Valamossa. Vala¬ 
mon saarilla on luostarin lisäksi myös luonnonpuisto ja 
puiston puolesta telttapiste, jossa voi turvallisesti telttailla 
ja jättää tavarat, kun lähtee saarille vaeltamaan. En lähtenyt 
tietoisesti pyhiinvaellukselle, vaan lepäämään luonnonhel¬ 
maan tilanteessa, jossa olin törmännyt venäläisen työelä¬ 
män pimeisiin puoliin. Tarkoitukseni oli istua yksin ranta¬ 
kalliolla, riidellä Jumalan kanssa ja lukea kirjaa ”Pettynyt 
Jumalaan”. -Toisin kävi. 


Saavuin telttapisteeseen uupuneena ja nälkäisenä. Leiris¬ 
sä oli tyhjää - oli Valamon luostarin perustajien muistopäivä 
ja kaikki olivat juhlissa. Vain kaksi miestä istui nuotion ää¬ 
ressä ja tarjosi tulijalle kalakeittoaan. Nämä miehet, Vasja ja 
Garik, paljastuivat sittemmin moskovalaisiksi humalaisiksi. 
Koko viikon he ruokkivat keitoillaan uupunutta ja kun mi¬ 
nua, kummallisella etunimellä varustettua ihmistä ei kuulu¬ 
nut takaisin leiriin ennen puolta yötä, niin hälyttivät miliisit 
etsimään kadonnutta ”estonkaa” eli virolaista. Valamo vai¬ 
kutti humalaisiinkin jalosti. 

Telttapisteessä tutustuin Keski-Venäjältä, Vladimirista, 
tulleeseen nuoreen pariin, joiden kanssa vaelsimme saarilla 
ja skiitoilla. Smolenskin skiitalla sateesta läpimärille vael¬ 
tajille munkki tarjosi kuumaa teetä ja Konevskin skiitalla 
yhdessä munkin kanssa vietimme ortodoksisen iltarukous- 
hetken. Söimme vatsan täyteen metsämansikoita, uimme 
lahden poukamissa ja istuimme rantakallioilla maailmaa pa¬ 
rantamassa. Iltaisin telttapisteessä yhdessä voronezhilaisen 
seurakuntaryhmän kanssa lauloimme nuotion äärellä orto- 
doksilauluja kitaran säestyksellä. 

En istunut yksin rantakalliolla, en riidellyt Jumalan kans¬ 
sa ja kirjankin lahjoitin eteenpäin. Sydämen täytti kiitos kai¬ 
kesta siitä hyvyydestä, jolla Jumala minut ympäröi. Kaiken 
sen kautta Jumala puhui: ”Erja, MINÄ huolehdin sinusta, 
MINÄ olen sinun kanssasi, MINÄ ruokin sinut”. Matkasta¬ 
ni tulikin pyhiinvaellus sanan varsinaisessa merkityksessä. 
Suurimman lahjan tästä matkasta sain kuitenkin vasta myö¬ 
hemmin. Se oli alkusysäys sille, että sukunimeni on vaihtu¬ 
nut Kataisesta Ivanovaksi. 

Teksti ja kuva: Erja Ivanova, o.s. Katainen 

Itella Green 

Jos päämme on painuksissa ja suru ympäröi meitä, 
olkaamme iloisia tulesta, joka on sisimmässämme. 
Olkaamme täynnä iloa, laulakaamme voimakkaammin 
ja palakaamme kuin viini. (Suom. Ariela Toivanen) 



na 2005 alkoi säännölliset kokoontumiset, joita 
johti pastori. Alla kiitti suomalaisia rakkaudesta 
ja kaikesta avusta. Hän iloitsi siitä, miten nyt ol¬ 
laan juhlassa Pyhän Marian isossa kirkkosalissa, 
koska omiin tiloihin ei mahduttaisi. Juutalaisilla 
on pitkä tie Kristuksen luo. Meillä on oma seu¬ 
rakunta koska haluamme säilyttää myös juuta¬ 
laiset juhlamme ja traditiomme. 

Juhla alkoi jumalanpalveluksella, jossa saar¬ 
nasi pastori Boris Shuprov. Sen jälkeen kir¬ 
kon kryptassa nautittiin yhteinen ateria. Zip- 
porim-kuoro tuli Alavan seurakunnasta ja sa¬ 
maan aikaan juhlassa oli mukana Kuusankos¬ 
ken seurakunnasta ystäviä, joilla oli myös omaa 
vierailuohjelmaa. 

Teksti ja kuva: Tuulikki Vilhunen 


Marian seurakunnassa oli ehkä ensim- 
kertaa konsertti, joka koostui pelkäs¬ 
tään heprealaisista lauluista. Kuopiolaisen Zip- 
porim-kuoron konsertti oli osa Pyhän Marian 
seurakunnan yhteydessä toimivan messiaani¬ 
sen Johannes Kastajan seurakunnan tapaamista 
suomalaisten ystävien kanssa. Leila Savolai¬ 
sen johtama konsertti suomalaisten esittämä¬ 
nä oli ainutlaatuinen kokemus paikalliselle vä¬ 
elle. Erkki Holopaisen ja Kirsi Ylösen soolo- 
esitykset ja Hanna Eskelin viulu jäivät monen 
sydämelle. 


Seurakunnan sihteeri Alla Pölösinä kertoi, 
miten pienestä kaikki alkoi. Suomalaiset lähe- 
tystyöntekij ät toivat raamattuj a, j oita alettiin tut¬ 
kia pienissä kodeissa jo 1990-luvun alkupuolel¬ 
la. Seurakunta muodostui pikku hiljaa ja vuon¬ 

Venäjä-tutkijan 

missio 


Karjalassa 

ponnistetaan eteenpäin 


Tuulahdus 

Baikalilta 



Kun lähetät Henkesi, se luo uutta elämää, näin uudistat maan kasvot. 


Ps. 104:30 












Äp.t. 2:9-12 



S iihen aikaan Jeesus johtui 
puhumaan sanoen: ”Minä 
ylistän sinua, Isä, taivaan ja 
maan Herra, että olet salannut 
nämä viisailta ja ymmärtäväi¬ 
siltä ja ilmoittanut ne lapsen¬ 
mielisille. Niin, Isä, sillä näin 
on sinulle hyväksi näkynyt. 
Kaikki on minun Isäni antanut 
minun haltuuni, eikä kukaan 
muu tunne Poikaa kuin Isä, 
eikä Isää tunne kukaan muu 
kuin Poika ja se, kenelle Poi¬ 
ka tahtoo hänet ilmoittaa. Tul¬ 
kaa minun tyköni, kaikki työ- 
tätekeväiset ja raskautetut, niin 
minä annan teille levon. Otta¬ 
kaa minun ikeeni päällenne ja 
oppikaa minusta, sillä minä 
olen hiljainen ja nöyrä sydä¬ 
meltä; niin te löydätte levon 
sielullenne. Sillä minun ikeeni 
on sovelias, ja minun kuorma¬ 
ni on keveä.” 


Ehtoollista jakamassa Olavi Raassina ja ehtoollisavustaja Viktor Mutanen Segezan kirkossa. 

Suomi-konferenssi ja 

Piispa Aarre Kuukauppi 
Inkerin ev.lut. kirkko Venäjällä 


Terveisiä Pietarista 
Inkerin kirkosta 


T änä vuonna on ollut kaunis au¬ 
rinkoinen kesä. Olen käynyt 
monilla kesäjuhlilla ja seu¬ 
roissa sekä jumalanpalveluksissa Suo¬ 
messa. Olen nähnyt kuinka viljavainiot 
ovat kypsyneet elonkorjuuseen, ja paljon 
muutakin Jumala on kypsyttänyt meille 
tarhoissa ja metsissä. On aihetta kiittää 
Herraa erinomaisesta satovuodesta. Her¬ 
ra on antanut viljan viheriöidä jokaisen 
pellolla. 

Jaakobin kirjeessä meille sanotaan: 
” Katso, peltomies odottaa maan kallis¬ 
ta hedelmää, kärsivällisesti sitä vartoen, 
kunnes saa syksyisen sateen ja keväi¬ 
sen.” Tämä sana on voimakas kutsu ru¬ 
koilemaan kärsivällisesti Herran pellol¬ 
le kylvöä, sadetta ja hedelmää, sielujen 
pelastusta, jotta voisimme yhdessä iloita. 
On ollut suuri kokemus kesän eri tapah¬ 
tumissa Suomessa ja Inkerin kirkossa ta¬ 
vata tuhansia ihmisiä, jotka sydämestään 
uskovat ylösnousseeseen Vapahtajaan ja 
siksi ovat lähetyksen ystäviä ja Inkerin 
kirkon ystäviä. 

Tämäkin kesä on ollut kylvötyön ke¬ 
sä. On ollut isoja leirejä lapsille sekä Kei¬ 
tossa ja eri puolilla Karjalaa, Pietaria ja 
Venäjää. Ihana rippikoululeiri nuorille 
päättyi konfirmaatioon Keiton kirkossa, 
jossa lähes 40 nuorta tunnusti sydämes¬ 
tään suulla uskovansa Jeesukseen Kris¬ 
tukseen. Uskovat nuoret ovat Inkerin kir¬ 
kon vahvuus. 

Oli ilo seurata nuorisoa Joshkar Olan 
seurakunnan 20-vuotisjuhlassa. Nuoret 
eri seurakunnista olivat palvelemassa, 
laulamassa, todistamassa ja tekemässä 
juhlasta toiveikkaan. Ihana nuoriso on 
kasvanut Inkerin kirkossa, ja mikä tär¬ 
keintä, ottanut vastuuta seurakunnan 
työstä. Viipurin Lasten turvakoti DIKO¬ 
NI, on yksi esimerkki, jossa nuori seura¬ 


kuntalainen, itse ambulanssilääkäri, joh¬ 
taa tätä lasten suojelukeskusta erinomai¬ 
sella taidolla ja innolla. Useita lapsia Di- 
konista on osallistunut rippikouluun ja 
lasten kesäleireihin. 

Kiitos Herralle, Muurmanskissa kir¬ 
kon rakentaminen on alkanut. Siellä seu¬ 
rakunta tarvitsee kirkkoa, että vielä pa¬ 
remmin voisi tehdä lapsi- ja nuorisotyötä 
ja kasvaisi toiminnassa ja rakkaudessa. 

Hyvä esimerkki on Petroskoin seura¬ 
kunta, joka sen jälkeen kun on saanut 
uuden kirkon, on saanut uudet kasvot. 
Toiminta on aktivoitunut ja vahvistunut, 
nuortunut ja syventynyt. Siinäkin voim¬ 
me iloita, että toiminta nuorten parissa 
Jumalan Hengessä on siunannut nuoren 
pastorin seurakuntaan, joka on uskolli¬ 
nen Jumalan Sanalle ja opettaa ja julis¬ 
taa evakeliumia Kristuksen rakkaudes¬ 
sa ja totuudessa. Uusi kirkko on todella 
hyvässä käytössä. Nuoret ovat vastuussa 
toiminnasta monessa seurakunnassa, mi¬ 
kä näkyy kasvuna ja lähetysintona. Nuo¬ 
ret tekevät retkiä ympäri Venäjää ja todis¬ 
tavat Kristuksesta. 

Inkerin kirkossa on tilaa kaikille, jotka 
Jumalan Sanaa rakastavat ja kunnioitta¬ 
vat. Kiitos kaikesta Herralle! 

































Teksti ja kuvat Tuulikki Vilhunen 


Venäj ä-tutkij an 

missi# 

Suomen Pietarin instituutin johtaja, FT, Elina Kahla on tehnyt koko 
elämänsä työtä Venäjä-asioiden kanssa. Hän on kulttuuritutkija, 
jonka tutkimuksen erikoisalana on Venäjän ortodoksikirkon moder¬ 
nisaatio. Pietarin instituutin johtajana hän keskittyy merkittävien 
kulttuuri- ja tiedesuhteiden rakentamiseen ja suomalaisen kulttuu¬ 
rielämän monipuoliseen esittelyyn Pietarissa ja sen lähialueilla. 


S uomen Pietarin instituutti sijaitsee osassa Pyhän 
Marian kirkon entistä kirkkokartanoa, nykyisessä 
Suomi-Talossa. Elina Kahlan työhuone on kirkon 
viereisessä kulmassa ja kirkon torni tuntuu olevan aivan 
ikkunan vieressä. Koko Suuri tallikatu on vanhastaan suo¬ 
malaisten keskus ja tässä ollaan inkeriläisyyden ja Inkerin 
kirkon juurilla. Elina Kahla harmittelee, että suuria linjo¬ 
ja lukuunottamatta inkeriläisten historiaan hän ei ole vielä 
ennättänyt perehtyä. Suunnitelmissa se kylläkin on. 

Kolmen vuoden pestistä instituutin johdossa on jäljellä 
kaksi vuotta, ja sen aikana unelmissa olisi toteuttaa mm. 
tutkimus ja näyttely Pietarissa vaikuttaneista suomalai¬ 
sista naisista mukaan lukien inkeriläiset naiset. Aiemmin 
Elina Kahla on tutkinut naispyhiä, ja hänen laajassa kir¬ 
jallisessa tuotannossaan on mm. kirja Tuli ja Valo - Ker¬ 
tomuksia pyhistä naisista. Siinä on esitelty seitsemän py¬ 
himykseksi julistettua naista alkaen Raamatun Magdalan 
Mariasta, mutta keskittyen kuitenkin Venäjällä vaikutta¬ 
neisiin naisiin. - Toivon, että pääsisin käsiksi myös in¬ 
keriläisten traumaattisuuteen. Keskeinen kysymys on, et¬ 
tei kulttuurityömme piirissä ole tavoitteena suomen kielen 
hävittäminen vaan päin vastoin. Suomalaisuudella, inke- 
riläisyydellä, karjalaisuudella, vepsäläisyydellä tulee olla 
sijansa täällä. 

Itäiset kohtaamiset ja lapsuuden 
esteettiset elämykset viitoittivat tietä 

Elina Kahla on alkujaan luterilainen. Vanhemmat oli¬ 
vat kirkonvastaisia, mutta he eivät osanneet hänelle ava¬ 
ta miksi. Tietä Venäjälle ja ortodoksisuuteen viitoittivat 
isovanhemmat. - Isoisäni oli syntynyt Impilahdella, hän 
oli orpo ja vielä vanhan Venäjän aikaan tuli puotipuksuksi 
Pietariin. Hän kuului mitä todennäköisimmin Pyhän Ma¬ 
rian seurakuntaan. Vuonna 1918 Suomesta tuli kutsu so¬ 
taväkeen, ja niinpä isoisäni vain käveli rajan yli saamatta 
naarmuakaan. 

Elina Kahlan mieleen on jäänyt, että isoisä muisteli kii¬ 
tollisuudella Pietarissa oloaikaa. Myös Haminassa asuva 
mummo kertoi kiehtovia tarinoita, miten oli tehnyt hää¬ 


matkan Valamon saarelle Laatokalla, miten kapinavuon- 
na ihmiset näkivät nälkää ja silloin vielä paikalla ollut ve¬ 
näläinen kasarmi jakoi leipää ihmisille. Haminasta hän 
muistaa luterilaisen valkoisen kirkon ja pienen vaalean¬ 
punaisen ortodoksikirkon, mitä hän pikkutyttönä ihaili ja 
kurkisteli sen sisään. 

- Isäni työskenteli suomalais-ugrilaisen seuran kirjas¬ 
tossa sekä Opetusministeriön alaisessa Neuvostoliitto- 
instituutissa. Isäni teki kielivalinnat puolestani ja valitsi 
minulle pitkän saksan ja toiseksi kieleksi venäjän kielen. 
Vuonna 1967 ollessani 7-vuotias teimme isäni ja äitini 
kanssa automatkan Terijoelle ja silloiseen Leningradiin. 
Kävimme Eremitaasissa ja sieltä jäi lapsen mieleeni eri¬ 
tyisesti ovenkahva, joka oli kuin iso hiottu rubiini. Ulotuin 
juuri sen korkeudelle, eikä mikään voinut olla sen ihmeel¬ 
lisempää kuin tuo iso punainen hiottu pallo ovenkahvassa. 

Kymmenen vuoden kuluttua Elina Kahlan tie vei uu¬ 
teen Valamoon Heinävedellä. Siellä hän löysi venäläisen 
kirjallisuuden ja runouden lukiessaan aitassa mm. Marina 
Tsvetajevan ja Lermontovin runoja. Ympäristö oli sanoin¬ 
kuvaamattoman kaunis kirkkoineen, järvimaisemineen ja 
vanhoine hautausmaineen. Viikkoa aikaisemmin oli vihit¬ 
ty Valamon uusi kirkko. - Kaikki tuo, vanha ja uusi yh¬ 
dessä. Koin ihmeenä sen, että se oli olemassa, ja että se ei 
ole itsestään selvyys. Kukaan ei aivopessyt minua, vaan 
löysin itse tieni ortodoksisuuteen aika kovan työn kautta. 
Tein pesäeroa vanhempieni arvoihin, aloin opiskella venä¬ 
jää, maalata ikoneita ja opiskella jopa kirkkoslaavia. 

- Nyt ajattelen, että ikoni ja niiden pyhimystarinat ovat 
kuin pyhää käsityötä. Kun niiden tekemisessä nähdään 
vaivaa, maalataan, kaiverretaan tai ommellaan omin kä¬ 
sin, niihin syntyy kunnioitus ja ne tulevat myös käyttöön. 
Minulla ensimmäinen maalaamani ikoni on kotonani Suo¬ 
messa omassa ikoninurkassa. 

Perustamassa huippututkimusyksikköä 

Neuvostoliiton romahtamisen myötä Suomella oli ti¬ 
laisuutensa ottaa paikkansa Venäjä-tutkimuksessa. Monet 
maat olivat vähentäneet tutkimusta kylmän sodan päätty- 

misen myötä. Suomessa päätettiin, että 
koska sillä on pisin itäraja Venäjän kans¬ 
sa EU-maista, Venäjä-tutkimukseen tulee 
nyt satsata. Tunnetut Venäjä-tutkijat Eli¬ 
na Kahla ja professori Markku Kivinen 
perustivat Helsingin Yliopiston Aleksan- 
teri-instituutin vuonna 1996. 

Markku Kivisen johtajuuden aikana 
Aleksanteri-instituutti on kasvanut 60 
tutkijaa käsittäväksi yksiköksi ja sen tut¬ 
kimusalueina ovat ulkopolitiikka, talous 
ja energia, hyvinvointivaltio, hallinnon 
kehittäminen ja kulttuurintutkimus, joka 
on ollut myös Elina Kahlan vastuulla. 

Elina Kahla kokee itsensä "matka¬ 
saarnaajaksi”. Hän on luennoinut mm. 
Uskonnon uudesta noususta Venäjällä. 
Perinteisiin uskontoihin luetaan vuonna 
1997 säädetyssä "historiallisen perinnön 
laissa kristinusko, islam, buddhalaisuus 
ja juutalaisuus. Ortodoksisella kirkolla 
on kuitenkin erityisasema, juutalaisuus 
on jäänyt jo marginaaliseksi samalla kun 
islamin kannattajien lukumäärä on kas¬ 
vanut myös Pietarissa pakolaisuuden ja 
työsiirtolaisten myötä. Islamin nousua 
hillitään valtion taholta, mutta toisaalta 
sitä on tuettu Kaukasiassa rakentamalla 
moskeijoita tarkoituksena radikaalin is¬ 
lamin torjuminen ja Kaukasian pitämi¬ 
nen vakaana. - Mikäli Venäjän federaa¬ 
tio pystyy osoittamaan, että muslimeilla 
on siedettävät olot, terrorismi ja AI Qaida 
ovat helpommin torjuttavissa, pohtii Eli¬ 
na Kahla. 

Ortodoksisen kirkon haasteet 

Venäläiset ovat ylpeitä omasta kirkos¬ 
taan. Noin 70 % väestöstä ajattelee, että 
olla venäläinen tarkoittaa olla ortodoksi. 
Ortodoksisella kirkolla on nykyisin kat¬ 
tava uutis-, opetus-, tutkimus-ja julkaisu¬ 
toiminta. Kirkko on saanut omaisuutensa 
takaisin ja uusia kirkkoja rakennetaan 
koko ajan lisää. Kristinusko tulee esille 
monilla tasoilla ja tavoilla, myös netissä, 
tv:ssä ja radiossa. Esimerkiksi patriarkan 
ja muun kirkon johdon opetuspuheet uu¬ 
tisoidaan verkossa lähes reaaliajassa. 

"Tuhannen vuoden historiansa aikana 
Venäjän ortodoksinen kirkko (VOK) on 
aina pysynyt yhtä kansansa kanssa ja ak¬ 
tiivisesti osallistunut sekä kansan hengel¬ 
listen tarpeiden täyttämiseen että valtion 
rakentamiseen". Näin ilmaisi kantansa 
v. 2004 patriarkka Aleksei kiitospuhees¬ 
saan presidentti Putinille. Kirkon ja val¬ 
tion koetaan toimivan jälleen yhdessä ja 



Pilapiirtäjä Kari Suomalaisen piir¬ 
roksista koottu näyttely herätti mo¬ 
nia muistoja. 


sitä myös kritisoidaan. Monet valveutu¬ 
neet pelkäävät, että valtion kontrolli ulot¬ 
tuu kaikkialle sen tukiessa kirkon työtä ja 
saadessa jalansijaa siinä. 

Myös kirkon pappiskeskeisyyttä kri¬ 
tisoidaan. Kun länsimaissa vaikuttanut 
pluralismi on saanut aikaan sen, että tie¬ 
teellä ja uskonnolla on omat alueensa ja 
kehitysoppi ja uskontojen moninaisuus 
tunnustetaan. Totalitarismin aikana ei 
ollut mahdollisuutta pitää yhetyttä ulko¬ 
maisiin kirkkoihin tai uskontokuntiin ja 
näin täällä jouduttiin aloittamaan nollas¬ 
ta, mikä on merkinnyt sitä että imitoidaan 
tsaarinaikaista käytäntöä. Se on kuiten¬ 
kin monien mielestä sopimatonta tähän 
aikaan ja yhteiskuntaan. 

Menneisyyden käsittely 
hiertää 

Vaikeutena on myös rankan histori¬ 
an käsitely. Menneisyyden pyöveleitä, 
ilmiantajia jne. ei ole kyetty asettamaan 
vastuuseen eikä Stalinin aikaisia rikoksia 
ole voitu avoimesti käsitellä. Venäjällä 
on sanonta "Jos heittää kiven menneisyy¬ 
teen, sieltä tulee kaksi takaisin ja suoraan 
päähän." Elina Kahla kertoo lukeneensa 
viimeksi professori Aleksandr Etkindin 
kirjan, joka käsittelee joukkohautojen 
ongelmaa. Kun ihmiset eivät ole voineet 
haudata vainajiaan, eivät edes tiedä missä 
he ovat, tai kun joukkohautojen olemas¬ 
saolo kielletään, vainajien muistamiselle 
ei ole mitään tienviittaa. Silloin näitä asi¬ 
oita ei voida käsitellä ja niistä tulee vaa¬ 


rallisia ja tabuja. 

Näihin vaikeisiin asioihin pitäisi ottaa 
intohimoton kanta ja myöntää että, näin 
on tapahtunut, ja sanoa, että näin ei saa 
enää tapahtua. Jotkut rinnastavat Stali¬ 
nin ja Hitlerin teot. Kuitenkin Hitlerin 
hirmuvalta toimi huomattavan paljon ly¬ 
hyemmän ajan, uhrit ja pyövelit tiesivät 
mitä edustivat, mutta Stalinin vainoissa 
moni pyöveli oli seuraavana päivänä itse 
uhri. Se monimutkaistaa syyllisyyden ja 
samalla tämän asian tutkimisen. Lisäksi 
Stalinin hirmuvalta jatkui pitkään, nimiä 
ei tiedetä ja siksi se on niin kipeää. 

Oma missioni 

Haastattelua edeltävänä iltana oli Suo¬ 
men Pietarin instituutin tiloissa suoma¬ 
laisen pilapiirtäjän Kari Suomalaisen 
tekemien piirrosten näyttelyn avajaiset. 
Elina Kahla kertoo iloisena, miten hän 
tutustui Pietarin karikatyyriliiton edus¬ 
tajaan. Täällä on miljoonakaupungin 
edut ja mahdollisuudet. Kari Suomalai¬ 
sen näyttely on hyvä esimerkki juuri sii¬ 
nä mielessä, että me emme edusta niitä 
mielipiteitä, joita niissä on, vaan voim¬ 
me matkan päästä arvioida niitä ja nähdä 
piirrosten nerokkuus. 

- Ajattelen, että kulttuurissa voittavat 
kaikki, varsinkin silloin kun kulttuurin- 
vaihto ei ole ohjelmallista ja päällekäy¬ 
vää. Omana missionani pidän avoimen 
yhteiskunnan edistämistä puhumisen, 
esiintymisten ja kulttuuritapahtumien 
vaihdon keinoilla. Pienimuotoiset tapah¬ 
tumat, kuten esim. kirjallisuuspiiri tääl¬ 
lä, ovat fantastisia. Niissä olemme kä¬ 
sitelleet sodat, historiat ja kaikki. Kun 
kukaan ei tiedä kovin paljon naapurista, 
niin valistustyö on pohjatonta. 

Suomen Pietarin instituutti tukee suo¬ 
men kielen opetusta ja tähtää siihen että 
täällä pysyisi suomen kielen taitoisia ih¬ 
misiä, jotka olisivat samalla suomalaisen 
yhteiskunnan tulkitsijoita. - Parasta tääl¬ 
lä on se, että tämä yhteiskunta ei ole vie¬ 
lä valmis. Tämä on hyvin dynaaminen ja 
muutos on koko ajan käsillä. Vaikka olen 
ollut koko elämäni tekemisissä Venäjän 
kanssa, vasta nyt olen työssä venäläises¬ 
sä organisaatiossa ja työyhteisössä. Ja tä¬ 
mä on kivaa. Puhallamme luonnostamme 
yhteen hiileen, eikä täällä tarvitse puur¬ 
taa yksin. Täällä tehdään paljon tiedon¬ 
hankintaa ja käännöstyötä ja yhteistyössä 
se on hyvin tehokasta. Olen kokenut ole- 
vani johdatuksessa. 

Luoteis-Venäj än 


Rianovostin uutisesta Tuulikki Vilhunen 
Valokuvat Aleksandr Prilutskij 


uskonnollinen tilanne vakaa 



T oukokuun20.-21.5. Pietarissa Her- 
zenin pedagogisessa yliopistossa 
järjestettiin 10. kerran konferenssi, jo¬ 
ka käsitteli Luoteis-Venäjän ja Baltian 
maiden uskonnollista tilannetta. Kon¬ 
ferenssia johti professori Andrei Gri- 
gorenko Herzenin yliopiston uskonto¬ 
tieteen laitokselta. 

Uskonnollinen tilanne Luoteis-Venä¬ 
jällä on tällä hetkellä vakaa eikä kon¬ 
flikteja esiinny, oli konferenssin yh¬ 
teinen johtopäätös. Professori Grigo- 
renko totesi, että vakaus perustuu suu¬ 


relta osin historialliseen perinteeseen. 
Jo Pietari Suuri antoi luvan toimia eri 
uskonnollisille ryhmille, mukaan luki¬ 
en tataarit, jotka olivat muslimeja. Tuo 
traditio auttaa edelleen vahvistamaan 
uskontojen välistä suvaitsevuutta. 

Inkerin kirkon pääsihteeri Aleksandr 
Prilutskij, joka on yksi konferenssi jär¬ 
jestäjistä totesi, että uskonnollisen va¬ 
kauden säilyminen on tärkeä asia alu¬ 
eella, ja se on myös konferenssin jär¬ 
jestämisen alkuperäinen johtoajatus. 
Uskonnollinen kulttuuri ja yleinen 


mielipide Pietarissa ja Luoteis-Venä¬ 
jällä on ytimeltään perinteistä. Ulko¬ 
puolelta tuodut liberaalit suuntauk¬ 
set ja painotukset, jotka ovat vieraita 
venäläiselle yhteiskunnalle, saattavat 
aiheuttaa epäsopua kirkkojen välisiin 
suhteisiin. 

onferenssiin osallistuivat piispa 
Aarre Kuukauppi Inkerin ev.lut. 
kirkosta, päärabbi Roman Rabaeb, 
imaami-mufti Munir Hazrat Bejusov 
ja arkkipiispa Dmitri Simonov orto¬ 
doksisesta kirkosta. 



KIRKKOHALLITUKSEN PÄÄTÖKSIÄ 24.5.2013 


- Kirkkoherra Aleksei Kronholmin 
valtuuksia jatkaa Tsalnan Pyhän Kolmi¬ 
naisuuden kirkkoherran tehtäviä jatke¬ 
taan kahdella vuodella. 

- Pastori Vitali Lutsagov nimitettiin 
Verhaja Bulankan seurakunnan kirkko¬ 
herraksi Siperiassa. 

- Kalevalan seurakunnan, Kostamuk¬ 
sen seurakunnan ja Mujejärven seura¬ 
kuntiin etsitään kirkkoherraa 

- Hyväksyttiin pastori Juha Saaren 


työn jatkuminen Inkerin kirkon hyväk¬ 
si Siperian rovastikunnan lääninrovastin 
tehtävän jälkeen. 

- Aleksei Mavrin siunataan kate¬ 
keetaksi Moksa-Erzän seurakuntaan 
Saranskissa. 

-Esitetään, että Kari Mäkisalo jatkaa 
diakonina Karjalan rovastikunnassa. 

- Katekeetta Mihailov Leonidovits 

vihitään diakoniksi Hatsinan ev.lut. 
seurakuntaan. 


- Katekeetta T.S. Pamjatnyh siuna¬ 
taan Kristus Vapahtajan kirkon palve¬ 
lukseen Novosibirskissä. 

-Vihitään katekeetta Konstantin Ju- 
rijevits Subbotin diakoniksi Lapsi- ja 
nuorisotyön komiteaan. 

- Katekeetta Andrei Gette siunataan 
Pyhän Johanneksen seurakunnan palve¬ 
lukseen Saratovissa. 

Inkerin kirkon uutisia 


Tutkimus Kirkon Ulkomaanavun ja 

suomalaisten herätysliikej ärj estoj en 
yhteistyöstä Inkerin 

kirkon rakentamisessa 19oO~1993 


T eol.kand. Antti Luomalta valmis¬ 
tui viime keväänä kirkkohistorian 
gradu, joka käsittelee Suomen Kirkon 
ulkomaanavun (KUA) ja herätysliikejär- 
jestojen yhteistyötä Inkerin kirkon jäl¬ 
leenrakentamisessa vuosina 1988-1993. 
Gradun ohjaajana toimi professori Jouko 
Talonen. 

Kirkon Ulkomaanapu ryhtyi suunnit¬ 
telemaan ja koordinoimaan Suomesta 
toimitettavaa apua inkeriläisiin seura¬ 
kuntiin vuoden 1988 lopulla. Inkeriläi¬ 
sissä seurakunnissa tehtävästä avustus¬ 
työstä kiinnostuivat myös lähes kaikki 
Suomen evankelis-luterilaisessa kirkos¬ 
sa toimineet herätysliikejärj estot. 

Tutkimus selvittää Kirkon Ulkomaa¬ 


navun ja herätysliikejärj estojen avustus¬ 
toimintaa inkeriläisissä seurakunnissa 
vuosina 1988-1993 yhteistyön näkökul¬ 
masta. Se vastaa kysymyksiin, kuinka eri 
herätysliikejärj estot tekivät yhteistyötä 
Kirkon Ulkomaanavun kanssa, Inkerin 
kirkon kanssa ja toisten herätysliikejär- 
jestojen kanssa. Siinä selvitetään myös 
Inkerin kirkon kehityksen tärkeimmät 
vaiheet ja Kirkon Ulkomaanavun ja he¬ 
rätysliikejärj estojen Inkerin työn pää¬ 
linjat. Tutkimuksen jännite nousee jär¬ 
jestöjen hyvin erilaisista suhteista Suo¬ 
men evankelis-luterilaiseen kirkon joh¬ 
toon ja toisaalta keskinäisten suhteiden 
vaihtelevuuksista. 

Tukimus on tehty pääosin aikalaisläh- 


teiden pohjalta, mutta siinä on hyödyn¬ 
netty myös painettuja lähteitä, haastatte¬ 
luja ja kirjallisuutta. Antti Luoman ta¬ 
voitteena on ollut tuoda tapahtumahis- 
toriallisella kerronnalla selkeästi esiin 
tapahtumakulkujen syyt ja seuraukset. 
Suomen kirkkohistorian tutkimuskentäs¬ 
sä tutkimus sijoittuu uskonnollisten he¬ 
rätysliikkeiden historiaan, koska se kä¬ 
sittelee kirkon sisällä toimivien herätys¬ 
liikkeiden ja kirkon keskusorganisaation 
välisiä suhteita. 

Gradu on ladattavissa internetistä Hel¬ 
singin Yliopiston internetsivuilta: https:// 
helda. helsinki.fi/handle/ 10138/39951 


Motoristit evankelioimismatkalla 


G ospel Riders -moottoripyöräkerho 
teki historiallisen retken Laatok¬ 
ka 2013” 14. - 16.6.2013 Inkerin kirkon 
seurakuntien kanssa. Matka alkoi Keiton 
kirkolta ja reitti kulki Laatokan Karjalaan 
ja Petroskoihin. Evankeliointimatkaa eh¬ 
dotti joukko uskovia moottoripyöräilijöi¬ 
tä Suomesta, ja siihen liittyi Inkerin kir¬ 
kosta moottoripyöräilyn harrastajia. 

Ensimmäinen retki oli antoisa ja on¬ 
nistunut ja tällaista tullaan varmasti tule¬ 
vaisuudessa jatkamaan. Aunuksen kes¬ 
kusaukiolle ja Petroskoin kirkolle ko¬ 
koontui suurin joukko paikallisia asuk¬ 
kaita kuulemaan mitä moottoripyöräi- 
j öillä oli sanottavanaan. Eksoottiset saar¬ 
naajat onnistuivat saamaan kuulijoiden 
huomion. 

Kaikissa vierailupaikoissa Gospel- 
motoristit saivat aikaan iloa ja hämmäs¬ 
telyä. He myös rukoilivat ja keskusteli¬ 
vat niin seurakuntalaisten kuin uteliaiden 
katselijoiden kanssa. Motoristit jakoivat 
Jumalan Sanaa Keitossa, Käkisalmella, 
Sortavalassa, Läskelässä, Vitelessä, Au¬ 
nuksessa ja Petroskoissa. Vanhemmille 


seurakuntalaisille se tosin aiheutti häm¬ 
minkiä. Mutta tällaiset missiot auttavat 
hälventämään myyttejä siitä mitä usko¬ 
van elämä voi olla, ja samalla ne vetävät 
meitä kuulemaan elävää Jumalan Sanaa. 


Oksana Dyba 


Gospel Riders - 
motoristit herättivät 
ansaittua huomiota 
siellä missä he liik¬ 
kuivat ja kokoon¬ 
tuivat. Tässä ollaan 
Petroskoin kirkolla. 

Kuva: Nikolai Rappu 

Inkerin kirkon uutisia 


Petseriin ja PihM_ 

Inkerin kirkon 


Pastorit Mihail Ivanov 
ja Ivan Laptev (vas.) 
toimittivat jumalan¬ 
palveluksen 2.6.2013 
Petserin kauniissa 
kirkossa. 

Kuva Maria Savitskaja. 



K esäkuun 2. päivä jäi historiaan päi¬ 
vänä, jolloin luterilaisen Pyhän Pie¬ 
tarin seurakunnassa Petserissä ja Pyhän 
Kolminaisuuden seurakunnassa Pihko- 
vassa järjestettiin Inkerin kirkon toimes¬ 
ta jumalanpalvelukset venäjän kielellä. 
Pastorit Ivan Laptev Keitosta, Mihail 
Ivanov Pyhän Marian seurakunnasta ja 
Igor Sherbaha Lugasta olivat aloitta¬ 
massa uutta toimintaa. 

etseri on pikkukaupunki aivan Viron 
ja Venäjän rajan tuntumassa ns. Pet- 
serinmaalla. Toisen maailmansodan jäl¬ 
keen Petseriin muodostui inkeriläisten 
hengellinen keskus aikana jolloin inke- 
risuomalaisia karkotettiin Virosta ja huo¬ 
mattava osa perheistä asettui asumaan 
Petseriin ja Pihkovan alueelle. Samoihin 
aikoihin 1944 Petseri irrotettiin Virosta ja 
liitettiin Pihkovan alueeseen. Paikallinen 
virolainen luterilainen seurakunta kasvoi 
moninkertaisesti. Petseriin suunniteltiin 
myös suomenkielisen seurakunnan pe¬ 
rustamista, mutta lopulta se perustettiin 
Narvaan v. 1961. Virolaiset papit Valde¬ 
mar Ilja ja Elmer Kulle hoitivat näitä 
seurakuntia jo Neuvostoaikana. 

Petseriin rakennettiin kaunis virolai¬ 
nen luterilainen kirkko vuonna 1926. Se 
oli toiminnassa koko Neuvostoajan. Vi¬ 
rolainen seurakuntaelämä on sittemmin 
hiipunut ja nyt toimintaa pyritään aloit¬ 
tamaan venäjänkielisenä. 

Petseri on ollut vuosisatoja myös se- 
tukaisten, virolaisen kansanryhmän kes¬ 


kus ja myös hengellinen keskus. Vuosi¬ 
na 1920-1940 Petseri kuului Viron tasa¬ 
valtaan ja se oli Setomaan-Petserimaan 
maakuntakeskus. 

Petseri on tullut laajemmin tunnetuk¬ 
si luostarinsa vuoksi, joka on perustettu 
1473 Kamenkalaakson rinteille. Petserin 
kaupunki kehittyi luostarin ja sen vierei¬ 
sen toriaukion ympärille. Nykyisin kau¬ 
pungissa on luostarikirkkojen lisäksi kol¬ 
me muuta kirkkoa, yksi niistä ko. luteri¬ 
lainen virolaistaustainen kirkko. 

Pihkovassa on myös toiminut luterilai¬ 
nen kirkko, mutta se on nykyisin babtis- 
tien käytössä. Inkerin kirkon jumalanpal¬ 
velus järjestettiin tilapäisesti katolisessa 


kirkossa. Pihkovaan on muotoutumas¬ 
sa uusi Inkerin kirkon seurakunta, jonka 
perustaminen on jo vireillä. 

Tulevaisuudessa jumalanpalveluk¬ 
set toimitetaan joka sunnuntai Petseris- 
sa (ulitsa Gagarina, dom. 12a) klo 12 ja 
Pihkovassa (Plehanovskij posad, 64) 
klo 15. Inkerin kirkon seurakuntien pa¬ 
pit ympäristöstä hoitavat vuorollaan 
jumalanpalveluksia. 

Lisäksi jokaisen kuukauden viimeise¬ 
nä sunnuntaina järjestetään konsertti Pet¬ 
serin kirkossa klo 17. 


Tuulikki Vilhunen 

Seitsemäs englannin kielen kurssi 
Kontupohjassa oli menestys 



K ontupohjassa järjestettiin jo seit¬ 
semännen kerran englannin kielen 
kurssi, ystävyyden kielikoulu, Friend- 
ship English Languge School (FELS) yh¬ 
dessä Itä-Euroopan lähetyksen (The Eas¬ 
tern European Mission Network, EEMN, 
USA) kanssa. Kontupohjan luterilainen 
seurakunta on mukana vuosittain paikal¬ 
lisena järjestäjänä. Kurssit pidettiin 3. 
- 14.6.2013. 

Kursseille kutsutaan osallistujia kai¬ 
kista Kontupohjan kouluista, samoin 
nuoria opiskelijoita. Opettajina toimivat 
EEMN:n työntekijät sekä vapaaehtoiset 
avustajat. Tänä vuonna luokkia oli viisi 
ja jokaisella luokalla 10 opiskelijaa, yk¬ 
si paikallinen englanninkielen opettaja ja 
yksi amerikkalainen opettaja. 

Sekä aikuiset että lapset olivat innos¬ 
tuneita opetustavoista, jotka eivät ol¬ 
leet vain kirjan vieressä istumista. Kiel¬ 
tä opiskeltiin luovien toimintojen, kuten 
näytelmien, musiikin, askartelun tai ur¬ 
heilun kautta. Se oli samalla kulttuurien 
välistä viestintää. 

Kielikurssien erityisenä antina oli sa¬ 
malla Raamatun tarinoihin tutustuminen. 
Päätöspäivänä osallistujat esittivät pie¬ 
nen näytelmän Jeesuksen elämästä eng¬ 
lannin kielellä. Mikä tärkeintä kurssilla 
luotiin ystävyyssuhteita. 


Englannin kie¬ 
len kurssin ai¬ 
kana pidettiin 
konsertti vam¬ 
maisten ja so¬ 
siaalisesti hei¬ 
kommassa ase¬ 
massa olevien 
lasten luona. 

Opettaja Debra 
Parks’n innosta¬ 
mana laulettiin 
yhdessä. 

”Osallistun mielelläni näille kursseil¬ 
le. Ne ovat ainutlaatuinen tilaisuus op¬ 
pia muista kulttuureista ja keskustella 
suoraan englannin kieltä puhuvien kans¬ 
sa. Lisäksi minulle on avautunut monia 
uusia asioita Raamatusta”, kertoi yk¬ 
si paikallinen englannin kielen opettaja 
kokemuksistaan. 

Kontupohjan FELS-ohjelmaan kuului 
myös sosiaalinen projekti. Viikon aika¬ 
na lapset ja opettajat toivat kouluun tar¬ 
vikkeita ja leluja ja he valmistivat pienen 
konsertin. Sitten lähdettiin vierailulle 


päiväkerhoon, jossa on vammaisia lapsia 
ja lapsia köyhistä perheistä tai perheistä, 
joissa on sosiaalisia ongelmia. 

Monet lapsista tunnustivat, että oli¬ 
vat nähneet ensimmäisen kerran elä¬ 
mässään vammaisen lapsen. Terveet lap¬ 
set ymmärsivät nyt paremmin olla kii¬ 
tollisia Jumalalle omasta perheestä ja 
terveydestä. 

Teksti ja kuva Oksana Dyba 

Käännös Tuulikki Vilhunen 


Lasten turvakoti 
Dikoni sai arvovieraita 


K onsuli Eeva-Liisa Haapaniemi 

Suomen Pietarin Pääkonsulaatis- 
ta vieraili tiistaina 20.8.13 avustajiensa 
kanssa Viipurissa ja tutustui siellä toi¬ 
miviin lastensuojelujärjestöihin ja toimi¬ 
joihin. Leningradin alueen lapsiasiaval¬ 
tuutettu Tamara Litvinova oli mukana 
tapaamisissa ja lisäksi Viipurin Televisio 
teki ohjelmaa koko vierailun ajan. 
nkerin kirkon hallinnassa oleva Las¬ 
ten turvakoti Dikoni oli yhtenä tutus¬ 
tumiskohteena. Dikoni tarjosi lounaan ja 
johtaja Viktoria Shutova esitteli vierai¬ 
lijoille sekä historiaa että nykyistä toi¬ 
mintaa ja sen periaatteita. Lapset ottivat 


vieraat vastaan iloisesti. 

Vierailun aikana keskusteltiin vilk¬ 
kaasti sekä Viipurin alueen lastensuo¬ 
jelutilanteesta että esiteltiin koko maata 
koskevia tilastoja. Tiettävästi monet asi¬ 
at olisivat paremmin Leningradin alueel¬ 
la ja Pietarissa kuin keskimäärin koko 
maassa. Kuitenkin tarve Viipurissakin on 
niin suuri, että kaupungin sosiaalitoimi 
ei pysty yksin vastaamaan siihen. Viipu¬ 
rin lasten palvelukeskus Egosin johtaja 
Natalia Rossoshanskaja pitikin Diko- 
nia hyvänä yhteistyökumppanina. 

Dikoni oli tälläkin hetkellä täynnä lap¬ 


sia. Siellä on 13 yöpaikkaa ja yhteensä 
Dikoni voi pitää kerralla 25 lasta toimin¬ 
nassa mukana. Dikoni itse on kuitenkin 
talousvaikeuksissa, koska sillä ei ole täl¬ 
lä hetkellä vakituisia tukijoita. Johtaja 
Viktoria Shutova vetoaakin tukijoihin - 
auttakaa meitä antamaan mahdollisuus 
näille lapsille. 

Vierailu oli erittäin antoisa. Pääkon- 
sulaatin väki oli kerännyt keskuudessaan 
Dikonille vihkoja, kyniä ja muita tarvik¬ 
keita, jotka otettiin ilolla vastaan. 


Teksti ja kuvat: Tuulikki Vilhunen 

Inkerin kirkon uutisia 


Joshkar-Olan seurakunta ^,. 

Marinmaalla l U vuotta 

- syntymäpäivää juhlittiin nuorekkaasti 



T oshkar-Olan marilais-venäläinen seu- 
I rakunta täytti elokuussa 20 vuotta. 
Syntymäpäivää juhlittiin 16.-18.8. Pää¬ 
juhlan ja juhlajumalanpalveluksen lisäk¬ 
si ohjelmassa oli Uralin rovastikunnan 
lähetysleiri ja rovastikuntakokous, 
nkerin kirkon onnittelut seurakunnal¬ 
le toi piispa Aarre Kuukauppi. Omat 
tervehdyksensä toivat lähes kaikki Ura¬ 
lin rovastikunnan seurakunnat. Terveh¬ 
dysten tuojina toimivat kirkkoherrojen 
rinnalla seurakuntien nuoret. Lauluil¬ 
laan, ilollaan ja huumorillaan he teki¬ 
vät pääjuhlasta hyvin nuorekkaan. Juhla 
oli kuin 20-vuotiaan syntymäpäivä. Ul¬ 
komaisista kumppaneista onnittelunsa 
toivat Viron ev.lut. kirkko, Hyvinkään 
ja Keminmaa seurakunnat, Rauhan Sa¬ 
na - järjestö ja Suomen Lähetysseura. 
Pääjuhlassa olivat kaikki tuolit ja penkit 


käytössä eli väkeä oli noin 110 henkeä. 

J uhlaan olivat saaneet erityiskutsun 
seurakunnan alkuaikojen aktiivit. En¬ 
simmäisistä seurakuntalaisista puhuivat 
mm. aketeemikko Valeri Patrushev ja 
dosentti Tonja Ryzkova. He kertoivat 
luterilaisen kristillisyyden tulosta Marin- 
maalle. Valeri Patrushevia voidaan pitää 
ensimmäisenä luterilaisena marina, joka 
luentomatkoillaan Suomessa oli tutustu¬ 
nut luterilaisuuteen. Hän kertoi käyneen¬ 
sä rippikoulunsa ja tuleensa kastetuksi 
Hyvinkäällä. 

Alkuaikojen ulkomaisista vaikutta¬ 
jista olivat paikalla lähetystyöntekijät 
Anu ja Juha Väliaho, rovasti Hannu 
Pelkonen, kirkon rakentamisprojektia 
johtanut Pentti Hakala ja monet tal- 
koomatkat Joshkar-Olaan tehnyt Tauno 
Häkkinen. Juha ja Anu Väliaho kertoi¬ 


vat tutustumisestaan mareihin, tulostaan 
Joshkar-Olaan ja kymmenen vuoden 
työrupeamastaan seurakunnassa. Muis¬ 
telujen kautta välittyi nuoremmalle pol¬ 
velle paljon arvokasta tietoa seurakun¬ 
nan alkuajoista. 

man kirkkonsa, Pyhän Ristin kir¬ 
kon, seurakunta sai vuonna 1997. 
Seurakunnan kirkkoherrana ja Uralin ro¬ 
vastikunnan lääninrovastina toimii Vla- 
dimr Botskov ja seurakunnan toisena 
pappina Sergei Pershin. Myös molem¬ 
pien puolisot niin kuin monet muutkin 
seurakuntalaiset palvelevat aktiivisesti 
seurakuntaa, mikä mahdollistaa säännöl¬ 
lisen viikkotoiminnan niin aikuisten kuin 
lasten ja nuortenkin keskuudessa. 


Teksti ja kuva Hannu Heikkilä 




Viipurin sosiaa- 
lipalvelukeskus 
Egosin johtaja Na¬ 
talia Rossoshans- 
kaja, Leningradin 
lapsiasiainvaltuu- 
tettu Tamara Litvi- 
nova, konsuli Eeva- 
Liisa Haapaniemi, 
palvelukeskuksen 
työntekijä sekä Las¬ 
ten turvakoti Diko- 
nin johtaja Viktoria 
Shutova. 



Inkerin kirkon 

.. tuoreimmat uutiset 

Dikonin johtaja 

Viktoria Shutova www.inkerinkirkko.h 

ja lapsia. wwwelci.ru 

Rovastikunnat tutuiksi 

Karjalan rovastikunta 


Karjalassa 

ponnistetaan 
eteenpäin 
nuorten voimin 


Seurakunnat 

Aunuksen seurakunta 

Aunuksen kappeliseurakunta Vitelessä 

Harlun seurakunta Läskelässä 

Kalevalan seurakunta 

Kontupohjan seurakunta 

Kemin seurakunta 

Kostamuksen seurakunta 

Mujejarven seurakunta 

Mujejärven kappeliseurakunta Tiksassa 

Muurmanskin seurakunta 

Petroskoin seurakunta 


Karjalan rovastikunta on yksin suurimmista Inkerin kir¬ 
kon rovastikunnista seurakuntien lukumäärän perusteel¬ 
la. Ehkä, niin kuin kaikilla muillakin rovastikunnilla, 
meilläkin on ilomme ja surumme. On vaikea kuvitella 
elämää ilman hengellisiä ylä- ja alamäkiä. Tämä tapahtuu 
myös jokaisen uskovan ihmisen elämässä. Sitä on helppo 
heijastaa rovastikunnan elämään, sillä se on yksi orga¬ 
nismi, jossa kaikki liittyy kaikkeen. Jos yksi jäsen kärsii, 
me kaikki kärsimme hänen kanssaan, jos joku on iloinen, 
iloitsemme yhdessä hänen kanssaan. 


Pitkärannan seurakunta 
Revdan seurakunta 
Ruskealan seurakunta 
Segezan seurakunta 
Sodderin seurkaunta 
Sortavalan seurakunta 
Tsalnan seurakunta 

Tsalnan kappeliseurakunta Derevj ankassa 



Petroskoin seurakunnassa 


on nuorta voimaa ja uutta 
jo kasvamassa. 

Kuva Nikolai Rappu ja 
Ludmila Girs 


K arjalan rovastikunnassa pal¬ 
velee tällä hetkellä 16 Inkerin 
kirkon pastoria. Muutamat 
heistä käyvät Suomen puolelta Ruskea- 
lassa, avustavat Petroskoin seurakuntaa 
ja Vienan Karjalan seurakuntia. Olemme 
iloisia siitä, että me papit voimme olla 
yhteydessä ja tulla kokouksiin useamman 


kerran vuodessa. Saamme olla kiitollisia 
siitä, että emme ole niin kaukana toisis¬ 
tamme kuin papit esim. Siperian rovas¬ 
tikunnassa. Aika usein voimme vierail¬ 
la toistemme luona myös muuten kuin 
työasioissa. 

Yleisesti ottaen meillä menee hyvin 
työntekijöiden kesken. Monet meistä 

ovat opiskelutovereita teologisen insti¬ 
tuutin ajoilta, mikä on edistänyt hedel¬ 
mällistä yhteistyötä. Työntekijät Kar¬ 
jalassa ovat melko nuoria, mikä heijas¬ 
tuu työhön koko rovastikunnan alueella. 
Meiltä nuorilta papeilta puuttuu koke¬ 
musta työssä ja silloin joudumme oppi¬ 
maan virheidemme kautta. Se ei välttä¬ 
mättä ole pelkästään negatiivinen asia, 
mutta emme voi myöskään vaieta siitä. 
Jokaisen meistä olisi hyvä saada oppia 
myös vanhemmilta ja kokeneemmilta 
papeilta ja työtovereilta. 

Mitä jumalanpalveluselämään tulee, 
on huomattava, että joissakin seurakun¬ 
nissa on jumalanpalvelukset sekä suo¬ 
meksi että venäjäksi. Lisäksi seurakun¬ 
nissa on kuilu sukupolvien välillä. Seu¬ 
rakuntien toimintaan osallistuu vanhem¬ 
paa ikäluokkaa ja nuoria. Keski-ikäisiä ei 
juuri näy. Tätä voidaan selittää sekä so¬ 
siaalisilla että historiallisilla syillä, mutta 
meille siinä on mietittävää, mitä voisim¬ 
me tehdä ja miten voisimme palvella että 
nämä tyhjät penkit täyttyisivät. 

Tiivistä yhteistyötä 
seurakuntien kesken 

On hienoa, että Karjalan rovastikun¬ 
nan pastorit ymmärtävät, että Kristuksen 
palvelija ei ole työssä vain sunnuntaina, 
vaan hän on päivittäin tekemisissä ihmis¬ 
ten kanssa. Tehtävämme on palvella pai¬ 
kallisissa kirkoissa niin, että emme kes¬ 
kity vain sunnuntain jumalanpalveluk¬ 
siin ja pyhäkouluihin, vaan teemme työtä 
myös viikolla. Meillä on raamattuhetkiä, 
lastenleirejä ja erilaisia nuorten musiik¬ 
kiryhmiä. Koska välimatkat ovat aika 
pienet, voimme yhdistää tapahtumia. 


Esimerkiksi Aunuksen ja Läskelän, Läs- 
kelän ja Sortavalan, Kontupohjan ja Pet¬ 
roskoin kesken on ollut erilaisia tapahtu¬ 
mia. Tällaista työtä tarvitaan. Papit tunte¬ 
vat toisensa, mutta on tärkeää, että myös 
seurakuntalaiset voivat jakaa hengellisen 
elämän kokemuksiaan uskossa sisarien 
ja veljien kanssa. 

En voi sanoa, että kaikki rovastikun¬ 
nassamme menisi täydellisesti ja hyvin. 
Meillä on surumme ja epäonnistumisem- 
me. Jokin aika sitten Ruskealan kirk¬ 
ko paloi, mutta onneksi kukaan ei siinä 
loukkaantunut. Kuitenkin tulipalo aihe¬ 
utti vakavia vanhinkoja kirkolle. Pidim¬ 
me useita kokouksia työryhmän kanssa. 
Tällä hetkellä kirkkoa korjataan ja ka¬ 
ton saamiseksi on valmisteilla piirustus 
niin, että ennen talvea katto olisi valmii¬ 
na suojaamaan rakennusta. Meillä on 
myös kaksi uutta kirkkorakennusta, jot¬ 
ka on saatu valmiiksi, toinen Läskelässä 
ja toinen Petrokoissa. Muurmanskin seu¬ 
rakunta on yksi kaukaisimmista ja aktii¬ 
visimmista seurakunnista ja siellä uuden 
kirkon rakentaminen aloitettiin kesän 
aikana. 

Karjalan rovastikunnassa hengellinen 
tilanne eri seurakunnissa kehittyy omalla 
tavallaan. Meillä on suuria seurakuntia, 
joihin kuuluu noin 200 varsinaista jäsen¬ 
tä. On keskisuuria ja siten hyvin pieniä, 
joissa käy noin 10 henkeä. Tällainen on 
mm. Derevjankan kylässä. Mutta me ar¬ 
vostamme myös näitä, sillä Kristus on sa¬ 
nonut: ”Missä kaksi tai kolme kokoontuu 
minun nimessäni, siellä minä olen heidän 
keskellään”. Meidän pappien on tärkeää 
muistaa tämä, ei vaipua epätoivoon, vaan 
muistaa, että jos olemme uskollisia Sa¬ 
nalle ja rehellisiä Luojamme edessä, Hän 


Työt alkoivat Muurmanskissa heinäkuus¬ 
sa 2013. Urakoitsijana on Pietarilainen ra¬ 
kennusfirma. Tavoitteena on saada val¬ 
miiksi perustukset ja kellari lokakuussa. 
Rakennuslupa myönnettiin toukokuussa 
2013, mutta rakentamisen aloittamista vii¬ 
västytti viranomaisten vaatimus tehdä vi¬ 
ralliset dokumentit tontilta siirrettävistä 
pensaista ja puista. Nyt työt etenevät työ¬ 
maalla hyvää vauhtia. 

Kuva Jorma Laine 

antaa meille Pyhän Hengen ja johtaa ih¬ 
misiä kirkkoonsa. Meitä pyydetään ole¬ 
maan hyvinä rakentajina Jumalan salai¬ 
sessa työssä. 

Yhteistyö viranomaisten ja uskonto¬ 
jen välisissä suhteissa kehittyy melko 
positiivisesti Karjalan alueella. Se myös 
edistää hengellisen työn kehittämistä. 
Tämän työn hedelmiä ovat hengellisen 
musiikin konsertit luterilaisessa kirkos¬ 
samme. Niihin tulevat eri uskontokun¬ 
tien edustajat ja myös sellaiset, joilla ei 
ole läheistä yhteyttä kirkon työhön. Li¬ 
säksi jotkut seurakunnat, erityisesti Kon¬ 
tupohjan seurakunta, toteuttaa sosiaalisia 
hankkeita viranomaisten tuella. 

Jokaisen organisaation on tietenkin 
suunniteltava tulevaisuutta. Lääninro- 
vastina voin sanoa, että pääpaino työs¬ 
sämme on, että voisimme muodostaa 
perheen. Sillä perhe, joka on luotu kris¬ 
tinuskon perustalle, on kuin pieni kirk¬ 
ko. Meidän on myös tarpeellista tehdä 
työmme mahdollisimman tiiviissä ja hy¬ 
vässä yhteistyössä. Tässä asiassa emme 
ole ottaneet vielä suuria askeleita, mutta 
olemme ottaneet pieniä, tärkeitä askeleita 
eteenpäin. 

Tänä vuonna olemme päättäneet juh¬ 
lia Reformaation päivää Petroskoissa 
yhdessä kaikkien Karjalan seurakunnin 
varten. Miten siinä onnistumme, riippuu 
meistä itsestämme. Uskomme, että Juma¬ 
lan avulla kaikki on mahdollista. 

Muistakaamme Vapahtajamme sa¬ 
nat: ”Te ette valinneet minua, vaan minä 
valitsin teidät”. Meidät on palkittu suu¬ 
rella kunnialla olla Jumalan edessä, ol¬ 
kaamme uskollisia hänelle viimeiseen 
sydämenlyöntiin. 

Aleksei Kronholm Karjalan rovasti¬ 
kunnan lääninrovasti 

Petroskoin Pyhän Hengen seurakun¬ 
nan kirkkoherra 

Käännös Tuulikki Vilhunen 

Aunuksen kirkko. 
Kuva Esko Ojala 


Seurakunnassa on tapahtunut suku¬ 
polvenvaihdos. Nuoria perheitä on tullut 
mukaan jumalanpalveluksiin ja vastuun¬ 
kantajiksi. Matkalaiset voivat nähdä Au¬ 
nuksen kirkossa nuoria miehiä ja perhei¬ 
tä. - Erityisen puhuttelevaa oli kun, kun 
jumalanpalveluksen lopussa joku lapsi¬ 
perhe tuli alttarin ääreen pyytämään siu¬ 
nausta, kirjoittaa rovasti Jorma Marjo- 
korpi Aunuksen matkalta. Seurakunta¬ 
laiset ovat myös valmiita uhraamaan ja 
kolehdeilla kerätyt varat ovat kasvaneet, 
mutta seurakunta tarvitsee edelleen ystä- 
väseurakuntien ja ystävien tukea. 

On sanottu, että kun olet kerran käy¬ 
nyt Venäjän Karjalassa, niin haluat sinne 
aina uudestaan. Tämän todistajia on eri 
puolilla Suomea paljon. Karjalan alueel¬ 
la on kuitenkin myös surumielinen, mil¬ 
tei apaattinen puolensa. Ylä-Aunus on 
yksi Venäjän lukemattomista 'perspektii¬ 
vittömistä' - tulevaisuutta vailla olevista 
- kylistä. Työtä ei ole tarjolla. Tiettäväs¬ 
ti ainoat työpaikat tarjoaa koulu kahdelle 
opettajalle vielä ensi talvena, sekä kaup¬ 
pa. Isommat oppilaat kuljetetaan kouluun 
toiseen kylään. Jäljellejäävät vanhukset, 
joiden luokse lapset ja lastenlapset kesäl¬ 
lä tulevat. 

Viimeinen soitto 

12.5.2013 Aunuksen pyhäkoulussa 
vietettiin juhlaa ” Viimeinen soitto”. Ni¬ 
mi tarkoittaa opiskeluvuoden päättymistä 
ja loman alkamista. Tuona päivänä muis¬ 


telemme kulunutta vuotta ja juhlimme 
päättäviä ryhmiä. Tänä vuonna niitä oli 
kolme. Pyhäkoulun jälkeen nuorilla on 
mahdollisuus opiskella Raamattua nuor¬ 
ten ryhmässä ja rippikoulussa. 

Tämä vuosi on juhlavuosi, sillä en¬ 
simmäistä kertaa tätä juhlaa vietettiin 
2003, jolloin pyhäkoulun päätti 11 nuor¬ 
ta. Tänään he ovat jo aikuisia, ehkä muu¬ 
alle muuttaneita ja monilla heistä on jo 
omia lapsia. - Olemme iloisia, kun he 
joskus tulevat kirkkoon. No, he tietävät, 
keneltä etsivät viisautta ja turvaa, kun 
elämässä on vaikeaa, toteaa pyhäkoulun 
opettaja Anna Smirnova. 

Pyhäkoulun juhlassa oli myös 50-vuo- 
tispäiväänsä viettänyt Ljuba, joka me¬ 
netti näkönsä sydänleikkauksen yhtey¬ 
dessä. Nyt hän kertoo: ” Minä olin sokea, 
mutta nyt näen - näen Jumalan”. Hän sai 
lahjoja, kukkia ja kirkkoherramme siuna- 
si hänet. Ljuba piti kauniin puheen opet¬ 
tajille. Nyt hän käy rippikoulua ja aikoo 
liittyä seurakuntaan. Ljuba teki tyttärensä 
Sashan kanssa juhlaan ilmapalloja. Juh¬ 
lan lopuksi jokainen sai kirjoittaa niihin 
jotakin Jumalasta. Nämä ilmapallot pääs¬ 
tettiin taivaalle - ehkä joku sillä taval¬ 
la voi saada hyvän uutisen Jeesuksesta 
Kristuksesta. 

Rukoilkaa meidän lasten, opettajien 
ja seurakuntamme puolesta. Kiitos teil¬ 
le kaikille ystäville, jotka aina vahvis¬ 
tatte meitä rukouksin, kirjoittaa Anna 
Smirnova. 


Tänä vuonna pyhäkou¬ 
lunsa päätti kaksi poi¬ 
kaa: Vasili Misenko, jo¬ 
ka on ollut pyhäkou¬ 
lussa vuodesta 2001 
saakka ja Matvei Goro 
vuodesta 2003. Vasili 
ja Matvei olivat erittäin 
aktiivisia lapsia - osal¬ 
listuivat juhliin, retkiin 
ja näytelmiin. Kuva: 
Mirja Petrelius 


Tuulikki Vilhunen 




Evankelisluterilainen seura¬ 
kunta perustettiin Aunuksen 
piiriin vuonna 1858. Kirkko¬ 
rakennusta siellä ei kuiten¬ 
kaan ollut ja vallankumouk¬ 
sen myötä luterilainen yhteisö 
hajosi. Neuvostoliiton hajoa¬ 
misen jälkeen Aunus oli kui¬ 
tenkin ensimmäisten joukossa 
kun seurakuntia perustettiin. 
Aunuksen seurakunta rekiste¬ 
röitiin jo vuonna 1993, ja sinne 
alettiin rakentaa kivikirkkoa 
vuonna 1996 suomalaisten ke¬ 
räämillä varoilla. Kirkko vi¬ 
hittiin 1999. 


1 unuksen kirkkoherra Igor 
Pokormjaho on voimakas 
m saarnamies. Hän on myös 

muusikko, joka on perustanut 
gospelyhtyeen ”Via Olonets”, Aunuk¬ 
sen kautta”. Yhtyeestä on tullut Inkerin 
kirkon sisällä tunnettu musiikkiryhmä, 
joka kiertää esiintymässä monissa tilai¬ 
suuksissa ja on Inkerin kirkon nuorten 
gospeltapahtuman kantavia voimia. Igor- 
pappi itse on monen laulun tekijä. 

TV-ohjelma 
Kristinuskon 
kaikille Karjalassa 


K arjalan Televisio lähettää oh¬ 
jelmaa Kristinuskon ABC Ve¬ 
näjä 1 -kanavalla. Sitä kaut¬ 
ta se tavoittaa näin kaikki Karjalan tasa¬ 
vallan asukkaat, joita on 637 000. Joka 
kuukausi tehdään Sanansaattajat ry:n tu¬ 
ella kaksi ohjelmaa, joissa kerrotaan lu¬ 
terilaisen uskon olemuksesta ja hengelli¬ 
sestä aarteista. Ohjelmat tehdään studios¬ 
sa suomen kielellä, mutta ne tekstitetään 
myös venäjäksi. Kristinuskon ABC -oh¬ 
jelmia on lähetetty jo lähes 150 kertaa. 

Ensimmäisestä askelesta 
nykyiseen päivään 

Kristinuskon ABC sai alkunsa jo 
1990-luvulla. Kontupohjan entinen kirk¬ 
koherra, pastori Oiva Hujanen teki pit¬ 
kään ohjelmaa sen ensimmäisenä juon¬ 
tajana. Hänen jälkeensä ohjelman teke¬ 
misessä mukana ovat olleet pastori Ju¬ 


ha Kajava Pitkärannasta ja pastori Jor¬ 
ma Säde ja diakoni Juhani Nevalainen 
Suomesta. 

Välillä ohjelma lopetettiin, mutta on¬ 
neksi ei lopullisesti. Sen ansiosta, että 
Venäjän valtio tukee Karjalassa suomen, 
karjalan ja vepsän kielien kehittämistä, 
Karjalan televisioon saatiin erikoisaika 
näiden kielien lähetyksille. 

Torstaisin kello 9.00 lähetetään ohjel¬ 
ma Omin Silmin, jonka puitteissa Inkerin 
kirkolla on mahdollisuus antaa katseli¬ 
joille myös hengellistä ruokaa. Kristinus¬ 
ko ABC -ohjelman pituus on 12 minuut¬ 
tia, ja se lähetetään tavallisesti torstaisin 
aamulla kaksi kertaa kuukaudessa. 

Osa ohjelmista on omistettu Inkerin 
kirkon juhlapyhille. Esillä ovat kysymyk¬ 
set uskon vaikutuksesta ihmisen elämään. 
Joka lähetyksen aikana on mahdollisuus 
käsitellä pyhiä kirjoituksia sekä kertoa 
muutamia tapauksia Jeesuksen elämästä. 


ABC 


Teksti ja kuva Oksana Dyba 

Helmikuussa 2011 Kristinuskon ABC 
-ohjelman juontajaksi saatiin pastori 
Pentti Smeds. Hän on tehnyt jo suuren 
työn Inkerin Kirkossa, mikä auttaa lähes¬ 
tyttäessä Karjalan katselijoita. 

Kun katsomme taaksepäin tämän oh¬ 
jelman vaiheita, huomaamme miten Ju¬ 
mala johdattaa. Juontaja-pastori Pent¬ 
ti Smeds ja toimittaja Inna Bogdanova 
kertovat omasta kokemuksestaan ohjel¬ 
man teossa: 

Inna Bogdanova, 
projektin toimittaja 

”01en ollut mukana Kristinuskon ABC 
-ohjelmissa vuodesta 1999. Niitä veti al¬ 
kuun Petroskoissa pastori Oiva Hujanen. 
Oivan palattua Suomeen ohjelmat jäivät 
ilman isäntää muutamaksi vuodeksi. 

Kansalliskielinen toimitus on ollut ai¬ 
na kiinnostunut myös hengellisistä ohjel- 

mistä, sillä se haluaa, että mahdollisim¬ 
man moni löytäisi itselleen katsottavaa. 
Tutustuin pastori Pentti Smedsiin ollessa¬ 
ni rippileirillä Keitossa 1990-luvun puo¬ 
livälissä. Muistelen, että jo silloin tykkä¬ 
sin kovasti hänen pitämistään tunneista. 
Pentti osasi kertoa meille 14-15-ikäisille 
nuorille Jumalasta ja Raamattua koske¬ 
vista asioista hyvin yksinkertaisesti käyt¬ 
täen esimerkkejä tavallisesta elämästä. 

Pastori Pentti Smedsin tekemissä oh¬ 
jelmissa käsitellään laajasti kristillisiä 
teemoja. Se on hyvin tärkeää monikult¬ 
tuurisessa yhteiskunnassamme, sillä sup¬ 
peasti luterilasta perinnettä koskevat tee¬ 
mat voisivat herättää negatiivisia tunteita 
muiden kirkkokuntien edustijissa. 

Tällä hetkellä Karjalan TV:ssä ei ole 
muita kristillisiä ohjelmia. Haluamme 
jatkaa yhteistyötä Pentin kanssa, toivotta¬ 
vasti hän jaksaa ja Jumala antaa hänelle 
intoa ja voimia!” 

Pastori Pentti Smeds, 
projektin juontaja 

”En koskaan itse suunnitellut tekevä¬ 
ni kristillistä työtä Venäjällä ja Inkerin 
kirkossa. Sain nuorena Jumalalta kut¬ 
sun palvella omaa kirkkoani Suomessa. 
Kaikki muuttui kuitenkin yli kaksikym¬ 
mentä vuotta sitten. Suomen televisio lä¬ 
hetti ohjelmia inkeriläisistä. Eräässä oh¬ 
jelmassa Aarre Kuukauppia haastatel¬ 
tiin Keiton hautausmaalla. Aarre kertoi 
uskovien käyneen siellä rukoilemassa ja 


kuuntelemassa sunnuntaisin raamatullisia 
tekstejä. Haastattelija kysyi, eivätkö he 
pelänneet miliisiä. Aarre vastasi yhdellä 
jakeella Raamatusta. ”Emme pelänneet, 
koska... täydellinen rakkaus karkottaa 
kaiken pelon”. 

Tuo pieni sana muutti kaiken. Per¬ 
heemme surussa me koimme, että tuo 
Raamatun lupaus pyyhki pelon myös 
meidän sisimmästämme. Vaimoni oli 
vakavasti sairas, mutta kuoleman pelko 
pyyhittiin hänen sydämestään pois. Siksi 
jäätyäni leskeksi halusin kerran elämäs¬ 
säni päästä Keittoon ja kiittää, että inkeri¬ 
läiset vielä luottivat Raamattuun ja elivät 
sen lupauksia todeksi. 

Syksyllä 1989 sain olla ensimmäistä 
kertaa jumalanpalveluksessa tuolla hauta¬ 
usmaalla -ja jopa saarnaajana. Siellä ta- 
pasin myös tulevan vaimoni, jonka piispa 
Leino Hassinen pian kutsui Inkerin kir¬ 
kon lapsi-ja nuorisotyön johtajaksi. 

Useiden vuosien ajan vietin kaikki va- 
paa-aikani Inkerin kirkon lasten- ja nuor¬ 
ten leireillä ja toimin koulutuskeskukses¬ 
sa opettajana. Toimin myös nuoriso-osas¬ 
ton toimikunnan puheenjohtajana. Yh¬ 
dessä vaimoni kanssa valmistimme In¬ 
kerin kirkolle mm. lasten ja nuorten lau¬ 
lukirjat, joita käytetään edelleen kaikissa 
seurakunnissa. 

Monet kysyvät, mistä olen saanut tä¬ 
hän palvelutyöhön voimia ja intoa. On 
pakko sanoa, että suurin motiivini tähän 
työhön on ollut se, että olen saanut oppia 
inkeriläisiltä uskovilta äärettömän paljon. 


Inkerin seurakunnissani viettämäni aika 
on ollut minulle Jumalan korkeakoulua. 
Yliopistossa opin teologiaa, inkeriläisten 
uskovien parissa opin hengellisen elämän 
periaatteita. Yliopistoissa olin menettä- 
mäisilläni luottamuksen Raamattuun, In¬ 
kerissä olen oppinut yhä lujemmin ank¬ 
kuroimaan uskoni Jumalan sanaan. 

Nuorena pappina Jumala lupasi, että 
jos luotan hänen sanaansa, hän avaa etee¬ 
ni ovia, joita kukaan ei voi sulkea (Ilm. 
3:8). Olen monta kertaa kokenut tuon lu¬ 
pauksen toteutuvan. Kun helmikuussa 
2011 olin Petroskoissa, esitti Inna Bog- 
danova minulle pyynnön tulla pitämään 
televisiossa kristinuskon ABC-ohjelmia. 
En ollut uskoa korviani ja kysyin: Mis¬ 
tä saan puhua? Inna vastasi: ”Mistä vain 
haluat”. Muistin, miten vielä 1990-luvun 
alussa oli vaikeaa tuoda avoimesti Raa¬ 
mattuja maahan. Ja nyt minulle avattiin 
ovi julistaa valtion televisiossa koko Kar¬ 
jalalle evankeliumia - vieläpä venäjäksi 
tekstitettynä. Tiesin, että tämän oven Ju¬ 
mala oli avannut. Olemme äänittäneet lä¬ 
hes 50 ohjelmaa ja suomalaisen osaston 
johtaja toivoi, että voisin jatkaa ainakin 
tämän vuoden loppuun. 

Silloin tällöin saan pieniä palautteita 
ohjelmien katselijoilta. Mutta joka kerta 
ajaessani Petroskoihin saan tavata ystä¬ 
viä Karjalassa ja saamme kiittää Jumalaa 
hänen uskollisuudestaan. Joka kerta ko¬ 
tiin ajaessani koen, että jälleen pieni pa¬ 
la sydäntä jäi ystävien luo. On helppoa 
palata.” 



■ A j •• •• •• 

Alamaa 


Maaliskuussa tulipalon tuhoja katsellessa Ruskealan kir¬ 
kon tulevaisuus näytti lohduttomalta. Tulipalossa tuhoutuivat 
kirkkosali ja osittain majoitustilat, kahvila ja pyhäkoulutilat. 
Paikalliset ihmiset eivät laskeneet kuitenkin käsiänsä. He ovat 
tehneet ahkerasti töitä, ja he ovat ymmärtäneet, että elämän 
täytyy jatkua. 

Diakoni Kari Mäkisalo kertoo: ”Tällä hetkellä tilanne on 
se, että kivijalkaan on kunnostettu huoneet, joissa on lähes 50 
vuodepaikkaa käytössä majoittujille. Myös keittiö toimii, ja 
matkailijat saavat ruokaa. Väliaikainen kirkkotila toimii enti¬ 
sen sakastin alla”. 

Inkerin kirkon puitteissa on tehty suunnitelmia siitä, miten ja 
millainen kirkkosali paikalle rakennetaan. Inkerin Kirkon ark¬ 
kitehti Jorma Laine hoitaa Ruskealan kirkon kunnostusprojek- 
tia ja syyskuussa sovittiin tarkemmin projektin toteuttamisesta. 

Ruskealan seurakunta on pieni, parisenkymmentä jäsentä. 
Keväällä kuitenkin pidettiin rippikoulua ja konfirmoitiin kuusi 
ihmistä. Myös raamatunopetusta on uudistettu. Se herättää toi¬ 
veita tulevasta. 

Kirkon aika 



Suomi-konferena 


Inkerin kirkkoa vuosikymmenien 
ajan tukeneen Amerikan evanke¬ 
lisluterilaisen kirkon Suomi-kon¬ 
ferenssi (Suomi Special Interest 
Conference) piti viimeisen vuo¬ 
sikokouksen 23. kesäkuuta Glo¬ 
ria Dein luterilaisessa kirkossa, 
Hancockissa Yhdysvalloissa. Ko¬ 
kouksessa päätettiin Suomi-konfe¬ 
renssin toiminnan lopettamisesta 
yksimielisesti. Viimeiseen vuo¬ 
sikokoukseen osallistui yhteensä 
neljäkymmentä valtuutettua. 


2013 


Suomi-konfe¬ 
renssin vuo¬ 
sikokouksen 
puheenjohta¬ 
jana toimi Jane 
Lepistö. 


A merikan Suomi-konferens¬ 
si liittyy kiinteästi Ameri¬ 
kan suomalaisten histori¬ 
aan. Pohjois-Amerikkaan 

arvioidaan muuttaneen en¬ 
nen toista maailmansotaa noin 370 000 
suomalaista. Erityisen suuri muuttoaal¬ 
to 1860 ja 1920 välisenä aikana suun¬ 
tautui Pohjois-Amerikan Suurten järvi¬ 
en alueelle. Calumetissa, Michiganissä 
Amerikan suomalaiset perustivat vuonna 
1890 oman suomalaisen kirkon, Suomi 
Synodin. Siihen kuului enimmillään yli 
150 suomalaista seurakuntaa eri puolilla 
Yhdysvaloja. Suomi Synodi ja sen seu¬ 
rakunnat liittyivät yhdessä useiden lute¬ 
rilaisten kirkkojen kanssa vuonna 1962 
perustettuun Amerikan luterilaiseen kirk¬ 
koon (LCA). Suomi-konferenssi perus¬ 
tettiin tämän uuden kirkkokunnan yhte¬ 
yteen vaalimaan suomenkielistä seura¬ 
kuntatyötä ja suomalaisen kristillisyyden 
perinnettä. Myöhemmin Amerikan lute¬ 
rilaisten kirkkojen yhdistyminen jatkui 
ja vuonna 1988 perustettiin Amerikan 
evankelis-luterilainen kirkko (ELCA). 
Suomi-konferenssi jatkoi toimintaansa 
myös tämän uuden kirkon yhteydessä. 


Suomi-konferenssi 
vaali "uskon äidinkieltä" 

Suomi-konferenssin työmuotoja oli¬ 
vat muun muassa hengellisten juhlien 
järjestäminen, julkaisutoiminta, Raamat¬ 
tu-leirit, uskonnolliset radio-ohjelmat ja 
työntekijöiden lähettäminen niille alueil¬ 
le, joissa tarvittiin suomalaisia jumalan¬ 
palveluksia. Vuosikymmenten saatossa 
Suomi-konferenssin tarjoaman suomen¬ 
kielisen seurakuntatyön tarve kuitenkin 
väheni. Kun Suomi-konferenssia oli pe¬ 
rustamassa vuonna 1962 yhteensä 102 
jäsenseurakuntaa, toiminnan loppuvai¬ 
heessa seurakuntia oli jäljellä enää kym¬ 
menen, joista vain yksi seurakunta jär¬ 
jesti viikoittaisen jumalanpalveluksen 
suomen kielellä. Seurakunnat muuttuivat 
ajan myötä englanninkielisiksi ja ame¬ 
rikansuomalaiset osaksi amerikkalaista 
yhteiskuntaa. Näin ollen myös ”uskon 
äidinkieli”, jota vaalimaan Suomi-kon¬ 
ferenssi aikoinaan perustettiin, muuttui 
hiljalleen suomesta englanniksi. Yhtenä 
merkittävänä tekijänä tähän muutokseen 
oli myös suomenkielisestä pappiskoulu¬ 
tuksesta luopuminen. Suomi-synodilta 


periytynyt suomenkielinen julkaisutoi¬ 
minta ja sen tukeminen jatkui vuositu¬ 
hannen vaihteeseen asti. 

Suomi-konferenssi 
avusti Inkerin kirkkoa 

1990-luvulla Suomi-konferenssi suun¬ 
tasi toimintansa uudelleen. Vuonna 1994 
sen tärkeimmäksi tavoitteeksi asetettiin 
lähetystyön tukeminen Namibiassa ja 
Venäjällä. Erityisen tärkeäksi muodos¬ 
tui yhteys Inkerin kirkkoon, muun mu¬ 
assa Laatokan-Karjalan Pitkärannan seu¬ 
rakuntaan. Tämä yhteys virkisti Suomi- 
konferenssin toimintaa huomattavasti 
ja vahvisti myös konferenssin suhteita 
Suomen kirkkoon, jonka kanssa se hoi¬ 
ti yhteyksiä Karjalaan. Varojenkeruun 
kautta Suomi-konferenssi on lahjoittanut 
lähetystyöhön vuosien varrella yhteensä 
lähes miljoona dollaria (noin noin 329 
000 000 ruplaa). 

Inkerin luterilaisen kirkon kanssa 
Suomi-konferenssilla oli sisarkirkko- 
suhde. Toimintaan kuului yhteyksien jär¬ 
jestäminen seurakuntien ja työntekijöi¬ 
den välille. Erityisesti Suomi-konferens- 

Rudy Kemppainen, Bror Träskbacka, Henry Aukee, Olavi Hepomäki, Wally Leno, Les Niemi, Tom Kangas, Ilkka Mäkelä, Matti Terho, Kimmo Kääriäinen 



si auttoi yhdysvaltalaisten ystävyysseu- 
rakuntien hankinnassa Inkerin luterilai¬ 
selle kirkolle. Taloudellista apua Suomi- 
konferenssi on jakanut yhdessä Suomen 
kirkon kanssa esimerkiksi inkeriläisten 
bussikuljetuksiin kyliltä kirkkoon. 
Suomi-konferenssi on rahoittanut 
lasten ja nuorten leirejä sekä Kei¬ 
ton koulutuskeskuksen toimintaa, 
konferenssi avusti myös Tsalnan 
papin autonhankintaa. Suomi- 
konferenssi rahoitti myös hengel¬ 
listen materiaalien käännättämistä 
venäjän kielelle. Lisäksi avustusta 
on annettu myös yksittäisten hen¬ 
kilöiden opintoihin. Konferenssin 
toimijat tekivät töitä ilman palk¬ 
kioita, jolloin lähetystyöhön saa¬ 
dut varat pystyttiin lahjoittamaan 
suoraan itse työhön. Suomi-konferens¬ 
siin kuuluneet papit ja maallikot vieraili¬ 
vat yhteensä kahdeksan kertaa Inkerissä 
ja näkivät myös käytännössä 400-vuoti- 
sen kirkon uudelleenrakentamistyön, jota 
olivat tukeneet. Suomi-konferenssin toi¬ 
mintaan kuului myös tiedottaminen In¬ 
kerin kirkon ja seurakuntalaisten elämäs¬ 
tä kumppanuus-seurakunnille ja muille 
ryhmille, joiden avulla varainkeräystä 
toteutettiin. 


50 vuoden työ lakkaa 

Suomi-konferenssin lakkauttaminen 
tuli viime vuosina ajankohtaisemmaksi, 
sillä monet konferenssin johtohenkilöistä 
ja jäsenistä ovat ajan saatossa ikääntyneet 

Inkerin 

luterilaisen kirkon 
kanssa 

Suomi-konferenssilla oli 
sisarkirkko-suhde. 


ja kuolleet, eikä työlle ole löytynyt jatka¬ 
jia. Kesäkuun lopulla pidetyssä vuosiko¬ 
kouksessa, jossa päätettiin Suomi-kon¬ 
ferenssin lakkauttamisesta, puhetta johti 
varapuheenjohtaja Jane Lepistö. Koko¬ 
uksen yksimielisellä päätöksellä Suomi- 
konferenssin jäljelle jäänyt varallisuus 
päätettiin lahjoittaa Inkerin kirkolle. Kon¬ 
ferenssin viimeisessä vuosikokouksessa 
päätettiin myös muun muassa jatkaa dia- 
koniajohtaja Aleksandra Seliverstovan 


opintojen tukemista kumppanuus-syno¬ 
din kautta, sillä Suomi-konferenssin jä¬ 
senet kokevat hänen työnsä tärkeänä eri¬ 
tyisesti Inkerin kirkon edustajana Luteri¬ 
laisen maailmanliiton tapahtumissa sekä 
kirkon diakoniatyössä. 

Vuosikokouksen teema myötäi¬ 
li Efesolaiskirjeen neljännen luvun 
kahdettatoista jaetta, jossa puhu¬ 
taan seurakunnan jäsenien varusta¬ 
misesta palvelutyöhön. Kokouksen 
päätti juhlajumalanpalvelus, johon 
osallistui yli 350 henkilöä. Suomen 
evankelis-luterilaisen kirkon kirk¬ 
koneuvos Kimmo Kääriäinen toi 
arkkipiispa Kari Mäkisen terveh¬ 
dyksen ja kiitti Suomi-konferenssia 
niin panoksestaan amerikansuoma¬ 
laisten puolesta, kuin myös Inkerin kir¬ 
kolle osoittamastaan tuesta. Juhlajuma¬ 
lanpalveluksessa kuultiin myös Pohjoisen 
suurten järvien synodin piispan, Thomas 
Skrenesin saama. Piispan hiippakunnan 
seurakunnista puolet ovat Suomi-synodin 
entisiä seurakuntia. Vuosikokous ja sen 
yhteydessä järjestetty juhlajumalanpalve¬ 
lus päättivät kauniisti konferenssin viisi- 
kymmen vuoti sen historian. 

Muistomatkoilla 



Laatokan koilliskulmassa sijaitsevan Petäjä- 
saaren muistolehdon siunaaminen 16.7.2013 oli 
eräänlainen päätepiste pitkässä prosessissa, jos¬ 
sa omaista ei ole voitu siunata oman kirkkomaan 
multiin. Asia on edelleen kipeä sekä Rantasal¬ 
mella että Nilsiässä, vaikka aikaa on kulunut 
yli 70 vuotta. Menetykset koskettivat aikoinaan 
lähes kaikkia paikkakunnan asukkaita, tavalla 
tai toisella. Siksi surutyö jatkuu yhä ja siinä kir¬ 
kon on syytä olla mukana, kirjoittaa piispa Seppo 
Häkkinen matkasta Petäjäsaareen. 

P etäjäsaaressa kaatui talvisodassa 117 miestä kahdeksas¬ 
sa tunnissa maaliskuun 6. päivänä 1940. Kaatuneista oli 
nilsiäläisiä 23 ja rantasalmelaisia 46. Rantasalmelaisten 
menetys oli suurin yhtenä päivänä yhtä paikkakuntaa koskeva tap¬ 
pio talvisodan aikana. 

Laatokan jäätä pitkin tuli 7000 neuvostosotilasta ja 34 pans¬ 
sarivaunua, lisäksi lukuisat lentokoneet ja tykistö tulittivat saar¬ 
ta. Suomalaissotilaita Petäjäsaaressa ja lähisaarissa oli noin 400. 
Avun lähettäminen oli mahdotonta ja saarelta poistuminen äärim¬ 
mäisen vaikeaa. Petäjäsaareen kaatuneet jäivät kentälle, eikä vai¬ 
najia löydetty jatkosodankaan aikana. 

Maaliskuun 6. päivän taisteluissa 1940 joukkosidontapaikka 
(JSP) sai ilmeisesti lentopommista täysosuman siten, että kallio- 
kieleke romahti haavoittuneiden päälle. Parikymmentä miestä sai 
surmansa. Nilsiäläiset ja rantasalmelaiset ovat rakentaneet Petäjä- 
saareen muistolehdon joukkosidontapaikan kohdalle ja kiinnittä¬ 
neet kallioon muistolaatat. Nyt pieni alue on ympäröity mustalla 
metalliaidalla ja sen sisälle on rakennettu irtokivistä alttari, johon 
on mahdollista jättää kynttilöitä ja laskea kukkia ja seppeleitä. Lu¬ 


van muistolehdon rakentamiseen oli myöntänyt Pitkärannan kau¬ 
punki, jonka alueella Petäjäsaari sijaitsee. 

Muistolehdon siunaaminen heinäkuisena päivänä alkoi puolil¬ 
tapäivin. Tilaisuudessa avustivat kirkkoherra Jussi Leppäniemi, 
Nilsiän ja Rantasalmen retkikuntien edustajat sekä kanttori Pek¬ 
ka Rönkkönen. Paikalla oli myös lippuvartio. Muistolehdon siu¬ 
naamisen jälkeen Nilsiän, Rantasalmen ja Pitkärannan edustajat 
laskivat seppeleet ja eversti Pentti Väänänen kertoi Petäjäsaaren 
taisteluista. 

Kaiken kaikkiaan muistolehdon siunaaminen oli koruton ja yk¬ 
sinkertainen tilaisuus, mutta samalla hyvin herkkä ja koskettava. 
Erityisesti paikalla olleille omaisille ja sukulaisille hetki oli mer¬ 
kittävä. -Tämä muistolehto on merkki rakkaudesta - rakkaudesta, 
joka on valmis uhrautumaan ja jopa antamaan henkensä toisten 
puolesta. Muistolehto on kiitollisuuden osoitus täällä taistelleita 
kohtaan. Samalla se velvoittaa meitä toimimaan heidän esimerk¬ 
kinsä tavoin. ”Minun käskyni on tämä: rakastakaa toisianne, niin 
kuin minä olen rakastanut teitä.” (Joh. 15:12). 

- Petäjäsaaren taistelijoita kantoi toivottomuudenkin keskellä 
usko Jumalaan, muuta turvaa kun ei enää ollut. Se on meille vah¬ 
va viesti turvautua ja luottaa Kaikkivaltiaaseen Jumalaan. Hänen 
varaansa me saamme jättää niin oman kuin kansamme elämän ja 
tulevaisuuden. 

Piispa Häkkisen seurue ja matkalaiset tutustuivat myös Inke¬ 
rin kirkon Pitkärannan seurakuntaan sekä Ruskealan palaneen 
kirkon tilanteeseen. - Tosin tutustuminen jäi pinnalliseksi, mut¬ 
ta toisaalta antoi kuvan siitä, millaisen kokemuksen tavalliset ko- 
tiseutumatkailijat saavat Inkerin kirkosta, totesi piispa Häkkinen 
matkastaan. 

Piispa Seppo Häkkisen raportista ja 
siunauspuheesta Petäjäsaaressa 








Teksti Pauli Alajoki 


Tarina kertoo maanviljelijä Urpo Alajoen 
viimeisistä vaiheista. Hän oli syntynyt 1901 
Kiikoisissa ja koki maallisen matkansa pään 
helmikuussa 1940 Talvisodan loppuvaihees¬ 
sa. Suremaan Mouhijärvelle jäivät Elli-mum- 
mu neljän alaikäisen lapsen kanssa, joukossa 
kirjoittajan isä. 


vAxO' jqLvLomtv 

viimeinen viikko 

21 - 28 . 02.1940 


aatani haavoittui Honkaniemen 
läpimurtotaisteluissa, eikä vas¬ 
tapuolen ylivoiman vuoksi mo¬ 
raalista lausetta ”Kaveria ei jätetä” voitu 
kaikin osin noudattaa. Koska Talvisodan 
päätyttyä Urpoa ei viimeisessäkään van- 
kienvaihtoryhmässä saapunut, uskottiin 
hänen menehtyneen 21.02.1940 ja ruu¬ 
miin maatuneen Honkaniemen metsiin. 
Kuolinpäiväksi merkittiin tuo päivä, joka 
tuli myös hautakiveen. 

Vuonna 2002 luimme yllättäen ”Ruki- 
ver!” -Suomalaiset sotavangit Neuvosto¬ 
liitossa -kirjasta (Teuvo Alava-Dmitri 
Frolov-Reijo Nikkilä), että taatan kuo- 
linajaksi oli merkitty 28.02.1940 ja kuo¬ 
linpaikaksi venäläisten evakuointisairaala 
nro 1170, joka sijaitsi Aleksanteri Nevs¬ 
kin luostarin alueella Pietarissa. Taatani 
maalliset jäännökset saattoivat olla siis 
aivan Pietarin keskustassa tai sen lähiym¬ 
päristössä. Luostaria ympäröivistä raken¬ 
nuksista jokin oli todennäköisesti toimi¬ 
nut evakuointisairaalana, missä Urpo- 
taata menehtyi keuhkokuumeeseen. 

Urpon lapset omaa Rauno-isääni lu¬ 
kuunottamatta ovat vielä elossa, joten 
päätimme vihdoin tehdä matkan Karja¬ 
laan 17-19.06.2013 nimellä ”Urpo Ala- 
joen viimeinen viikko”. Seurueemme 
oli 26-vuotiaasta 91-vuotiaaseen hyvä¬ 
kuntoiseen Kuusjärven Pekkaan, joka oli 
myös ainoa matkaan lähtenyt sotiemme 
veteraani. 

Honkaniemen Pysäkin taistelua valotti 
taatansa viime vaiheita kulkemaan lähte¬ 
nyt majuri Tapio Alajoki. Suomen Pie¬ 


tarin pääkonsulaatista ja Inkerin kirkos¬ 
ta saimme apua Pietariin tutustumisessa. 
Näistä molemmista löytyi henkilöt, jotka 
vapaa-aikanaan harrastavat historian tut¬ 
kimista, nim. konsuli Kristiina Häikiö ja 
pastori Aleksei Uimonen. Mikä onni, et¬ 
tä kaksi näin pyyteetöntä ja miellyttävää 
henkilöä oli apunani. Jo matkaan lähties¬ 
sä tiesimme, että Urpon mahdollinen hau¬ 
tapaikka on vain arvailujen varassa. Kris¬ 
tiina Häikiöltä saimme tietää, ettei luosta¬ 
rin hautausmaalla ole muistokiveä sodan 
uhreille. 

Toivoimme kuitenkin löytävämme pai¬ 
kan, jossa voisimme järjestää muistoti¬ 
laisuuden ja tehdä viimeisen palveluksen 
Urpo Alajoelle. Pastori Aleksei Uimo¬ 
nen kertoi Pietarin luoteisosassa olevas¬ 
ta Levashovon muistohautausmaasta, mi¬ 
kä sopi mitä parhaiten muistotilaisuuden 
viettämiseen. Tämä joukkotuhohauta tuli 
yleiseen tietoisuuteen vasta 1990-luvulla 
ja siellä on myös suomalaisille uhreille 
oma muistomerkki. Koska suomalaisten 
muistomerkki on ”muistometsän” peräl¬ 
lä, saimme kuulla myös muiden maiden 
muistomerkeistä ja historiasta. 

Muistotilaisuutemme alkoi Veteraa¬ 
nien Iltahuuto” -kuorolaululla, jonka jäl¬ 
keen Tapio puhui meidän omaisten puo¬ 
lesta. Olimme tuoneet mukanamme Ala- 
joen tilan kotikuusen havuista tehdyn sep¬ 
peleen, jonka laski Urpon lapsista vanhin 
eli Sirkka yhdessä kanssani muistomer¬ 
kille. Hartausosuuden piti pastori Aleksei 
Uimonen. Jos joukossamme oli vielä jo¬ 
ku, jonka silmäkulmat olivat kuivat sep¬ 
peleen laskun jälkeen, niin viimeistään ne 


kostuivat Aleksein liikuttavan puheen ai¬ 
kana, joka mm. käsitteli aiheeseen sopien 
ihmisen julmuutta toista ihmistä kohtaan. 
Tilaisuutemme päättyi inkeriläiseen hen¬ 
gelliseen lauluun ” OmaT MaaT ”. 

Haluan antaa vinkin ja vedota kaikkiin 
matkanjärjestäjiin tai itsenäisiin matka- 
seurueihin: toimikaa nyt, kun teillä on 
mahdollisuus tarjota asiakkaillenne jotain 
normaalista Karjalan kierroksesta poik¬ 
keavaa. Älkää unohtako Inkerin kirkkoa, 
jota kautta saatte tarvittavaa tietoa. Par¬ 
haiten voitte myös olla tukemassa kirkon 
toimintaa esimerkiksi juuri ruokailemalla 
edullisesti heidän kodikkaissa tiloissaan 
joko Haapakankaalla, jossa mahdolli¬ 
suus myös yöpymiseen tai Pyhän Marian 
kirkolla sen viehättävässä holvikellaris- 
sa. (Palveluja tarjolla myös Ruskealassa, 
Keitossa, Terijoella ja Hatsinassa). 

Haluan päättää tämän tarinani seuraa- 
vin sanoin: 

” Koska Sinä rakas taatani, johon mi¬ 
nulla ei koskaan ollut tilaisuutta tutus¬ 
tua, et saapunut sodasta milloinkaan ko¬ 
tiin, niin me; lapset, lastenlapset, lasten- 
lastenlapset, päätimme tulla niin lähelle 
maallista tomumajaasi kuin se oli mah¬ 
dollista. Toki tiedämme, että sinut siu¬ 
nattiin Taivaan lepoon jo kesällä 1940 ja 
olet seurannut meitä sieltä Taivaanisän 
huomasta siitä lähtien ja lienetkö vai¬ 
kuttanut myös, että matkamme oli hyvi¬ 
en voimien saattelema. Kiitos myös, että 
olit puolustamassa vapauttamme, vaikka 
maksoitkin siitä kovan hinnan jättäen 
jälkeesi joukon meitä surevia omaisia”. 

Tuulahdus Baikalilta 

Inkerin kirkon keskustoimisto sai viime syksynä tuulahduksen 
Baikalilta kun Tujana Petuskeeva (32 v.) kutsuttiin Inkerin kir¬ 
kon juristiksi. Tujanan oli tarkoitus aloittaa teologiset opinnot 
Etelä-Koreassa, mutta lomamatka kesällä 2012 Pietariin muutti 
suunnitelmat. 


M inua houkuteltiin 
Pietariin töihin, jos¬ 
ta en ollut alkuun ol¬ 
lenkaan innostunut. Olihan minulla työ 
ja jatkosuunnitelmia elämässä. Kuiten¬ 
kin, kun palasin Ulan-Udeen lomaltani, 
mieleni muuttui. Olin oikeastaan tehnyt 
jo kaiken sen mitä tarvittiin. Muutin Pie¬ 
tariin aluksi Eläkerahaston juristiksi. Tu¬ 
tustuin Inkerin kirkon työntekijöihin ja 
piispa Aarre Kuukauppiin, joka kertoi, 
että juristin paikka olisi vapaana. 

Tällä hetkellä Tujana hoitaa Inkerin 
kirkon juridisia asioita. Nyt on menos¬ 
sa entisten kirkko- ym. omaisuuden ta¬ 
kaisinsaanti valtiolta ja Tujana hoitaa 
yhdessä Inkerin kirkon pastorin Alek¬ 
sandr Kudrjavtsevin kanssa asiapape¬ 
reita kuntoon. Toiseksi hän hoitaa vielä 
muutamia Inkerin kirkolle luovutettujen 


työmuotojen siirtoa rakennuksineen. Nii¬ 
hin kuuluvat esim. Kikkerin vanhainkoti 
entisellä Inkerinmaalla. Ja kolmanneksi 
työnkuvaan kuuluu uusien seurakuntien 
rekisteröiminen. Inkerin kirkko sai tuiki 
tarpeellisen avun kaukaa idästä. 

Suomalaisiin Tujana tutustui jo Ulan 
Udessa Kylväjän lähetin Arja Halttusen 
kautta, joka oli tullut sinne Inkerin kirkon 
työhön. - Autoin häntä asunnon rekiste¬ 
röinnissä ja sitten rahaston perustamises¬ 
sa käsityöläisten auttamiseksi. Burjatias- 
sa on paljon villaa ja lampaita, ja pieni¬ 
tuloiset ihmiset voivat löytää rahaston 
kautta itselleen lisätuloja. 

Tujanan perhe oli buddisteja. Hänen 
äitinsä alkoi käydä korealaisen lähetyk¬ 
sen perustamassa seurakunnassa 13 v. sit¬ 
ten, Tujana tuli perässä liv. sitten. Kun 
hän valmistui juristiksi, hän aloitti työn 


Ulan Uden Raamattukoulun juristina ja 
opettajana sekä hoiti kristillisten yhteisö¬ 
jen lakiasioita. 

Burjatian pääkaupunki Ulan-Ude on 
Venäjän buddhalaisuuden keskus. Bur- 
jaatit ovat buddhalais-shamanisteja, joi¬ 
den uskonnollinen kertomusperinne si¬ 
sältää monenlaisia tekijöitä. Kristillinen 
usko on buddisteille ja shamanisteil¬ 
le suuri elämän muutos. Usein ihmiset 
pyytävät ja odottavat apua shamaaneilta, 
mutta loppujen lopuksi pyydettyä apua ei 
tule ja ongelmat vain syvenevät. 

- Sielunvaellus on myös vaikea asia. 
Se synnyttää pelkoa siitä mihin ihminen 
menee kuoltuaan, ja se askarruttaa ihmis¬ 
ten mieliä. Tuo pelko toisaalta on saanut 
aikaan sen, että meillä ei ole paljon köy¬ 
hyyttä keskellämme, sillä paremman elä¬ 
män saamiseksi toisessa elämässä burjaa- 
tit tekevät hyviä tekoja ja auttavat puut¬ 
teessa olevia. Rauhaa se ei ole kuiten¬ 
kaan koskaan antanut. 

- Minullakin oli huono olo ja ongel¬ 
mia elämässäni. Kun tulin kristilliseen 
seurakuntaan, rauha tuli sydämeeni, on¬ 
gelmat eivät enää painaneet ja elämä tun¬ 
tui aivan erilaiselta. 

- Kristinuskossa meillä on Isä, Juma¬ 
la, joka on lähettänyt oman Poikansa, ja 
Pyhä Henki, joka auttaa meitä kaikkia 
täällä maailmassa. Minulle oli aluksi 
vaikea sanoa Jeesuksen nimeä, kun tu¬ 
lin kirkkoon. Ymmärsin, että on Juma¬ 
la, mutta että on Jeesus Kristus, siitä oli 
vaikea puhua. Mutta Jeesus Kristus on 
kuollut ristillä syntiemme tähden, hän 
antaa anteeksi ja puhdistaa meidät. Siitä 
tulee se rakkaus, se, että Jumala rakastaa 
meitä, ja me rakastamme Jumalaa. 

- Vuosiin isäni ei hyväksynyt kris¬ 
tinuskoa. Hän sanoi, että voitte muuttaa 
muualle asumaan. Nyt ymmärrän, että se 
oli pahan vaikutusta, ei sitä että isä olisi 
paha. Molemmat vanhemmat ovat myös 
muuttaneet Pietariin ja nyt isäkin lukee 
Raamattua ja haluaa olla mukana kirkon 
työssä. 

Pietarin alueella ja Keitossa on 
kymmeniä burjaatteja, jotka ovat 
liittyneet Inkerin kirkon jäsenik¬ 
si. Heillä on useita omia kotisolu- 
ja, joihin he kokoontuvat viikottain. 

Teksti ja kuva Tuulikki Vilhunen 

Inkeriläiset 

- Kuka kukin on? 

Noin 2000 henkilön elämästä kertova 400-sivuinen suurteos Inkeri¬ 
läiset - Kuka kukin on? julkistettiin 22.5.13 Inkerin kulttuuriseurassa 
Helsingissä. 

Kirjan päätoimittaja, Inkerin kulttuuriseuran puheenjohtaja, valt.tri 
Helena Miettinen kertoi, että henkilöiden ja heidän tietojensa etsimi¬ 
sessä käytettiin kaikki mahdolliset keinot. Kynnys pidettiin matalalla, 
niin että kirjaan pääsi muutkin kuin varsinaisesti tunnetuiksi tulleet inkeriläiset. Kirjaa 
tehtiin myös sukututkijoita ja muita inkeriläisistä kiinnostuneita silmällä pitäen. 

Suomesta Inkerinmaalle työhön tulleet eivät ole kirjassa lukuunottamatta rovasti Jal¬ 
mari Laurikkalaa, joka teki suurimman osan elämäntyötään inkeriläisten parissa. Tieto¬ 
ja on kerätty myös muualla maailmalla asuvista inkeriläistä. 

Mitään tähän verrattavaa ei ole tähän mennessä ilmestynyt, 
ja nyt tiedot on saatu eri lähteistä samojen kansien väliin, tote¬ 
si Pekka Wikberg, yksi kirjan tekijöistä. 

Inkerin tuntija ja tutkija Aleksei Krjukov puolestaan totesi, 
että kirja osoittaa, millä tasolla tietämys inkeriläisistä on tällä 
hetkellä. Kirjan aihepiiri kiinnostaa kovasti tällä hetkellä myös 
Venäjällä. 

Kirjassa on aakkosellinen henkilöhakemisto, mutta 
siinä on myös artikkeleita. Yksi niistä on tänä vuonna 
150-vuotta täyttävästä Kolppanan seminaarista. Mu¬ 
kana on luettelo sen oppilaista sen toiminnan aikana 
1863-1917. 

Helena Miettisen lisäksi kirjan tekijöitä ovat 
Pekka Wikberg, Aleksei Krjukov ja Juho Mul¬ 
lonen. Projekti sai alkunsa jo kymmenen vuotta 
sitten, mutta viimeiset kaksi vuotta ovat olleet 
varsinaisesti kirjan toimitustyötä. 

Kirjaa voi tilata sähköpostitse: koivujatahti@inke- 
ri.com. 


Tilaa Inkerin kirkko -lehti! 

n Kristinusko Venäjän 

““ "" ‘kirjallisuudessa 


Dostojevskin reliefi Raskolnikovin talon 
kulmassa. Kuva: Tuulikki Vilhunen 


ja kutsumusta, sillä kristityn ei tule vain tietää Totuutta, vaan 
olla myös Kristuksen kuvana maailmalle. Erityisen paikan Dos¬ 
tojevski omistaa katumukselle. Samalla hänen asenteensa on 
vilpittömän ilon läpitunkemaa. Hän panee Zosima-vanhuksen 
suuhun sanat: ”Rakastakaa koko Jumalan luomakuntaa, niin ko¬ 
konaisuutta kuin jokaista hiekanjyvääkin. Rakastakaa jokaista 
pientä lehteä, jokaista Jumalan sädettä. Rakastakaa eläimiä, ra¬ 
kastakaa kasveja, rakastakaa jokaista olevaista. Kun rakastat jo¬ 
kaista olevaista, niin käsität Jumalan salaisuuden olevaisissa...” 

Minulle itselleni yksi tämän romaanin mielenkiintoisimmista 
kohdista on Ivan Karamazovin kertoma ”legenda suuresta in¬ 
kvisiittorista”. Dostojevski kuvaa 1400-luvun Sevillaa Espan¬ 
jassa. Kaikkialla on kirkkoja ja kristittyjä on paljon. Pyhä inkvi¬ 
sitio taistelee uskon puhtauden puolesta. Aivan odottamatta sin¬ 
ne tulee Jeesus. Hän kulkee pitkin teitä ja saarnaa. Mutta ihmi¬ 
set reagoivat Häneen jotenkin oudosti ja lopulta Kristus otetaan 
kiinni ja heitetään vankilaan. Inkvisiittori, joka vangitutti Jee¬ 
suksen, tulee hänen vankikoppiinsa ja kysyy vihaisesti: ”Mik¬ 


] l os tutkii Venäjän kirjallisuutta vallankumousta edel¬ 
tävältä ajalta, näkee selvästi, miten kristinuskon lä¬ 
pitunkemaa se on. Suurista kirjailijoista tuli toisaalta 
totuuden julistajia (Gogolin kommentit liturgiasta tai 
Raamatun kertomusten innoittamat Pushkinin runot), 
ja toisaalta kuvatessaan arkea ne olivat täynnä tavallis¬ 
ten ihmisten uskoa (Leskov, Shmelev ja moni muu). 

Kirjailija, josta haluan kertoa, on Fjodor Mihailovitsh 
Dostojevski. Tunnemme hyvin hänen kirjansa ”Kara- 


mazovin veljekset”, ”Rikos ja rangaistus” tai”Riivaajat”. 
Ranskalainen ortodoksiteologi Olivier Clement on oikeutetusti 
nimittänyt Dostojevskia kohtaan heikennä edes hänen vähem¬ 
män mairittelevat lausuntonsa luterilaisuudesta. Sitä paitsi hänen 
kritiikistään voi ammentaa hyötyä. Dostojevskin mielestä sellai¬ 
nen monille luterilaisille kirkoille luontainen tilanne, että valtio 
ja maallinen yhteiskunta vaikuttavat puhtaasti kirkollisiin, eetti¬ 
siin kysymyksiin, oli täysin sopimatonta. Jo silloin Dostojevski 
näki edeltä, että sellainen asiaintila voi johtaa tuhoon. 


Dostojevskin monista teoksista keskitymme vain ”Karamazovin 
veljeksiin”. Siinä kohtaamme kaukana suurkaupungin melusta 
elävän syvästi uskovan ihmisen, jonka hengellinen elämä piirtyy 
erittäin kirkkaasti vanhalle Venäjälle ominaisen vanhuksen, hen¬ 
gellisen ohjaajan munkki Zosiman hahmossa. Ortodoksivanhus 
Zosimasta tulee luterilaisen tunnuslauseen Sola Scriptura henki¬ 
löitymä, niin paljon hän rakastaa Pyhää Sanaa. ”Herra, mikä on¬ 
kaan tämä kirja ja millaisia opetuksia!” hän huudahtaa Raamattu 
kädessään, ”Mikä kirja onkaan Pyhä Raamattu, mikä ihme ja mi¬ 
kä voima siinä onkaan annettu ihmiselle!” 


Karamazovin veljeksissä Dostojevski valottaa monia teolo¬ 
gisia kysymyksiä. Hän puhuu helvetistä sellaisen ihmisen olo¬ 
tilana, joka ei osaa enää rakastaa. Hän pohtii kristityn pyhyyttä 


si tulit meitä häiritsemään? Meillä on täällä elämä mallillaan, 
mutta Sinä opetuksellasi häiritset ihmisiä, saat heidät tuntemaan 
olonsa epämukavaksi ja levottomaksi. Miksi tulit tänne?” 

Lukiessani tätä legendaa ihmettelen sen profeetallista ajan¬ 
kohtaisuutta. Eteemme nousee se tragedia, joka on tällä hetkellä 
meneillään monessa sydämessä. Sillä kun Herra tulee elämääm¬ 
me, Hän rikkoo meille niin tutun rauhan. Mätä kaikki, jätä enti¬ 
nen elämä ja seuraa Minua,” sanoo Hän. Vain siten eikä miten¬ 
kään muuten. Sinun tulee muuttaa moni asia. Kieltäytyä josta¬ 
kin. Voittaa itsessäsi jokin asia. Moka haluaa säilyttää elämänsä, 
kadottaa sen,” sanoo Kristus. Hän ei turhaan vertaa Pyhän Hen¬ 
gen toimintaa tuulenpuuskaan, joka kulkee siellä, missä haluaa, 
joka tunkeutuu sydämeemme ja uudistaa meidät. Mutta jos em¬ 
me ole valmiita siihen, niin mikä onkaan helpompaa kuin suu¬ 
ren inkvisiittorin tavoin sulkea vankilan ovet. 

Ivan Karamazovin legendassa eteemme avautuu nykyään 
yhteiskunnassa ja myös kirkoissa valtaa saanut suhtautuminen 
Kristuksen opetukseen. Jos Herra tänään saarnaisi ihmisille 
suorapuheiseen ja selkeään tapaansa, niin eikö Häntä yritettäi¬ 
si vaientaa syyttämällä suvaitsemattomuudesta ja edistykselli¬ 
sen liberalismin puutteesta? Eikö hän tänään joutuisikin, kuten 
Dostojevski on kuvannut, sielumme vankilaan, jonka pelkom¬ 
me ja raukkamaisuutemme on tiukasti lukinnut? Eikö Kristuk¬ 
sen Sana tänään uhratakin väärin ymmärretyille humanistisille 
ihanteille? 

Fjodor Mihailovitsh Dostojevski ei sanonut turhaan, että jokai¬ 
nen, ennemmin tai myöhemmin, joutuu valitsemaan ”ihmiseksi 
tulleen Jumalan ja jumalaksi haluavan ihmisen välillä...” Tänä 
päivänä tämä valinta odottaa monia kirkkoja ja monia ihmisiä. 

Teksti: Mihail Ivanov Suomennos: Anitta Lepomaa 

Itella Green 


Jumalan suurimmat teot 
elämässämme 


Mitkä ovat meidän elämässämme Jumalan suurimmat teot? 

Ensimmäinen Jumalan suuri teko on elämän lahja. (Ps. 104:27-30) 

Se, että olemme tässä ja elämme, ei ole itsestään selvää. 

Toinen Jumalan suuri teko on Vapahtaja Jeesus Kristus; 

hänen ristinkuolemansa, jolla hän sovitti syntimme, ja hänen ylösnousemuksensa kuolleista. 
Armo, jonka Jeesus toi, on Jumalan toinen suuri teko luomisen jälkeen. 

Älä epäröi ottaa vastaan ja uskoa tätä Jumalan suurta tekoa? 


Kolmas Jumalan suurista teoista meidän hyväksemme on kaste. 

Pietari sanoi, että kasteessa te saatte lahjaksi Pyhän Hengen. (Apt 2:38) 

Kasteessa Jeesuksen pelastava teko tuodaan ihmiselle lahjana henkilökohtaisesti, nimeltä kutsuen. 
"Jumala ei peruuta lahjojaan eikä antamaansa kutsua.” (Room 11:29) 

Jumalan puolelta kasteen liitto ja kutsu pysyy aina voimassa. 



Martti Lutherista tiedetään, että hän piti 
työpöydällään tekstiä: Olen kastettu. Paho¬ 
lainen kiusasi Lutheria ja sai hänet ajoittain 
epäilemään uskoaan ja itseään. Näitä kiu¬ 
sauksen ja epäilyksen hetkiä varten Luther 
piti esillä tekstiä, joka muistutti häntä kas¬ 
teesta; siitä, että Kristus on lunastanut ja 


kutsunut hänet nimeltä omakseen. Se riit¬ 
tää. Siinä on vahva perusta. Se rauhoitti 
Lutherin levottoman omantunnon. Itsensä 
sijasta hän sai katsoa ja luottaa Jeesukseen 
Kristukseen. Me ihmiset olemme syntisiä 
ja heikkoja, mutta meillä on suuri Vapahta¬ 
ja, synnin ja kuoleman Voittaja. 


Otteita rovasti Jorma Marjokorven puheesta Aunuksen kirkossa toukokuussa 2013 








